
Hoe veilig is 
U gesind 

DIÉ ENGER EN 
RUIMER 
DOOPOPVATTING 


In die afgelope dekade kry ek die indruk dat 
die Hervormde Kerk besig is om meer regs te 
swaai. Meer regs, want die kerk was altyd regs, 
ondanks beskuldigings in die vorige eeu deur ds. 
Lion Cachet, dat die Hervormde Kerk dan die moder- 
nisme van dié tyd toegedaan sou wees. Die be- 
skuldigings kom egter van iemand wat konfessio- 
nalisties was, dit wil sê iemand wat die konfessie, 
die belydenis, te hoog aangeslaan het, wat 'n voor- 
stander was van 'n belydeniskerk, wat die Her- 
vormde Kerk nooit wou wees nie, maar wel 'n 
belydende kerk. Die Hervormde Kerk glo dat die 
belydenis nooit as die hoogste geloofsnorm aan- 
gesien mag word nie, want die belydenis is mense- 
werk en daarom feilbaar. Daarom kan dit nooit op 
een lyn met die Heilige Skrif gestel word nie, wat 
die enigste norm vir die geloofslewe is en aan 
watter norm die belydenis en geloofslewe steeds 
getoets moet word. 


Dat die Hervormde Kerk steeds regs was, blyk 
ook uit die feit dat die kerk, sedert die Voortrekker 
tydperk tot nou, al drie keer tugmaatreëls toegepas 
het op leraars wat die Skrif, volgens die mening 
van die kerk, weerspreek het. Onder hulle was 'n 
leraar wat afgesit is omdat hy die leer van die uit- 
verkiesing verwerp het. 


Dat die kerk meer regs sou swaai, sien ek 
onder andere daarin dat stemme opgaan in 'n meer 
regse rigting en dat dit deur die kerk aanvaar 
of simpatiek aangehoor word. Ek noem 'n paar voor- 
beelde. Enige jare gelede al het daar stemme opge- 
gaan om die diakens, wat altyd by ons sitting op 
die kerkraad gehad het, uit die kerkraad te weer, 
soos dit die geval is in ,enkel' Gereformeerde kringe. 
'n Tweede voorbeeld wat ek noem is die aanbeve- 
ling van die Algemene Kerkvergadering dat die kate- 
gismusprediking met die aanddiens aandag moet kry 
in plaas van minstens twaalf keer per jaar soos die 
Kerkwet dit voorheen vereis het. 'n Derde voor- 
beeld vind ek in 'n kort bespreking met die jongste 
Algemene Kerkvergadering na aanleiding van die 
sektedoop en van die doop van kinders wie se ouers 
die kerkbesoek nalaat en kerklik ontrou geword het. 
Uit die bespreking het dit geblyk dat sommige broe- 
ders meer klem wens te lê op die heiligheid van die 
doopverbond wat vanself 'n enger doopbeskouing 
meebring. 


Hierdie vraag na 'n enger of ruimer dooppraktyk 
is 'n ou strydpunt onder die teoloë. Die sterkste 
het dit na vore gekom in die vorige eeu, hoewel 
Calvyn en ander reformatore hulle in die 16de eeu 
ook reeds daarmee besig gehou het. So het Calvyn 
reeds in 'n skrywe aan John Knox, die Skotse Her- 
vormer, hom hieroor uitgelaat. Hy skrywe aan 
Knox: 


Die Hervormer, Augustus 1974, bladsy 2 


,Omdat by die regte gebruik van die doop die 
gesag van God moet geld en sy instelling moet 
beslis wat reg is, (daarom) moet 'n mens in die 
eerste plek vra, wie God met sy stem tot die doop 
roep. Nou omvat die belofte nie alleen die saad 
van elkeen van die gelowiges in die eerste geslag 
nie, maar dit word uitgestrek oor duisend geslagte. 
.... Daarom behoort ook die nakroos van vroom 
voorouers tot die liggaam van die kerk, ook al 
was die grootouers of ouers afvalliges . . . Orals 
waar die belydenis van die Christendom nie geheel 
en al uitgeblus is nie, word die kinders van hulle 
wettige reg beroof as aan hulle die gemeenskaplike 
teken, die doop, onthou word.” 

Wel is 'n ander advies van Calvyn bekend waar- 
in hy ietwat minder ruim is. Dit was in 'n advies 
aan Farel. Maar in verband daarmee is die gemis 
van 'n goeie doopgetuie na vore gebring waardeur 
Calvyn gevrees het dat daar nie genoegsaam ge- 
sorg is vir onderwysing en opvoeding in die regte 
geloof nie. As gevolg van hierdie moontlikheid dat 
die gedoopte dan nie goed in die geloof onderrig 
sou word nie, is die advies van Calvyn in hierdie 
geval minder ruim. 

Dr. G. Oorthuys wys daarop dat. dr. Abr. 
Kuyper 'n minder ruim standpunt oor die doop na 
die Doleansie na vore gebring het. Teenoor die 
standpunt van Calvyn dat die verbond van God 
bly geld ,,tot in verre nageslagte”, Ps. 105:8; Exod. 
20:6 het Kuyper gestel dat die doop wel nog be- 
dien mag word al het die ouers buite die verbond 
en kerk gelewe, maar nie as dit ook met die groot- 
ouers die geval is nie. Vir hierdie standpunt het 
Kuyper hom beroep op Jes. 59:21 ,,My Gees wat op 
jou is, en my woorde wat ek in jou mond gelê het, 
sal uit jou mond nie wyk nie, en ook nie uit die mond 
van jou kroos en ook nie uit die mond van die kroos 
van jou kroos, sê die Here, van nou tot in ewig- 
heid nie.” 

Hierdie standpunt is ook gehandhaaf deur dr. 
H. H. Kuyper, die seun van Abr. Kuyper, in sy 
werk ,,Hamabdil” waarin hy opkom vir wat hy noem 
die heiligheid van die genadeverbond en waardeur 
hy 'n te ruim gebruik van die doop in die praktyk 
wou teengaan. Die twee Kuypers wil dus die doop 
in sulke gevalle alleen toelaat, as die grootouers van 
die dopeling nie buite die kerk lewe of gelewe het 
nie. (word vervolg). 

— Joh. Dreyer. 


BARTHOLOMEUS- 
NAG 


Volgens die Kerkwet Artikel 14C moet ,,op die 
Sondag naaste aan 24 Augustus die gebeurtenisse 
van die Bartholomeusnag in die prediking herdink 
word.” 

Die Kerk ag dit nodig dat ook op hierdie wyse 
die gemeentes in die prediking gewys word op ge- 
beurtenisse wat in noue verband staan met ons 

] Blaai om 


OORDENKING ..... 





GOD SORG VIR ONS 


Lees: Psalm 65 verse 1 tot 14 en 
Mattheus 6 verse 19 tot 31. 


Sing: Psalm 48 vers 1. Gesang 29 
vers 1. Gesang 58 vers 1. 


Teks: Mattheus 6 vers 33: ,Maar 
soek eers die koninkryk van God en 
sy geregtigheid en al hierdie dinge 
sal vir julle bygevoeg word.” 

Duidelik lees die nuwe vertaling 
van die Nederlandse Bybelgenootskap: 
mee. en dit alles sal u buitendien 
geskenk word”, asook 'n ander By- 
belvertaling: ,Maar soek eers sy ko- 
ningskap en die geregtigheid wat 
daarby hoort, en dit alles sal u as 
'n toegif geskenk word.” 

Wat beteken die uitdrukking: ,,al 
hierdie dinge”? Dit is duidelik uit 
wat ons gelees het dat dit betrekking 
het op ons aardse benodigdhede, 
naamlik voedsel en kleding. Wat sal 
ons eet en drink? Wat sal ons aan- 
trek? Jesus Christus wil nie hê dat 
sy volgelinge hieroor kommer in hulle 
harte sal hê nie. Hy sê dat ons he- 
melse Vader weet dat ons al hierdie 
dinge nodig het om daarvan te leef. 
Jesus ontken nie dat ons al hierdie 
aardse dinge nodig het nie. Inteendeel, 
ons moet ses dae van die week daar- 
voor werk. Hy vra net dat ,,die konin- 
kryk van God en sy geregtigheid” bo- 
aan die ,opgawe van ons benodigdhede 
geskryf moet word en daarna volg 


die kos en klere. Ons moet die volg- 
orde dus eintlik omdraai. Die mens 
vandag redeneer juis so dat sodra hy 
die kos en die klere het, sal hy ook 
tyd maak en lus hê vir die koninkryk 
van God en alles wat daarmee saam- 
hang. Sodra die aardse brood beskik- 
baar is, sal die hemelse brood gesoek 
word. Dus sou die kerk volgens hier- 
die mens eerste met aardse spyse 
moet werk en pas daarna met die 
hemelse. Eers die koninkryk van die 
aarde oprig en daarna praat oor 'n 
moontlik veraf hemelse koninkryk. 
Oor die hele wêreld het dit 'n kreet 
geword dat die sosiale geregtigheid 
nommer een staan — pas daarna die 
koninkryk van God en die geregtig- 
heid wat daarby hoort. Jesus Uhristus 
draai juis hierdie eis geheel en al om. 
Wat die mens van vandag eerste plaas, 
is by Hom tweede. 


DR. P. J. THEO KOEKEMOER 


Om hierdie woord van die Berg- 
rede van die Heer reg te verstaan, 
moet ons maar voor begin. Daarmee 
bedoel ons dat ons ook die Ou Testa- 
ment moet lees. Baie mense het ver- 
geet dat die Bybel by Genesis en nie 
by Mattheus nie 'n aanvang neem. 


Daarom moet by hierdie geleentheid 
uit Psalm 65 gelees word. Ons moet 
dus ons tekswoord verstaan teen die 
die agtergrond van die tyd waarin 
dit geskryf is. Jesus praat hier met 
Israel van sy tyd. Hierdie woord het 
in die ore van die hoorders bekende 
gedagtes na vore geroep. Sodra `n 
Israeliet hoor van koning en koning- 
skap en koninkryk het sy gedagtes 
gewoonlik teruggegaan na die glorie- 
tyd in die geskiedenis van Israel. 
Ons hoor hiervan ook in Psalm 2. 
“Ek tog, het my koning gesalf oor 
Sion, my heilige berg.” Wanneer 'n 
Israeliet hoor van koningskap en ko- 
ninkryk het hy, vervul met verlange, 
teruggeleef na die roemryke dae van 
die koningskap van Dawid en Salomo, 
die tyd toe God as't ware met sy 
vaderhand die vyande verdryf het 
en Israel uitgetroon het in glans en 
heerlikheid, die tyd toe `n besoekende 
vorstin, die koningin van Skeba, haar 
eie vé nie kon glo toe sy alles gesien 
het waaroor Israel beskik nie, die tyd 
toe die goud van Ofir en die seders 
van die Libanon die tempel versier 
het, toe magtige koninkryke met ja- 
loersheid vervul was oor die vooruit- 
gang van die klein volkie Israel. Dit 
was of God self regeer het. 


(] Blaai om 

BARTHOLOMEUSNAG 


[7] Vervolg van vorige bladsy 





EA ees agtergrond. Op die vreeslike nag, 
24 Augustus 1572, het immers die bloedbad plaas- 
gevind, wat in die geskiedenis bekend staan as die 
Paryse Bloedbruilof met watter geleentheid 'n paar 
duisend Hugenote op 'n bloedige wyse vermoor is 
in die Franse hoofstad en meer as 20,000 in ander 
stede waarheen die moord uitgebrei het. 


Die aanblaser van hierdie wreedheid was die 
Rooms Katolieke koniginmoeder Catharina de Me- 
dici, wat die groeiende invloed van die Hugenote 
wou breek. Die geleentheid wat sy uitgesoek het 
vir haar moordparty was besonder geskik vir haar 
doel naamlik die bruilof van prins Hendrik van Na: 
Vvarre en die roomse Margaretha, 'n suster van die 
koaing. Vir dié doel het ook die Hugenoteleiers in 
groot getalle gestroom na Parys. Om drie uur die 
nag het die moordparty op die slapendes, wat geen 
vermoeding gehad het van wat gaande is nie begin. 
Een van die eerstes, wat onder die sluipmoorde- 


TERE DE 


naars geval het, was die Hugenoteleier Admiraal de 
Coligny. Drie dae lank het die moorde voortgeduur. 
Ons volk het de Coligny se naam geëer deur 'n 
dorp in Wes-Transvaal na hom te noem en ook 'n 
Bantoe-opleidingskool in die Kaap Provinsie. 


Ongeveer 'n eeu later het nageslagte van die 
Franse Hugenote na die Kaap Kolonie uitgewyk as 
gevolg van die geloofsvervolging deur die Roomse 
owerheid en het hulle ons volk kom verryk met 
standvastige manne en vroue wat vir hulle geloof 
alles veil gehad het. Deur hulle is ons volk ver- 
bonde aan die Bartholomeusnag gebeure. Hulle na- 
gesiagte tel tienduisende onder ons volk. Die vol- 
gende vanne onder andere getuig van die Frans 
Hugenote afkoms soos Naude, du Plessis, du Toit, 
Retief, Viljoen, om maar 'n paar te noem. 


In die Algemene Brief van Judas vers 3 word 
ons ,,vermaan om kragtig te stry vir die geloof wat 
eenmaal aan die heiliges oorgelewer is”. Hierdie 
vermaning moet ons ter harte neem nie alleen met 
die herdenking van die Bartholomeusnag se insi: 
dent nie, maar in die geloofstryd van elke dag. 


Joh. Dreyer. 

GOD SORG VIR ONS 


C] Vervolg van vorige bladsy 


Hierdie Godsregering bring nie al- 
leen geestelike seën nie, dit bring 
ook tydelike materiële seën. Stoflike 
welvaart is die gevolg van (God se 
seën. Die onderskeid tussen geeste- 
like en stoflike wêreld, soos ons dit 
vandag het, het Israel nie geken nie. 
Gods koningskap omvat alles, van die 
koning op die troon tot die gesaaides 
op die land en die skape van die 
veld. Waar God gedien word, waar 
Hy die Opperkoning is, daar is geluk, 
welvaart en voorspoed. Waar God 
Koning is, is geen gebrek nie. Israel 
het die volheid van die koningskap 
van God beter verstaan as ons. 


Hierdie werklikheid het so diep in 
die volkslewe ingegroei dat selfs ma 
die glorietyd van Dawid en Salomo, 
toe Israel geleef het in die verwag- 
ting van die wederkerende goue eeu, 
wanneer die Messias-koning sal kom, 
is sy koms ook geteken as welvaart, 
vrede en oorvloed. 


Is dit nie die profeet Jesaja wat die 
koningskap van God oor die heerlik- 
heid van die natuur beskryf nie? Vir 
'n doringboom sal `n denne opgaan 
en vir 'n distel 'n mirteboom. Kom 
koop sonder geld en sonder prys, wyn 
en melk. Ook die Psalmdigter sien 
dit so: As Israel weer in Gods weë 
wandel sal naas reg en geregtigheid 
vir hulle weer koring op die berge 
wees en druppels die aarde deurvog- 
tig. Dink aan Ps. 65: ,U het die 
land besoek en oorvloed gegee, U 
verryk dit grootliks; die stroom van 
God is vol water. U berei hulle ko- 
ring, ja, so berei U die land. U maak 
sy vore nat, sy kluite gelyk, deur 
reënbuie maak U dit week; U seën 
sy uitspruitsel, U kroon die jaar van 
u goedheid en u voetspore drup van 
vettigheid. Die weivelde van die 
woestyd drup en die neuwels gord 
hulleself met gejuig. Die weivelde is 
bekleed met troppe kleinvee en die 
dale is bedek met koring, hulle juig, 
ook sing hulle.” 


Wanneer Jesus nou praat oor die 
koninkryk van God en sy geregtigheid 
dan knoop Hy aan by die eue-oue 
heilsverwagting van Israel. Die voor- 
spoed en welvaart is die tekens of 
bewyse van die erkenning van die 
koningskap van God. Waar Gods ko- 
ninkryk opgerig word, versmelt, ver- 
dwyn die stoflike ellende. 


Daar SAL brood vir jou wees .. 
MITS God Koning is. 


Daar SAL klere vir jou wees . .. 
MITS God jou Koning is, en MITS 
jy die koninkryk en die daarby ho- 
rende geregtigheid eerste stel en 
eerste soek. 


God moet weer as koning erken 
word! Die wêreld, ook die Christe- 
like wêreld het die onbybelse lewens- 
beskouing begin huldig dat daar `n 
grondige skeiding is tussen die ko- 
ninksryk van God aan die een kant 
en die stoflike wêreld aan die ander 
kant, want so dink ons: Die koninkryk 
van God is ver, baie ver, in die he- 
mel, anderkant die graf en dood en 
,al die ander dinge”, brood en klere 
is hier in die sondige duskant van 
die graf. So word die soeke na die 
koninkryk van God eintlik niks an- 
ders nie as 'n ernstige poging om te 
probeer 'n plek in die hemel te ver- 
werf wanneer hierdie lewe ons ont- 
val het en ons hier tog niks meer 
kan kry nie. 


So word die koninkryk van God, 
wat een is en alles omvat, vandag 
uiteengeruk in twee terreine of ge- 
biede: `n heilige gebied en `n son- 
dige gebied. Die gebied aan die ooI- 
kant is belangrik; die gebied aan 
die duskant is nie so belangrik nie. 
Daarom is Jesus se woord so onver- 
staanbaar vir ons. 


Nodig is, vir ons tyd: Om eers 
die koninkryk van God te soek daarin 
dat God se koningskap erken word 
oor die hele maatskappy. Gods ko- 
ninkryk is nie slegs 'n reeks van 
,geestelike verskynsels” daar ander- 
kant terwyl onsself hier duskant ko- 


ning is nie, buitekant die werklik- 
heid van die gewone lewe. 

Jesus leer ons bied: ,,Laat u konink- 
ryk kom .. . Gods koninkryk. 
Amen. 


EET EP OT OP PEN PP PER] 


VAKANSIEWOONSTELLE 
WARMBAD 





Keurige vakansieverblyf vlak- 
by die Minerale Bad Verskil 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak: grasperke 
en braaivleisplekke. Woon- 
stelle daagliks skoongemaak 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede. 
elektriese stowe, ketels en ys- 


kaste; beddegoed, kookge- 
reedskap en eetgerei word 
volledig voorsien. Brosjure 


gratis beskikbaar. 


SPA-VISTA 
VAKANSIEWOONSTELLE 
Voortrekkerstraat 65, 
Telefeon 535, Warmbad. Tvl 

SILVERTON. 

ORRELBOUERS EN STEMMERS 


Ons wil graag jong manne oplei as orrelbouers en stemmers. 
Die werk is interessant en bied u 'n geleentheid om die hele 
land te deurreis. Ons bied ook uitstekende voordele soos 'n 
pensioenfonds, mediese bystandsfonds en 'n mededingende 
salaris aan. Persone wat belangstel moet ten minste 'n St. VIII 
sertifikaat hê en verkieslik houtwerk as vak op skool gehad 
het. Rig asseblief aansoeke met volle besonderhede van ouder- 
dom, opleiding ensovoorts, aan: 


DIE BESTUURDER, 

S.A. ORRELBOUERS (EDMS.) BPK,., 
PRETORIASTRAAT 157, 

POSBUS 200, Tel. 76-4844, 


ER ID 


























Voordat Haggai opgehou het om te 
profeteer, het hy ondersteuning ont- 
vang van `n jonger tyd- en ampsge- 
noot: die profeet Sagaria. `n Maand 
na Sagaria se eerste optrede (Ok- 
tober-November 520 v.C.) vind Hag- 
gai se laaste rede, sover dit vir ons 
opgeteken is, plaas (November-Desem- 
ber). Hulle verkondiging is grootliks 
dieselfde: 'n kragtige aansporing tot 
die herbou van die tempel (vgl. Esra 
5:1-2; 6:14), want die herboude tem- 
pel sou die nuwe Messiaanse tyd in- 
lui. Die historiese gebeurtenisse van 
hulle dag het die weg vir sulke opti- 
mistiese verwagtings gebaan. Met die 
troonsbestyging van koning Darius as 
hoof van die Persiese Ryk het daar 
oral in die Ryk opstande plaasgevind. 
Dié verwagting, dat die wêreldmag 
naby aan ondergang is, is verder ver- 
bind met die teenwoordigheid van 
'n nakomeling uit die koningshuis van 
Dawid as goewerneur van Juda, naam- 
lik Serubbabel. Hierdie twee faktore 
is as voortekens beskou vir die aan- 
breek van die ryk van die Messias. 
Daarom moes die tempel opgebou 
word in sy ou glorie, sodat die HERE 
weer Soos vanouds daar kon kom 
WOON, 


Sagaria se naam beteken: ,,die HE- 
RE het gedink”. Hy kom uit 'n pries- 
tergeslag en was self ook priester 
(Neh. 12:16). Dit, en die positiewer ge- 
sindheid van die ma-eksiliese pro- 
fete teenoor die tempel, in vergelyking 
met dié profete voor die ballingskap 
verklaar ook sy entoesiasme vir die 
tempelbou. Ons kry die indruk dat 
Sagaria se blik wyer en dieper gaan 
as dié van Haggai. In die skrynende 
armoede van sy volksgenote verwag 
Haggai grootliks materiële welvaart 
as `n seënryke gevolg van die tempel- 
bou, terwyl Sagaria in sy gloedvolle 
en kleurryke verwagting van die Mes- 
siaanse tyd sterker op die geestelike 
aspekte die klem 1ê, soos bv. die regte 
sedelike lewe, en die beoefening van 


waarheid en geregtigheid in die nuwe 
era (Sag. 8:16v.). 

Slegs die eerste agt hoofstukke van 
die Sagariaboek gaan in sy kern terug 
op dié profeet Sagaria waaroor ons 
sover gepraat het. Van hoofstuk 9 af 
is daar 'n ander gees merkbaar: die 
gees van die apokaliptiek. Daaroor 
sal ons praat wanneer ons hoofstukke 
9-14 behandel. Hiermee spreek ons 
geen negatiewe oordeel oor Sag. 9-14 
uit nie. Dat `n gedeelte van 'n By- 
belboek aan jemand anders toegeskryf 
word as die een na wie die boek ge- 
noem is, is die gevolg van noukeu- 
rige studie van die inhoud, taal en 
styl van die hoofstukke, asook die 
gedagtewêreld en historiese omstan- 
dighede waarin dit die lig gesien het. 
Wat ons vroeër gesê het, wil ons hier 
weer herhaal: Sulke hoofstukke wat 
as nie-outentiek uitgewys word, m.a.W. 
dat hulle nie van 'n bepaalde skrywer 
afkomstig kon gewees het nie, doen 
geen afbreuk aan hulle kanonisiteit, 
m.a.w. hulle bly nog deel van die Hei- 
lige Skrif en behou nog hulle gesag vir 
ons. Van die mooiste, die mees ver- 
hewe en die waardevolste gedeeltes 
van die Skrif is die skrywers onhe- 
kend. Daardeur verloor hulle nie hul 
betekenis vir ons nie. Dis nog woorde 
waardeur God tot ons spreek, tot ons 
troos of tot ons tug. Of God verkies 
om deur min of meer histories 1e- 
kende persoonlikhede tot ons te 
spreek of deur 'n veelstemmige koor 
van onbekendes maak aan die waarde 
van die boodskap geen verskil mie. 
Dit is die boodskap wat tel en wat van 
belang is. Dit is die boodskap wat 
gehoor en gehoorsaam wil word. 

Die naggesigte wat in Sag. 1:7-6:15 
voorkom, is nie alleen die oorgrote 
deel van Sagaria se profesië nie, dit 
is ook tiperend daarvan, sodat Saga- 
ria se verkondiging volledig daardeur 
uitgedruk word. Besonder opvallend 
is die rol wat die middelaar- of tolk- 
engel in hierdie gesigte speel. Die 

woord van God bereik selfs die pro- 
feet nie met die direktheid wat vroeër 
kenmerk van die profete was nie, 
maar dit word deur `n engel oorge- 
bring en verklaar. Dit verteenwoordig 
'n nuwe fase in die profesie, die 
spore waarvan ons reeds by Esegiël 
bemerk het; in toenemende mate 
word God as 'n veraf wese gesien, 
sodat middelaars nodig word om die 
afstand tussen God en mens te Oor- 
brug. In samehang hiermee tree ook 
die satan op, die verbete vyand van 
die koninkryk van God, wat met sy 
demoniese mag tussen God en mens 
inkom en hom tot ongehoorsaamheid 
probeer verlei. 

Die doel van die naggesigte is om 
die gemeente te verseker dat die Mes- 
siaanse tyd besig is om aan te breek 
al skyn die werklikheid van die oom- 
blik dit te loënstraf. 

(1) Hoewel dit rustig voorkom in 
die Persiese Ryk na die onderdruk- 
king van die opstande wat voorgekom 
het, is die omverwerping van die hei- 
dense nasies voor die deur. De HERE 
wend Hom in ontferming tot Sion 
(1:7-15). 

(2) Die gesig van die horings en 
die smede simboliseer die kragtige 
neerwerping van die nases (1:18-21 
in die Afrikaanse vertaling, in die He- 
breeuse teks hoofstuk 2:1vv.). 

(3) Die gesig van die meetsnoer 
wys op die groot bevolking wat Je- 
rusalem gaan kry. Mure sal die be- 
volking nie kan bevat nie en sal 
ook nie nodig wees nie, want die 
HERE sal self in hulle midde woon 
en `n vuurmuur rondom hulle wees 
(2:1-5). 

(4) Josua, die hoëpriester word 
deur Satan beskuldig, maar as vel- 
teenwoordiger van die volk gereinig 
en vergewe (3:1-7). 

(5) Die kandelaar en die twee olyf- 
bome wys op die twee gesalfdes, 
waarskynlik Serubbabel en Josua, die 
politieke en geestelike leiers in die 
nuwe @ra (4:1-6, 10-14). 

BEPROEF DIÉ GEESTE 





KUNS EN 
MORALITEIT 


Die vraag word dikwels gevra: Wan- 
neer is iets kuns en wanneer is dit on- 
gewenste pornografiese smerigheid? In 
so'n vraag het ons met twee soorte 
oordele te doen nl. 'n estetiese en `n 
morele oordeel. Ons kan bv. bloot for- 
meel die waarde van 'n kunswerk as 
'n estetiese objek gaan bepaal. Maar 
dieselfde objek sal nie noodwendig 
dieselfde waarde hê wanneer ons dit 
moreel gaan beoordeel nie. Die tegniek 
van die blou film mag van hoogstaan- 
de gehalte wees, maar dit wil nog lank 
nie sê dat dieselfde blou film bevor- 
delik sal wees vir die sedelike karak- 
ter van die mense wat dit sien nie. 


In verband met die verhouding tus- 
sen estetiese en morele waardes kry 
ons die volgende duidelike historiese 
beskouinge. (Encyclopaedia of Philo- 
Sophy — Paul Edwards p. 50). 





Ds. E. C. B. KOTZE. 





1. Die moralistiese beskouings: Vol- 
gens hierdie beskouing is die kuns 
dienares van die moraliteit. Solank die 
kuns die goeie, morele waardes bevor- 
der en uitbeeld is dit aanvaarbaar. 
Maar as dit nie die goeie sedes dien 
nie, is dit verwerplik. Vanuit hierdie 
gesigspunt word alle kuns wat onor- 
todokse idees sou bevorder en die ,es- 
tablished order' sou ondermyn, met 
agterdog bejeën en verwerp. 


2. Die estetisisme: Hierdie beskouing 
is die presiese teenoorgestelde van die 
vorige. Hier is moraliteit ondergeskik 
aan die kuns. Die belewing van kuns 
word hier gesien as die grootste en die 
hoogste moontlike belewenis. Niks 
moet daarmee inmeng nie. As dit sou 
bots met bestaande morele waardes, 
moet dié eenvoudig opsy geskuiwe 
word. `n Ekstreme voorbeeld hiervan 
is bv. die liriese beskrywing van die 
skoonheid van 'n bomontploffing tus- 
sen `n groep weerlose mense. Al wat 
hier saak maak is die intensiteit van 
die estetiese belewenis. Die moreel on- 
gewenste effekte wat dit het is nie 
ter sake vir hierdie beskouing nie. 


3. Interaksionisme;: Dit is die siens- 
wyse dat estetiese en morele waardes 
'n beslissende rol speel in die wêreld. 
Maar die twee soorte waardes is nie 
onafhanklik van mekaar nie. Daar is 
'n noue samehang tussen kuns en mo- 


PORNOGRAFIE (vervolg) 


raliteit en die een funksioneer nie 
sonder die ander nie. Die letterkunde 
as kunsvorm kan bv. 'n bepaalde bood- 
skap oordra of 'n sedelike norm na 
vore bring, deur die aanbieding van 
karakters in besondere situasies wat 
anders en meer kompleks is as ons eie 
alledaagse ondervindinge. Deur so'n 
letterkundige werk word ons dan uit 
die benouenis van ons alledaagse be- 
staan uitgelig. Ons word verplaas na 
'n wêreld wat dieper, inniger en baie 
meer gevarieërd is as ons eie. Ons kry 
deel aan die ondervindinge, denke en 
gevoelens van mense wat ver van ons 
verwyderd is. As die karakters en situ- 
asies oortuigend geteken is, sien ons 
hille vergesigte en ons belewe hulle 
ondervindinge. Die groot morele ef- 
fek van die letterkunde lê dus in sy 
unieke krag om die verbeelding te sti- 
muleer. 


Maar nou kan die situasie ontstaan 
waar daar `n botsing is tussen die este- 
tiese en die morele waardes. Dit ge- 
beur wanneer 'n kunswerk 'n verderf- 
like of skadelike morele uitwerking 
het. 'n Mens moet dan kies tussen die 
estetiese en morele waardes, aangesien 
beide nie bewaar kan word nie. Hier 


ontstaan die probleem van beheer of 
Sensuur. 


BEHEERMAATREËLS VAN DIE 
OWERHEID. 


In die verslag van die kommissie 
van ondersoek insake die wysigings- 
wetsontwerp op publikasies en ver- 
maaklikhede word 'n oorsig gegee van 
die hoofmomente in die beheermaat- 
reëls. 


1. Daar was sedert 1931 beheer oor 
rolprente en openbare vermaaklikhede 
ingevolge die Vermaaklikheids-Sen- 
suurwet, 1931. 


2. Op aandrang van die publiek word 
daar in 1954 `n kommissie van onder- 
soek benoem om weë te vind waar- 
deur die euwel van onwelvoeglike 
aanstootlike en skadelike publikasies 
bestry kan word. Hulle doen verslag 
Okt. 1956. 


3. Op 18 April 1962, kom 'n gekose 
komitee van die Volksraad tot die 
besluit: ,,Dit na die mening van die 
komitee wetgewing wenslik is ter vooTr- 
koming van onbetaamlike, onwelvoeg- 
like of ongewenste publikasies, rol- 
prente vermaaklikhede en sekere voor- 
werpe.” 


4. Na langdurige en heftige debatte 
in die Volksraad en Senaat is die Wet 

op Publikasies en Vermaaklikhede, 
1963 aangeneem. Met 9 jaar se arbeid 
is daar aan min sake van openbare be- 
lang soveel aandag, tyd en oorweging 
gewy. Die wet het voorsiening gemaak 
vir die instelling van 'n Raad van Be- 
heer oor Publikasies. Die Raad moes 
volgens bepalings van die Wet: 

a. Publikasies en voorwerpe onder- 
soek en aandui of dit ongewens is al 
dan nie. 

b. Rolprente keur. 


c. Ongewenste openbare vermaaklik- 
hede verbied. 


d. Tn bepaalde gevalle oorweeg of 
vrystelling van die bepalings van die 
wet verleen kan word. 


Die wet is in wese `n stelsel van 
beheer en nie 'n stelsel van sensuur 
nie. 


Dit was die beleid van die Regering 
dat die goeie sedes en gewoontes van 
die bevolking van die Republiek be- 
hou en beskerm moes word. 

5. Soos die omstandighede egter ver- 
ander het en die gees van permissiwi- 
teit toegeneem het, het daar weer van 
verskeie kante waarskuwings weer- 
klink en verskerpte beheer het nood- 
saaklik geword. In 1969 en weer in 
1971 is die wet gewysig en die bepa- 
lings is effektiewer gemaak. 

6. `n Tussendepartementele Komitee 
is benoem om ondersoek in te stel na 
die toepassing van die wet van 1963. 
Dit het tot gevolg gehad die wysigings- 
wetsontwerp op publikasies en ver- 
maaklikhede. (VW. 61-73). 

7. Die wetsontwerp is weer laan `n 
gekose Komitee van die Volksraad 
voorgelê vir verdere ondersoek van die 
onderwerp van die Wetsontwerp. Die 
verslae van die komitee het teen die 
einde van 1973 verskyn, en bevat ook 
voorstelle vir `n nuwe beheerstruktuur. 

Die Begrip ,Ongewens”. 

In die wetsontwerpe oor hierdie 
saak kom die begrip ,,ongewens” tel- 
kens na vore. Dit word as volg gede- 
finieer. 


'n Publikasie of voorwerp word geag 
ongewens te wees indien dit, of 'n 
deel daarvan: a. Onbetaamlik, onwel- 

voeglik of vir die openbare sedes 
aanstootlik of skadelik is. 

b. Godslasterlik is, of vir 
die godsdienstige oortuigings of 
gevoelens van enige bevolkings- 
deel van die Republiek aanstoot- 
lik is. 

O] Na volgende bladsy 














Cc. Enige bevolkingsdeel 
van die Republiek belaglik of ver- 
agtelik maak. 

Die begrippe onbetaamlik, onwel- 
voeglik en vir die openbare sedes 
aanstootlik of skadelik, word vervol- 
gens ook uitgelê in Artikel 6 van die 
wet. 

a. Tets is onbetaamlik en onwelvoeg- 
lik indien dit die strekking het om 
die gedagtes van persone wat waar- 
skynlik aan die uitwerking of in- 
vloed daarvan blootgestel sal word, 
te verderf of te laat ontaard. 

b. Vir die openbare sedes, is iets 

aanstootliks indien dit waarskynlik 

skokkend of walglik sal wees vir 
persone wat dit waarskynlik sal sien 
of lees. 

c. Vir die openbare sedes is iets 

skadelik indien dit op onbetaamlike 

wyse handel met — en dan word 'n 

lang lys van sake opgenoem. 


Die jongste kommissie van onder- 
soek stel dit in sy verslag baie duide- 
lik dat daar in die beoogde nuwe 
wetgewing rekening gehou word met 
die heterogene samestelling van die 
bevolking met sy vele gelowe en gods- 
dienstige opvattings. 

Die Kommissie was ook bewus daar- 
van dat die christelike norm 'n ideaal 
is, en dat onder baie christene en 
christelike kerkgenootskappe daar ver- 
skille sou wees in die toepassing van 
die christelike norm. 


Die Kommissie kan ook nie die gods- 
diens vryheid van enige deel van die 
bevolking aantas nie. Hulle wil egter 
erkenning verleen aan die christelike 
karakter van die grootste deel van 
die bevolking van Suid-Afrika en was 
oortuig daarvan dat die christelike 
Standaarde ook vir die meeste nie- 
christene aanvaarbaar sou wees. 


Hulle is gevolglik daarvan oortuig 
dat die voorgestelde wetgewing 'n 
Christelike gees moet adem. 

Die inleidende artikel van die be- 
oogde wet iees dan ook so: ,,Die strewe 
van die volk van die Republiek van 
Suid-Afrika om `n christelike lewens- 
beskouing te handhaaf, word by die 
toepassing van hierdie wet erken.” 


Hierdie oorsig oor die beheermaat- 
reëls toon aan dat verskerpte en meer 
doeltreffende beheer telkens weer 
noodsaaklik was veral in die afgelope 
tien tot twaalf jaar. 


Die bemoeienis van die kant van 
die Regering — die aandag, tyd en 
kragte wat aan hierdie saak gewy is 
kan alleen waardeer word. 

Terselfdertyd moet daar egter ook 
gevra word: Dui hierdie verskerpte be- 
heer van owerheidsweë ook op `n toe- 
nemende insinking en vervlakking van 
die moraliteitsgevoel van ons volk? Is 


ons eie geestelike weerbaarheid so aan 
flarde geskeur dat ons nie meer in 
staat is tot effektiewe self-beheer nie? 


In Sondag 41 van die Heidelbergse 
Kategismus het die kerk in die uitleg 
van die sewende gebod enkele aan- 
duidings gegee met die oog op goeie 
sedelike gedrag. 


,Dat alle onkuisheid deur God ver- 
vloek is en dat ons daarom van harte 
vyande daarvan moet wees en kuis en 
matig moet lewe sowel in die heilige 


LESERS SKRYF 


POLITIEKE 
PERSPEKTIEWE 


Op die uitnodiging om te reageer op wat 
in Die Hervormer verskyn het daar van twee 
kante reaksie gekom. Eerstens van ,,sister 
Hitchcock” Pretoria wat beswaar daarteen 
het dat politiek in die kerkblaaie inkom met 
'n opskrif by die rubriek ,,Beproef die Gees- 
te”. Die opskrif lui: Politieke Perspektiewe". 
Verder het sy beswaar teen die aankondi- 
ging van een van HAUM se publikasies. 

Die tweede reaksie het gekom van W. J. 
P. Botha van Witbank. Hy beweer dat die 
woord ,,politiek” twis en tweedrag bring 
selfs tussen broers. 

Hy maak beswaar teen gedagtes van blank 
en nie-blank wat ons wil ,,laat saamleef en 
al die besonderhede in ons Hervormer wil 
laat verskyn." 

Ten einde nie so'n lang tyd te laat ver- 
loop nie is die briewe aan skrywer van die 
artikel voorgelê vir sy kommentaar, 

Hier volg dit: 
Waarde heer, 
1/s. ,,Politiek in Kerkblaaie””. 

U korrespondent, mnr. Botha, se groot be- 
swaar is blykbaar nie teen wat ek onder die 
opskrif, ,,Politieke perspektiewe”, geskryf 
het nie, maar teen die feit dat daaroor hoe- 
genaamd in ,,Die Hervormer” geskryf word. 
Ek kan alleen aanvaar dat hy die opvatting 
huldig dat die kerk — en sy amptelike ver- 
gaderings en organe — hulle gladnie aan 
politieke aangeleenthede moet steur nie. Dan 
ook seker nie die ampsdraers nie. En die 
lidmate dan? Hulle ook nie? 

Mar dan is ons mos presies daar waar die 
Jehowa Getuies is. Die volgende treetjie wat 
die broeder sal moet gee, as hy sy standpunt 
konsekwent wil deurvoer, sal wees om be- 
swaar daarteen te maak dat ons in die kerk 
bid vir die manne wat ons landsgrense ver- 
dedig. 

Dan het ons die politiek — en daarmee 
saam ons land en die toekoms van ons 
kinders — aan die duiwel oorgelaat. Dan 
het die kerk Suid-Afrika vir die terroriste 
gegee. 

Ons moet onderskei tussen twee goed. Jy 
kan in die kerk politiek praat. Daarteen sal 
ek saam met enigiemand beswaar maak. 
Of jy kan vanuit die kerk oor die politiek 
praat. En as die kerk hiérvoor terugdeins, 
kapituleer hy vir die duiwel. 

Ons is dan beveel om hiervoor te bid (lees 
1 Tim. 2:1-4) En as ons hiervoor moet bid, 
sal ons ook moet praat (al is dit dan met om 
vas te stel wat ons nou eintlik moet bid). 
Maar meer nog: ons sal ook daarvoor moet 
werk. Of sou hier die een terrein ter wêreld 
wees waar die eis ,,bid en werk'” opgeskort 
is? 

Die naaste aan wat ek geskryf het, kom 
u korrespondent jn die bewering dat ek 
swart en bruin met ons wil laat saamleef.” 
Dit verwys na my sprake van 'n samelewings- 
patroon vir die volke in Suid-Afrika. As ons 
nie na 'n samelewingspatroon moet soek 
nie, hoe moet ons oor die toekoms van ons 
land dink? Wie moet in Suid-Afrika lewe? 
Net ons? of net hulle? 

Die broeder moet maar sê. Maar dan ook 
sê hoe. En nie vergeet nie dat ons vanult die 
kerk oor die politiek praat, 


staat van die huwelik as daar buite. 


Omdat ons iiggaam en siel tempels 
is van die Heilige Gees daarom wil 
Hy dat ons altwee rein en heilig moet 
bewaar. Daarom verbied Hy alle on- 
kuise dade, gebare, woorde, gedagtes, 
luste en wat die mens daartoe verlei.” 


Is ons christelike gemeenskap nog 
besig om hierdie riglyne te volg, of 
probeer ons om so na as moontlik aan 
die afgrond te beweeg. 

(Word vervolg) 


U korrespondent, suster Hitchcock, se be- 
swaar is teen die aankondiging in die nuus- 
brief van 'n publikasie wat vir my in my 
onkunde lyk na 'n vakswetenskaplike ver- 
handeling oor die ekonomie. Ek vermoed eg- 
ter dat daar in die aankondiging 'n drukfout 
is wat misverstand skep. 


Maar die suster moet tog asb. maar kennis 
neem dat alles wat ,,nasionaal'” is, nie ,,die 
Nattes” s'n is nie. Die Verenigde Party dra 
ook, meen ek, die woord ,,nasionaal”' in sy 
amptelike naam. En dis darem tog nie ,,dlie 
Nattes” s'n ne. 


Met dank vir insae in die korrespondensie, 
Die uwe, 
Mossie v.d. Berg. 


DIE BOODSKAP 
VAN SAGARIA 

(6) Die vlieënde boekrol is die 
vloek wat diewe en mense wat mein- 
eed pleeg, sal tref. Hulle sal geen 
plek in die nuwe gemeenskap hê nie 
(5:1-4). 

(7) Die vrou binne die koringmaat, 
die Eva binne die efa, wat deur die 
looddeksel binnegehou word, simbo- 
liseer die goddeloosheid wat finaal 
verwyder word (5:5-11). 

(8) Die laaste visioen keer terug 
na waar die naggesigte begin het: 
die vier strydwaens trek uit in die 
vier windrigtings en bring die ware 
vrede aan die wêreld, want die HERE 
regeer nou en sy vrede is blywend 
en weldadig. 

Vir Sagaria is God in die gebeur- 
tenisse van sy dag aan die werk om 
sy Messiasryk tot stand te bring. God 
se werk het in die hemel begin; nou 
kon dit nie lank duur voordat die uit- 
werking daarvan op die aarde sig- 
baar word nie. Niemand sou hier die 
volksgebondenheid (Jode alleen het 
deel aan die heil) of die tydsgebon- 
denheid (dat hulle in hierdie tyd weer 
alles sal terugkry wat hulle verloor 
het) wou ontken nie, maar in die 
diepte getuig dit van God wat die 
Here is van die hele wêreld, wat dit 
regeer en die heidense volke wat as 
werktuie in sy hand gebruik. Maar 
in en deur hierdie geskiedenis be- 
werkstellig Hy sy plan met die wêé- 
reld, die oprigting van sy koninkryk 

0OO0 

DIE SEWENDE GEBOD (I) 
JY MAG 


Daar mag by u as leser die vraag 
ontstaan: Waarom nou juis oor die 
sewende gebod skrywe? Sommige 
mense mag verskillende redes hê 
waarom hulle iets oor hierdie onder- 
werp wil skrywe. Persoonlik wil ek 
graag daaroor skryf, omdat dit dié ge- 
bod is wat dikwels benader word as- 
of daar nie nog nege ander gebooie 
is nie. Vergelyk professor J. L. Koole 
in sy boek ,,De Tien Geboden”. 


JAN MARAIS 


`n Kerkraad sal onmiddellik aan- 
dag gee wanneer 'n paartjie, soos die 
oumense sê, ,,oor die tou getrap het.” 
Daar sal ook voorstelle kom, dat die 
mense onder sensuur geplaas word. 
Intussen is daar tientalle gevalle 
van dronkenskap, hoerery, meineed, 
kwaadpratery, godslastering, ontheili- 
ging van die Sondag, afgodediens, 
mense wat hulle ouers nie eer nie, 
diefstal, mense wat valse getuienis 
teenoor hulle medemens lewer, men- 
se wat die een of ander iets van hulle 
medemens begeer, of watter ander 
sonde teen God of onetiese daad of 
gedagte mense ookal mag pleeg en 
koester. Al hierdie ander dinge sal 
nog deur `n kerkraad oor die hoof 
gesien word. Sou dit miskien wees 
omdat daar gedink word, dat hierdie 
ander sondes maar gering is en dat 
'n oortreding van die sewende gebod 
dalk die grootste sonde is? Selfs in 
die jaarverslag wat deur kerkrade aan 
die ringsvergaderings gestuur word, 
word egskeiding uitgesonder as die 
enigste sonde waaroor kerkrade moet 
rapporteer. Dan dink ek nie aan sake 
soos swak kerkbesoek en deelname 
aan die nagmaal waaroor kerkrade 
moet raporteer nie. Ek dink aan 1 
Kor. 6:10vv. waar hoerery, afgode- 
diens, wellustigheid, sodomie, diefstal, 
gierigheid, dronkenskap, kwaadprate- 
ry en roof in een asem genoem word 
saam met egbreuk. 


Waarom hoef die kerkraad dan nie 
verslag te doen oor hoe hulle teen- 
oor mense opgetree het wat skuldig 
was aan hoerery nie? Hoekom word 
daar nie gevra of die kerkraad iets 
gedoen het i.v.m. mense wat skuldig 
was aan kwaadpraat nie? 


Waarom hoef 'n kerkraad nie ver- 
slag te doen oor hoe hulle opgetree 
het teenoor mense wat skuldig was 
aan dronkenskap nie? En wat dan 
van al die ander sondes? Waarom een 
sonde uitsonder waaroor daar ver- 
slag gedoen moet word? Indien ons 


NIE EGBREEK NIE 


één wil noem, moet ons `n hele lys 
van sondes noem. En indien ons dan 
nie bereid is om 'n hele lys van son- 
des op te stel nie, dan moet ons ook 
nie eers die één noem nie. Maar hoe- 
kom noem ons tog die één? Omdat 
dit, wat die Christelike samelewing 
betref, die enigste sonde is. En tog 
bestaan daar nie soiets as klein en 
groot sondes nie. 


Met hierdie opmerking wil ek geen- 
sins `n oortreding van die sewende 
gebod verkleineer nie. Dit is 'n erns- 
tige oortreding met diepgaande ge- 
volge vir almal wat daarby betrokke 
is, net soos wat die oortreding van 
enige ander gebod ernstig is met 
diepgaande gevolge vir elkeen wat 
daarby betrokke is. 


WAT SÊ DIE SEWENDE GEBOD? 

,Jy mag nie egbreek nie”. So lui 
die gebruiklike vertaling. Die He- 
breeuse woord word gewoonlik met 
,egbreek” vertaal. Daaronder ver- 
staan die meeste van ons egskeiding”. 
in die Hebreeuse woord gaan dit in die 
eerste plek egter oor die ongeoorloof- 
de omgang tussen `n getroude of on- 
getroude man met 'n getroude vrou. 
So'n man tas as egbreker die huwelik 
van iemand anders aan. Net so is die 
getroude vrou wat haar man bedrieg, 
'n egbreekster. Die Ou Testamentiese 
wette was baie streng in sulke ge- 
valle. Deut. 22:22 en Lev. 20:10 be- 
paal die doodstraf vir sulke mense. 
Hulle moes met klippe doodgegooi 
word. 


Prof. J. L. Koole vra: Waar eg- 
breek dus alleen in die geval van `n 
gehude vrou moontlik is, is die vraag 
of dit hier nie om 'n eiendomsver- 
gryp gaan nie? 'n Man se vrou is sy 
besitting. Die getroude man is heer 
van sy vrou soos van al sy eiendom- 
me. Daar is 'n koopprys betaal. Tog 
is dit nie so nie. Want 'n slavin 
word ook gekoop en as iemand anders 
met haar omgang het, word dit nie as 
egbreek beskou nie. Volgens Lev. 19: 
20 moet daar in so 'n geval net `n 
boete betaal word. 


Egbreek is dus iets meer as net 'n 
aanslag op iemand se besitting; dit 
is veelmeer 'n aanslag op iemand se 
eer. 1 Kor. 11:7 stem hiermee ooreen 
waar verklaar word, dat die vrou die 
heerlikheid van die man is. 


Dit is ook vir baie van ons mense 
goed om te weet, dat hierdie gebod 
nie alleen op die huwelik van toe- 
passing is nie, maar ook op die ver- 
lowing. En hoeveel mense is daar 
nie wat ontrou was aan 'n verloofde 

en wat later `n luide oordeel uitge- 
spreek het oor `n geskeide nie? 

Verder stel prof. Koole dat Lev. 
20 egbreek op dieselfde vlak plaas 
as homoseksualiteit en bestialiteit. In 
ons moderne lewe is homoseksuali- 
teit egter iets verskoonbaars en word 
dit nie langs egbreek geplaas nie. 

Om verder duidelikheid daaroor te 
kry, dat die sewende gebod `n baie 
groter veld dek as net egskeiding, is 
dit nodis om na te gaan wat die 
Heidelbergse Kategismus oor die se- 
wende gebod verklaar. 


DIÉ HEIDELBERGSE KATEGISMUS. 

Vraag 108 van die Kategismus vra: 
Wat leer die sewende gebod? Daarop 
antwoord die kategismus: Dat alle 
onkuisheid van God vervloek is, en 
dat ons van ganser harte 'n vyand 
daarvan moet wees, kuis en tugtelik 
moet leef, hetsy in die heilige hu- 
welikstaat of daarbuite. Vraag 109 vra: 
Verbied God in hierdie gebod niks 
anders as egbreek en dergelike son- 
des nie? 

En die antwoord daarop is: Terwyl 
ons liggaam en siel `n tempel van die 
Heilige Gees is, daarom wil die Here 
dat ons dit suiwer en heilig bewaar. 
Daarom verbied Hy alle onkuise dade, 
gebare, woorde, gedagtes, luste en 
wat die mens daartoe kan trek. 

Hierdie gebod wil dus die heilig- 
heid van die huwelik bewaar sowel 
as `n heilige lewe buite die huwelik. 

Volgens die Heidelbergse Kategis- 
mus verbied hierdie gebod dus: 

(a) Ovwerspel: Dit is die verbode 
omgang van getroudes met 'n ander 
as die eie man of eie vrou. 

(b) Egbreek: Dit is die verbreking 
van die huweliksband omdat die per- 
Soon met iemand anders wil trou. 

(c) Ontugs: Dit is die verbode ge- 
slastelike omgang tussen ongetroudes. 

(d) Geheime sondes: 

(e) Alle onkuise 
woorde gedagtes, luste. 

Onkuisheid dus in elke vorm. Daar- 
onder reken ons die spel van die oë, 
dubbelsinnige grappe, vuil grappe en 
gesprekke. Tewens alles waaraan on- 
reine gedagtes en luste ten grond- 
slag lê. 

En nou word die saak baie breër. 
Ons kan dus nadink daaroor of ons 
al ooit iemand onder sensuur geplaas 
het wat dubbelsinnige grappe vertel 
het? Het enige kerkraad al ooit ie- 
mand aangespreek wat vuil grappe 
vertel het? Of verander die saak as 
dit 'n predikant is wat vuil grappe 
vertel, selfs in die teenwoordigheid 

dade, gebare, 


UIT GEMEENTES: 


POTCHEFSTROOM 


VYFTIGJARIGE AMPSBEDIENING 
VAN DS. JOH. DREYER 


Hierdie heuglike, byna unieke ge- 
beurtenis, is gedurende die naweek 
van 38-5 Mei 1974 op 'n luisterryke 
wyse gevier deur die gemeente, fa- 
milie, vriende en die Nederduitsch 
Hervormde Kerk. 


C. H. LABUSCHAGNE 


Die feesvierings het begin op Vry- 
dagaand, 3 Mei, presies vyftig jaar na 
die toetreding van ds Dreyer tot die 
bediening op 3 Mei 1924. By hierdie 
geleentheid is 'n buffetete aangebied 
in die Elgro Hotel. Byna 400 gaste 
het die verrigtinge bygewoon in 'n 
feestelike stemming. Nadat dr. P. J. 
T. Koekemoer voorgegaan het met 
skriflesing en gebed, het ouderling 
W. J. Kluyts die gaste verwelkom. 
Professor F. J. van Zyl het hierna 
'n paslike heildronk ingestel op ds. 
en mev. Joh. Dreyer. 


Die huldigingsrede is gelewer deur 
prof. J. P. Oberholzer, voorsitter van 
die HE. Kommissie van die Algemene 
Kerkvergadering. Hierna het verskil 
lende persone hulle gelukwense oor- 
gebring. Dr. P. J. T. Koekemoer het 
die gelukwense namens die Ring van 
Potchefstroom oorgebring. Die geluk- 
wense van die N.G.-Kerk is oorgebring 
deur dr. $S. J. Elof en prof. P. J. 
Coetzee het namens die Gereformeer- 
de Kerk en die Teologiese Skool op- 
getree. Die burgemeester, raadslid 
dr. G. J. J. van Deventer, het namens 
die Stadsraad die gelukwense van 
Potchefstroom oorgebring. Prof. H. J. 
J. Bingle het opgetree namens al 
die opvoedkundige inrigtings van Pot- 
chefstroom. Die gemeente se geluk- 
wense is oorgebring deur ouderling 
M. J. Roos. Mnr. Nic Dreyer, seun van 
die pastoriepaar, het namens die fa- 
milie gepraat. 


Na afloop van die gelukwensings 
het ds. Joh. Dreyer aan die woord 
gekom. Hy het hulde gebring en sy 
opregte dank betuig teenoor sy egge- 
note, familie, kerkraad en gemeente, 
Sy vriende en kollegas. In besonder 
het hy ook sy dank en waardering 
betuig teenoor al die persone en in- 
stansies vir die mooi woorde en goeie 
wense. Van homself het hy egter 
weinig gesê en maar net die klem 
laat val op die wonderbaarlike genade 
wat hy en sy eggenote gedurende die 
vyftig jaar van bediening van Bo 
ontvang het. 


Dat hy wel baie genade ontvang 
het, asook baie genadegawes, kon baie 
duidelik blyk uit wat elkeen van die 
sprekers opgehaal het. Die ryke bron 
van belangstellings, bydraes en dienste 
gelewer aan kerk, skool en volk kon 
haas nie uitgeput word deur al die 
sprekers nie. 


Ds. Joh. Dreyer het Sondagoggend 
sy herdenkingsrede gehou en as teks 
is geneem 1 Kor. 3:10: ,,Volgens die 
genade van God wat aan my gegee 
is.” Voor die diens is 'n gedenkplaat 
in die konsistorie onthul deur mev. 
Dreyer. Na afloop van die diens het 
ouderling Kluyfts `n adres aan ds. en 
mev. Dreyer oorhandig namens die 
kerkraad en die gemeente. Die naweek 
se feesvierings is Sondagaand afge- 
sluit deur `n afsluitingsdiens wat ge- 
hou is deur dr. A. J. G. Dreyer van 
Kaapstad, seun van ds. en mev. 
Dreyer. 


Die gemeente kyk terug met groot 
dankbaarheid en trots en waardering 
na die vyftigjarige jubileum van ons 
geagte pastoriepaar. Gods seën word 
hullc toegebid op hulle verdere arbeid. 


VREDEFORT 








Louis Venter 


12.6.1911 
12.5.1974 


Gebore: 
Oorlede: 


Vanaf die stigting van Gem. Primrose 
in 1945 was hy met slegs 'n kort on- 
derbreking diaken en later ouderling 
totdat hy in 1958 na Vredefort verhuis 
het. 


Vandat hy op Vredefort gekom het, het 
hy hom beywer vir die stigting van 'n 
gemeente aldaar. Vredefort was des- 
tyds net 'n wyk van Parys. In 1959 is 
die gemeente Vredefort gestig en se- 
dert stigting tot en met sy dood was 
hy ouderling, skriba, skriba vir registra- 
sie, kolporteur en superintendent van 
kategese van die gemeente. 
Met sy heengaan het die kerk een van 
sy stil maar groot kragte verloor. Die 
kerk dink aan die agterblywenes o.a. 
eggenote en kinders: mej. A. Venter 
(ouditafdeling) en diak. Louis Venter. 
P.M.S. 





ONTDEKKERS WY 
KERK IN 


Dit was 'n onvergeetlike hoogtepunt 
in die geskiedenis van die gemeente 
Ontdekkers — Saterdag 8 Junie 1974 





GERT OOSTHUIZEN — SKRIBA 





— en toe die kerkklok sy stem in 
die helder sonskyn oor die stil voor- 
stad laat weergalm, het meer as een 
lidmaat bewoë weggedraai en 'n 
dankgebed geprewel. Na jare se rond- 
swerwe — van gemeente tot gemeente 
en van gebou tot gebou — kon Ont- 
dekkers uiteindelik sy eie plek van 
aanbidding betrek. 

Oorspronklik was Ontdekkers, Ham- 
berg en Floridameer wyke van die 
gemeente Roodepoort, maar in 1951 
het Ontdekkers na Florida oorgegaan 
n4 `'n beroep om hulp deur daardie 
gemeente tydens die stigtingsverga- 
dering van die ring van Krugersdorp. 
Hamberg en Floridameer het later 
gevolg. 

Veertien jaar lank is daar hard 
saamgewerk aan skulddelging en uit- 
breiding, maar vanweë die geweldige 
ontwikkeling van die munisipale .ge- 
bied, het verskeie nuwe gemeentes 
van ander kerke in dié omgewing ont- 
staan, en spoedig het Ontdekkers by 
die kruispad gestaan: Of onverwyld 
afstig of toelaat dat sy lidmate in 
ander kerke jn verloop. 

En toe die geloofsdaad! Op 7 Fe- 
bruarie 1965 stig Ontdekners af met 
210 lidmate en 'n gemiddelde maan- 
delikse inkomste van minder as R200! 
Kort daarna volg die kombinasie met 
Horison, 'n aangename verbintenis 
wat nog steeds voortduur. 

En weer eens het die hoop nie be- 
skaam nie. Die offergawes het van 
R200 per maand af die hoogte inge- 
skiet en hierdie klein gemeente se 
boufonds alleen het met gemiddeld 
R10 000 per jaar gestyg. Die wonder- 
like gevolg: Nege jaar later wy Ont- 
dekkers sy kerk kontant in! 

(29) AS TOERIS DEUR ISRAEL, 
LAND VAN DIE BYBEL 


JERUSALEM 


'n 'Toeris in Israel kan wens dat 
hy altyd 'n argeoloog of oudheidkun- 
dige as metgesel by hom kan hê! 
Luister 'n mens na die verhaal oor 
die sogenaamde graf van Dawid binne 
in hierdie gebou, word jy gelei na 
die sogenaamde oppersaal waar Jesus 
die laaste avondmaal saam met sy 
leerlinge sou gevier het, dan verkies 
jy as toerleier om liewers 'n bietjie 
eenkant toe te staan. — Jy kan tog 
nie die gids se vertelling in die 
teenwoordigheid van jou toergroep 
onder talle vraagtekens plaas nie! 


DR. P. J. T. KOEKEMOER 


Prof. van Selms skryf oor die so- 
genamde graf van Dawid, wat in 
hierdie burgvesting aangewys word, 
soos volg: ,,Sedert eeue weet ons 
met sekerheid dat Sion op die oos- 
telike rug lê, maar nietemin laat 
toeriste nog altyd hier die graf van 
Dawid aanwys, asook, 'n vertrek op 
die boonste vloer, vir wie dit wil 


DIÉ BURG VAN DAWID 


(CITADEL OF DAVID) 





JERUSALEM: Die Burg van Dawid met sy torings. ,Gedenk aan Dawid, hoe 
hy Heer, woning met sy sorg wou eer, Gedenk sy eed aan u gesweer; Aan 
Jakobs sterke God het hy Geloftewoord dus toegewy.” Beryming Psalm 182:1. 





JERUSALEM: Die Burg van Dawid (,,Citadel”) wat in hierdie artikel beskryf 
word, Die klein torinkie genoem Minaret, is eers later, in 1665 na C. gebou. 


glo, die ,groot bovertrek”, in die 
14e eeuse Gotiese styl, waar Christus 
met sy dissipels die laaste paasmaal- 
tyd sou gebruik het en die sakra- 
ment van die laaste nagmaal sou in- 
gestel het. Dit is onbegryplik dat 
mense met akademiese en teologiese 
opleiding hulle laat wysmaak, dat 
hierdie laat middeleeuse bouwerk die 
heilige gebeure gesien het. Dit is nie 
onmoontlik nie dat ongeveer op hier- 
die plek, die huis van Maria, die 


moeder van Johannes Markus (Hand. 
12:12) gestaan het en dat Jesus sy 
laaste pasga in daardie huis gevier 
het; die jongeling van Markus 14:51, 
52 sou dan Markus self gewees het. 
Maar van bouwerke uit Bybelse tyd is 
hier niks meer oor nie.” (Uit ,,De 
Verscheurde stad, bl. 30 en 31) Van 
Selms sê verder, dat as mens aan- 
neem wat gidse en geestelikes alles 
hieroor vertel, dan kan mens ook 
maar aanvaar dat 'n verhaal uit die 

sewende eeu korrek is, dat dit hier 
is waar Maria, die moeder van Jesus 
haar laaste ure op aarde deurgebring 
het; dan kan mens ook maar verder 
aanneem dat dit juis is dat haar graf 
inderdaad aangetoon word in die Ke- 
dronvallei. Noord van die sogenaamde 
,Dormitio Sanctae Mariae,” (wat be- 
teken die plek ,,waar die heilige Maria 
ontslaap het”), word die huis van 
Kajafas aangetoon, kompleet met die 
kamer waarin Christus as gevangene 
oornag het, asook die noukeurige plek 
presies waar Petrus gestaan het toe 
die haan gekraai het!! Van Selms sê 
gewoonweg dat dit ,,gewaande heilig- 
domme” is, wat ter wille van die 
Christelike toerisme vertel word, en 
dat hierin 'n element van ,vroom 
bedrog” lê. Nou moet die leser tog 
asseblief goed verstaan: alles is nie 
vroom hedrog nie! Ons het tot dusver 
hopelik wel aangetoon hoeveel van 
die geskiedenis van die eeue reeds 
deur die argeoloë blootgelê is in Israel 
en dat die opgrawings tot vandag 
voortgaan. Jammer dat die fanatisme 
van die Mohammedane nie toelaat dat 
daar op die terrein van die El-Aksa- 
moskee ook argeologie beoefen mag 
word nie. Verder dien in gedagte ge- 
hou te word dat die staat Tsrael nie al- 
tyd in die Vatikaan (die pous in Ro- 
me) se goeie boekies was nie en dat 
dit vir Israeli-gidse nie gerade is om 
hierdie meestal Roomse tradisies, soos 
hierbo vermeld, 'n streep deur te trek 
nie. En soos vermeld, dit sou ook die 

O] Na volgende bladsy 


DIÉ SUID-AFRIKA-STIGTING 


Graag wil ek onder die aandag 
van ons baie lesers, wat belang stel 
in die goeie vir ons land en volk, 
die Suid-Afrika-Stigting bring. 


JOH. DREYER. 


Hierdie stigting is in die lewe ge- 
roep dertien jaar gelede, onder lei- 
ding van sir Francis de Guingand 
as president en wyle dr. H. J. van 
Eck as onderpresident. Na sir Francis 
se uittrede as president is hy opge- 
volg deur dr. P. Etienne Rousseau en 
nou na hom het dré Jan S. Marais 
van 'Trust Bank-faam die leiding in 
hande. 

Die hoofdoel van die stigting is 
,Om beter internasionale begrip van 
Suid-Afrika, sy prestasies, sy probleme 


en sy potensiaal te bewerkstellig en 
om sodoende die welsyn van al sy 
mense te bevorder.” Vir die doel pro- 
beer die Stigting om die waarheid om- 
trent Suid-Afrika tuis te bring by be- 
langrike en invloedryke mense wat 
werklik belang by Suid-Afrika het. En 
dat dit nodig is, sal ons lesers, wat ter 
sake kundig is, graag wil erken, want 
die beeld wat ons landsvyande van 
ons land en volk na vore bring is 
inderdaad 'n verwronge beeld. Ons 
kan dit nie daarby laat nie. 


,Suid-Afrika se natuurlike rykdom, 
sy ekonomiese sterkte, sy strategiese 
ligging, en sy buitengewone groeipo- 
tensiaal” het hom 'n begeerlike buit 
in die wêreldpolitiek gemaak. Laat 
ons hier nog byvoeg dat die Stigting 


nie aan een of ander politieke party 
verbind is nie, en dat dit geen sub- 
sidie van die regering ontvang nie. 


Die Stigting gee 'n kwartaalblad uit, 
die ,,South Africa International”, waar- 
van ongeveer 12,000 eksemplare in die 
buiteland en onder sy lede sirkuleer. 
Predikante en ander belangstellendes 
word genooi om hulle name en adres- 
se te stuur om dan die Nuusbrief en 
ander publikasies te ontvang. Stuur 
dit aan die Direkteur-Generaal, Trust 
Bank-Sentrum, Eloffstraat, Posbus 
7006, Johannesburg. 


U moet dit nie nalaat nie. Dit is 
immers nie genoeg om die bedrei- 
gings vir ons vaderland te besef, maar 
terug te sit en self niks te doen nie 
en die werk aan ander oor te laat. 


O0O0 





DIE BURG VAN 
DAWID 


C Vervolg van vorige bladsy 


toerisme skade aandoen. Daarom is ons 
raad altyd aan voornemende toeriste 
aan die heilige land, om vooraf self 
te lees oor wat daar te sien is. 

Daar bestaan tog wel 'n redelike 
kans dat hierdie sogenaamde Dwid- 
burg 'n besondere plek is. Die vraag 
is waar Pilatus gewoon het tydens sy 
verblyf gedurende feestye in Jerusa- 
lem. Dit kon wees dat hy op 'n ander 
plek, die sogenaamde Antoniaburg, 
ten noorde van die tempelplein, waar 
die Romeinse soldate se verblyf was, 
(Hand. 21:31-40) sy residensie gehad 
het. Dit kan egter ook wees dat hy 
in hierdie burg, wat die voormalige 
paleis van koning Herodes was, tuis- 
gegaan het. In die eerste geval sou 
die tradisie waarskynlik korrek wees 
dat die Via Dolorosa, die weg waar- 
langs Jesus die kruis gedra het, van- 
af die Antoniaburg na die weste 
loop, d.w.s. ongeveer die huidige Via 
Dolorosa. In die tweede geval indien 
Pilatus hier sou tuisgegaan het en 
Jesus derhalwe hier veroordeel sou 
wees om van hier die kruis te dra, 
SOU 'n ander Via Dolorosa gesoek 
moet word. Oor die laasgenoemde teo- 
rie sou ons Roomse vriende waar- 
skynlik letterlik die stuipe kry, want 
dit sou die sogenaamde ,,Grafkerk” 
waar Jesus begrawe sou wees letter- 
lik doodvee! 

Ons staan dus in elk geval hier op 
die plek waar koning Herodes se 
luukse paleis gebou was. Dit was 


omring deur mure en aan die noorde- 
kant beskerm deur drie uitkyktorings 
met verskansings. Hierdie torings het 
Herodes genoem na sy broer Phasael, 
Sy goeie vriend Hippicus en Sy vrou 
Mariam, die vrou wat hy later laat 
vermoor het. So indrukwekkend was 
die torings dat die Romeinse gene- 
raal Titus dit gespaar het toe hy in 
70 na Christus Jerusalem verwoes het. 
Toe keiser Hadrianus in 135 na Chris- 
tus Jerusalem laat herbou het tot sy 
Aelia Capitolina, het hy 'n deel van 
die Phassaeltoring net so gelaat, So- 
dat ons vandag die tipiese messelwerk 
en massiewe Herodiaanse blokke kan 
Sien in die fondamente van die toring. 


(Die toring is tans ook bekend as 
die ,,Toring van Dawid”). Deur die 
lang geskiedenis het Herodes e.a. hier- 
die area beplan as barakke vir die 
soldate. Keiser Hadrianus het die plek 
verander om te voorsien in die be- 
hoeftes van die ,,Tiende Romeinse 
Legioen”, wat hier gestationeer was. 
Die wapen van die legioen soos af- 
gebeeld op erdewerk, is hier opgegra- 
we. 'n Pilaar om as gedensteen die 
bevelvoerder van die genoemde legi- 
oen te vereer, staan in die voorhof 
van die naby geleë ,,Imperial Hotel”. 
Die huidige struktuur van die ge- 
bou met sy vyf torings is gebou op 
fondamente wat deur die kruisvaar- 
ders gelê is, (kruisvaarders het Je- 
rusalem in 1099 na Christus verower) 
alhoewel die grootste gedeelte van 
die gebou dateer uit die dae van Su- 
leiman die Grote. Hy het dit in 1540 
na Christus laat herbou. Die minaret 
(torinkie) is eers later in 1665 na 
Christus gebou. Laasgenoemde mina- 
ret is mie die sogenaamde ,,TPoring 
van Dawid” nie. 


So het die eeue gekom en gegaan. 
In 1917 het die Engelse generaal 
Allenby die Britse gesag van hier ge- 
handhaaf, en van 1948 tot 1967 het 
die Arabiese Legioen van hieruit die 
septer geswaai. Sedert die sesdaagse 
oorlog van Junie 1967, is die burg 
weer in die hande van die volk van 
koning Dawid, Israel. Vandag word die 
gebou onder andere ook gebruik as 
tentoonstellingslokaal vir opvoedkun- 
dige, oudheidkundige en kunstentoon- 
stellings. 


Soos wat Griekeland sy sogenaam- 
de ,,Klank en Lig”-vertonings het op 
die Akropolis, so het ook Israel sy 
sogenoemde ,,'n Steen in die toring 
van Dawid-opvoerings, wat van tyd tot 
tyd hier gehou word; (behalwe Vry- 
dae-aande, omdat die Joodse Sabbat 
om 6 nm. begin) 'n dramatiese aan- 
bieding van 4000 jaar se geskiedenis 
in klank en ligbeelde. 'n Meer geskik- 
te plek om die geskiedenis so te ,,illus- 
treer”, kan kwalik gevind word. Soos 
in Athene word ook hier die geskie- 
denis in verskillende tale verhaal. 
Die een aand geskied dit in Engels, 
die volgende aand in Frans, dan weer 
in Hebreeus. Suid van die Dawidburg 
sien mens vandag die polisie-barakke. 
Mens glimlag weer wanneer jy ver- 
neem dat hier, waar die barakke 
staan, die plek sou wees waar die 
wyse manne uit die ooste kom ver- 
neem het waar tog die nuwe koning 
gebore sou wees! . ,Aan Dawid gee 
Ek heerskappy, `n lamp is vir hom 
toeberei, en skaamte oordek sy teen- 
party. Maar op sy hoof sal wonder- 
skoon, en ewig blink die gloriekroon! 
Psalm 1382. (Beryming). 


OOOo 

Rondom die Voorleser en sy funksie tydens die 


LESING VIR DIE OUDERLINGVER- 
GADERING NED. HERV. GEMEEN- 
TE DERDEPOORT, PRETORIA 19 
April 1974. 


1. INLEIDING 


Met die effense wysiging wat daar 
gekom het in die orde van die ge- 
meentelike godsdiensoefening, S0os 
goedgekeur deur die Algemene Kerk- 
vergadering van 1967, het daar tog 
vrae ontstaan rondom die figuur van 
die voorleser én sy funksie tydens 
die godsdiensoefening. Die saak waar- 
om dit gaan, is die volgende. V@6or 
1967 was die gebruik dat die gemeen- 
te in die kerkgebou aanwesig is vir 
die Sondagse godsdiensoefening. Met 
die klokgelui, het die voorleser-ouder- 
ling alléén die kerkgebou ingekom, 
die voorsang aangekondig en terwyl 
dié lied gesing is, het die predikant 
en die aanwesige ouderlinge en dia- 
kens die kerkgebou binnegekom. Na 
afloop van die lied het die predikant 
die votum-groet-seën uitgespreek waar- 
n4 die voorleser die 10 Gebooie en 12 
Artikels gelees het en dan het die 
godsdiensoefening daarvandaan ver- 
der gegaan. 


PROF. DR. A. D. PONT 


Nou is dié orde effens anders. Met 
die klokgelui kom die voorleser, pre- 
dikant én kerkraad in dié volgorde 
die kerkgebou binne. Dan spreek die 
predikant die votum-seën-groet uit, 
daarna lees die voorleser die voorsang 
en n4 die voorsang gaan die gods- 
diensoefening oudergewoonte verder. 
In sommige gemeentes is dit effens 
anders én kom die voorleser, predi- 
kant en kerkraad met die klokgelui 
die kerkgebou binne en din gee die 
voorleser die voorsang op, waarna die 
predikant die votum-groet-seën uit- 
spreek. Daarna gaan die godsdiens- 
oefening sy vaste gang. 


Met hierdie veranderings het daar 
nog 'n paar vrae ontstaan wat as 
volg aangedui kan word: 

a. Wat is die aard, die kwaliteit van 
die godsdiensoefening? 

b. Wanneer begin die godsdiensoefe- 
ning? Begin die godsdiensoefening 
met die voorsang of met die votum- 
groet-seën van die predikant? 

c. Wat is die funksie van die voor- 
leser en waarvandaan kom hierdie 
figuur? 

d. Wat is die skriftuurlike aanwysings, 
indien enige, vir dié verskillende mo- 
mente van die godsdiensoefening? 


Godsdiensoefening 


As dié vrae so aan die orde gestel 
word, is dit duidelik dat dit nie één- 
voudige vrae is nie en daarom sal 
die antwoorde ook nie so maklik 
wees nie. In die bestek van hierdie 
uiteensetting sal dit nie moontlik 
wees om die sake volledig te behan- 
del nie. Tog sal die belangrikste 
punte aangeraak moet word. 


2. DIE AARD EN KWALITEIT VAN 
DIE GODSDIESOEFENING. 


Wanneer ons as calvinistiese pro- 
testante praat van `n godsdiensoefe- 
ning dan bedoel ons déérmee die sa- 
mekoms van die gemeente om die 
Here God in die kerkgebou te dien. 
Da4érdie samekoms is `n oefening in 
die diens van die Here God want 
die werklike diens van God deur 
die gelowige moet, as dit goed is, 
van Maandag tot Saterdag in die 
wêreld volbring word. Die Sondag- 
se samekoms is die oefening, die 
voorbereiding vir die taak wat in die 
komende week verrig moet word. Die 
sentrum van die godsdiensoefening is 
die verkondiging van die Woord van 
God of wel die sorgvuldige en ver- 
antwoordelike uitlegging van die Hei- 
lige Skrif en die toepassing, in die al- 
gemeen én die besonder, van daardie 
uitlegging. In die Heilige Skrif word 
drié dinge ten opsigte van die ge- 
meentelike godsdiensoefening geëis 
naamlik i. die verkondiging van die 
evangelie, ii. die doop in die naam 
van die drieënige God, en iii. die ge- 
dagtenis van Jesus Christus in die 
tekens van die wyn en die brood 
(Mt. 28:19 en I Kor. 11:23-26). Dié 
opdrag of eise bepaal die inhoud 
van die godsdiensoefening. 


'n Probleem wat nou met betrek- 
king tot die orde van die godsdiens- 
oefening ontstaan is dat die Heilige 
Skrif ons nie soveel besonderhede 
gee nie. As die Nuwe Testament ge- 
lees word, blyk daaruit dat wanneer 
die gemeente van Jesus Christus by- 
eenkom die Skrifte gelees én uitge- 
lê word — dit wil sê die Ou Testa- 
ment; dan is daar sprake van die pro- 
fesie (I Kor. 14), die viering van die 
nagmaal en die doen van gebede. 


Die vraag of in die godsdiensoefe- 
ning die Wet van die Here gelees 
moet word, of ons sittende, staande 
of knielende sal bid, of ons voor, ty- 
dens of na die godsdiensoefening die 
offergawe moet insamel, word nié 
deur die heilige Skrif self direk be- 

antwoord nie. Tog bly dit waar dat 
die lees van die Wet, die gebed, die 
aflê van die belydenis, die lofsang 
tot eer van God, die gee van `n offer- 
gawe vir die armes élkeen afsonderlik 
`n pesondere uiting is van ons ge- 
samentlike geloof in God, 'n uitdruk- 
king van ons liefde tot God en ons 
verbondenheid aan ons Vader in die 
hemel. Ons geloof, ons begeerte om 
te wandel in die vrees van die Here, 
ons belydenis ons dankbaarheid en 
vreugde vanweë die vergewing van 
die sondes, ons begeerte om in ge- 
hoorsaamheid aan Gods Woord te lewe 
bring in die godsdiensoefening `'n 
duidelike, sigbare gestalte. 


Tog bly dit dat die heilige Skrif 
maar baie karige gegewens gee oor 
die vorm en die orde van die gods- 
diensoefening. Joh. Calvyn, die groot 
Hervormer, sê in sy Onderwysing van 
die Christelike godsdiens dat die Here 
God ons niks uitdruklik en spesifiek 
geleer het ten opsigte van die orde 
en die inhoud van die godsdiensoefe- 
ning nie, omdat dit nié vir ons salig- 
heid nodig is nie. Daarom sê Calvyn 
moet die orde van die godsdiensoefe- 
ning na die behoeftes van die ge- 
meente en die tyd waarin ons lewe 
aangepas word. Aan die ander kant 
waarsku Calvyn ook dat 'n mens nooit 
ligvaardig, nég voortdurend nêg ter 
wille van klein sedetjies die orde van 
die godsdiensoefening moet verander 
nie (Inst. IV.10.30). As Calvyn self 
dan 'n orde van die godsdiensoefe- 
ning in 1542 opstel, doen hy dit self 
volgens die gebruik van die vroegste 
kerk. Interessantheidshalwe gee ek 
dié orde hier weer: 


1. Votum 

2. Skuldbelydenis 

3. Psalm 

. Gebed voor die prediking 
. Skriflesing en Prediking 

. Gebed 

. Geloofsbelydenis 

. Slotseën 


Naas Calvyn se orde vir die gods- 
diensoefening was daar egter ook vele 
ander ordes wat in die tyd van die 
Hervorming na vore gekom het. Dit 
is egter goed om daarop te let, dat 
al die Hervormers altyd sorgvuldig 
rekening gehou het met die verlede. 
Die stelreëls was dat die orde van 
die godsdiensoefening nie sommer 
maar iets is wat ligtelik verander kan 


OO NE UH 

word nie want dit is 'n uitdrukking 
van die geloof én die geloofslewe van 
die gemeerde. Daarom moet daar ken- 
nis geneem word van die geskiede- 
nis, watter reëls daar gegeld het vir 
die orde van die godsdiensoefening 
én waarom die ordes verander is in 
die loop van uie tyd. Tog geld die 
stem van die verlede nié as absoluut 
nie. Die gehoorsaamheid aan die hei- 
lige Skrif én ons verstaan daarvan 
met ons verantwoordeiikheid in die 
hede kwalifiseer ons luister na die 
verlede. 


Immers in die orde van ons gods- 
diensoefening gaan dit daarom dat ons 
ons daar oefen vir die diens van God. 
Daarom moët die orde vir ons ver- 
staanbaar wees, dit moet vir ons be- 
tekenis hê anders word dit 'n ydele 
herhaling van woorde of `n doen van 
dinge waarvan ons die betekenis nie 
meer begryp nie of wat volkome 
niksseggend geword het. As 'n saak 
in die godsdiensoefening nie inpas sê 
dat dit ons oefen in ons geloof in 
God, ons vreugde en dankbaarheid 
vanweë die evangelie nie, dan het dit 
eintlik betekenisloos geword. 


Hier kan ons gerus luister na die 
woorde van Martin Bucer, die her- 
vormer van Straatsburg en in 'n se- 
kere sin die leermeester van Calvyn 
wat gesê het (De Regno Christi, Hfstk. 
18): 


,'n Derde saak wat algemeen is in 
die gebruik van christene is die rang- 
skikking en reëling van die orde van 
die godsdiensoefening in die heilige 
gemeente van Christus soos die be- 
diening van die Woord, gebede en 
psalmgesang sodat hierdie dinge aan 
elkeen op 'n eerbiede wyse bedien 
en meegedeel kan word, ,,welvoeglik 
en ordelik” (I Kor. 14:40), vir die 
ware opbou van die geloof. In hierdie 
saak moet Christus se gemeentes vry- 
heid hê sodat elkeen die inhoud en 
manier van aanbieding van die Skrif- 
lesing, die uitleg van die Skrifte, die 
kategese die bediening van die sa- 
kramente, gebede en psalmgesang, en 
net so die openbare teregwysing van 
die sondaars, die oplegging van boe- 
tedoening en die versoening van die- 
gene wat tevredenheid gegee het kan 
omskrywe op sê 'n manier as wat el- 
ke gemeente oordeel vir sy mense die 
beste sal wees so dat as gevolg van 
al hierdie aktiwiteite die gemeente 
beweeg kan word tot 'n ware en le- 
wende sondebelydenis en berou ên 
tot versterking en toename in die ge- 
loof in Jesus Christus.” 


Dié opvatting het meegebring dat 
in die calvinistiese kerke die orde 
van die godsdiensoefening nié oral 
dieselfde was nie. In Nederland is by- 
voorbeeld, van die vroegste tyd af 
gebruik gemaak van 'n voorleser ên 
'n voorsinger. Die laaste was veral 


noodsaaklik omdat die Hervormers oor 
die algemeen, na die voorbeeld van 
Zwingli, die orrel uit die kerkgebou 
verban het. In die Nederlandse Her- 
vormde Kerk was die orde van diens 
byvoorbeeld as volg: 


1. 'n Halfuur voor die aanvang van 
die godsdiensoefening op Sondagmêre, 
begin die voorleser om uit die Bybel 
voor te lees. 


2. Daarna volg die voorsinger wat 
die gemeente lei in psalmgesang of in 
die sing van die berymde 10 Gebooie. 


3. Daarna kom die voorleser aan die 
beurt en lees die Bybelgedeeltes waar- 
uit die preek gehou sal word, die 
10 Gebooie en die 12 Artikels. In 
sommige gevalle het die voorleser ddk 
die taak gehad om die Doop- en Nag- 
maalsformuliere tydens die godsdiens- 
oefening te lees. 


4. Die predikant wat met sy kerk- 
raad in die kerkgebou gekom het 
by die sing van die éërste psalmge- 
sang gaan nou voor in gebed. 


5. Daarna volg die uitlegging van die 
Skrif. 


6. Dan die slotgebed en die seën. 
7. Die diens word dan met 'n psalm- 
gesang afgesluit. 


Maar ook ten opsigte van hierdie 
orde was daar verskillende variasies 
moontlik byvoorbeeld dat die 12 Ar- 
tikels in die voorgebed opgeneem is. 
In sommige gevalle het dit gebeur dat 
die predikant eers die volum-groet- 
seën uitgespreek het nadat die voor- 
leser die voorsang laat sing het, die 
10 Gebooie én Skriflesing voorgedra 
het. Dan het die 12 Artikels nê die 
prediking gevolg. In ander gevalle 
is voër die prediking die 12 Artikels 
gelees en n4 die prediking die 10 Ge- 
booie? Dit kan byvoorbeeld verklaar 
word deur die feit dat die 10 Gebooie 
ons reël vir die dankbaarheid is en 
dus, net vêêrdat die gemeente huis 
toe gaan, gelees word om die ge- 
meente daaraan te herinner dat die 
10 Gebooie in die wêreld uitgeleef 
en gehoorsaam moet word. Net so 
het die plek van die kerklied ook dik- 
wels verskuif ën die plek van die 
offergawe wat deur die diakens op- 
geneem word. Dit word genoem om 
aan te toon dat die orde, die vorm 
van die godsdiensoefening nie volgens 
'n ysterwet, 'n onwrikbare reël ver- 
loop het nie maar dat daar heelwat 
verskeidenheid van orde was. 


Ten opsigte van die by ons ge- 
bruiklike orde van diens sou mens 
nog die vraag kan vra of dit ordelik 
én andersins korrek is om die Skrif- 
lesing en die prediking, wat tog uitleg 
van die Skrif is, met gebed én sang 
van mekaar te skei. Is dit noodsaak- 
lik dat wet en geloofsbelydenis on- 
middellik op mekaar moet volg? Is 
dit nie miskien beter dat die geloofs- 


belydenis, soos by Calvyn, op die oor- 
kondige Woord van God sal volg nie? 
Op dié vrae kan egter nie hier in- 
gegaan word nie. 


Noudat 'n paar opmerkings oor die 
aard en karakter van die erediens 
gemaak is, kan die méér spesifieke 
vrae van naderby besien word. 


3. WANNEER BEGIN DIE GODS- 
DIENSOEFENING? 


Die vraag wat hier beantwoord 
moet word, is die vraag of die gods- 
diensoefening formeel met die votum- 
groet-seën van die predikant begin 
of met die sogenaamde vêrsang. Dit 
is dus nou nodig om na dié twee sake 
te kyk. 


a. Die votum-groet-seën 


Die votum is die spreuk wat die 
predikant uitspreek as 'n belydenis 
dat God die Here die gemeente saam- 
geroep het om in sy heil te deel. Die 
votum is dus nié 'n toewyding van 
die gemeente aan die diens van God 
nie en dit is ook nie `n opdrag aan 
die gemeente dat hulle hulle aan die 
diens van God moet wy nie, maar 
dit is éérder 'n gebed waarin erken 
word dat God se groot dade en sy ge- 
nade voorafgaan aan die samekoms 
van die gemeente én dit dus moontlik 
maak. Die woorde van die votum ver- 
skil. Soms word die trinitariese for- 
mule gebruik: ,In die naam van die 
Vader en die Seun en die Heilige 
Gees.” Andersins word die formule, 
soos opgestel by die Sinode van Dor- 
drecht 1574 gebruik die sogenaamde 
adjutorium (artikel 37) en wat lui: 
,Ons hulp is in die Naam van die 
Here wat hemel en aarde geskape het. 
Amen.” Dikwels word 'n votum ge- 
bruik wat 'n samestelling is van Ps. 
124:8: ,Ons hulp is in die Naam van 
die Here wat hemel en aarde geskape 
het; Ps. 146:6: ,,wat hemel en aarde 
gemaak het, die see en alles wat 
daarin is; wat trou bly tot in ewig- 
heid” en Ps. 138:8: ,,U goedertieren- 
heid, Here, is tot in ewigheid: laat 
nie vaar die werke van u hande nie.” 
Dit is dan die votum: ,Ons hulp (of 
ons begin, voortgang en einde) is in 
die Naam van die Here wat hemel en 
aarde geskape het, wat trou bly tot 
in ewigheid en nie laat vaar die 
werke van sy hande nie.” 

In ons kerk volg dan onmiddellik 
op die votum die seëngroet. Die merk- 
waardige is dat die kombinasie van 
die votum en die seën-groet as aan- 
vang van die diens nêrens voorkom 
in die ordes van die vroeg-christelike 
kerk, die Roomse Kerk of die kerk 
van die Hervorming nie! Hierdie ge- 
bruik dateer uit die na-reformatoriese 
tyd want in die reformatoriese tyd 
word in Nederland net 'n aanvangs- 
teks uitgespreek byvoorbeeld Psalm 


[] Blaai om 

DIE VOORLESER 


[ Vervolg van vorige bladsy 


124:8 en in Genêve by Calvyn gebeur 
dit ook so. DA&r is die begin van die 
godsdiensoefening dus die aanvangs- 
teks sénder die groet-seën. Die seën- 
groet, terloops, vind mens in die vroeë 
christelike kerk as 'n inleiding tot 
die gebede wat tydens die godsdiens- 
oefening gebid word. 


b. Die voorsang 


Die voorsang, soos Ons die aan- 
vangslied noem, is na regte die in- 
troitus-lied of die intog-lied. Hierdie 
aanvangslied is baie oud en word al 
in die vroeë christelike kerk terugge- 
vind waar dit onder andere die ingres- 
sa genoem word. 'n Vaste onderdeel 
word die lied byvoorbeeld in die tyd 
van Gregorius I (590-604) waar die bis- 
kop mét sy helpers die kerkgebou bin- 
nekom wanneer die koor die intogslied 
sing. Die intogslied, as aanvang van 
die godsdiensoefening, word in die 
Hervormingstyd behou deur die Lu- 
therse gemeentes maar ék deur Cal- 
vinistiese gemeentes. Die verskil is 
dan dat dié lied deur die gemeente 
gesing word en as sodanig die aktiewe 
deelname van die gemeente aan die 
godsdiensoefening beklemtoon in die 
sin dat die godsdiensoefening begin 
met `n lofprysing deur die gemeente. 


Ons gebruik van vroeër dat die pre- 
dikant en kerkraad tydens dié lied 
die kergebou binnekom is dus in lyn 
met 'n baie ou gebruik wat nié deur 
die Hervorming afgeskaf is nie. 


Die beswaar in ons tyd, wat gelei 
het tot die afskaffing van die voor- 
sang en die keuse dat die godsdiens- 
oefening met die votum-seëngroet be- 
gin dat die binnekoms van predikant 
ên kerkraad onder die sing van die 
aanvangslofpsalm `n onnodige skeiding 
maak tussen ampsdraer en gemeente. 
Die predikant en kerkraad sou dan 
verkeerdelik in plegtiger omstandig- 
hede, dit wil sê onder die sing van 'n 
psalm of gesang, die kerkgebou bin- 
ne kom en dêérmee sou die indruk 
geskep word dat die ampsdraers apart 
staan van die gemeente, beter of 
hoër as die gemeente sou wees. Dié 
redenasie kan gebillik word as die 
aanvangslied gesien word as 'n lied 
wat die gemeente die predikant en 
kerkraad toesing. In 'n susterskerk 
word as standaad-aanvangslied (Ges. 
87:3: ,Gee dat u Gees die leraar sterk, 
die seël sit op al sy werk!” gesing. 
In da&rdie omstandighede mag die 
aanvangslied inderdaad dié indruk 
skep. Maar as die aanvangslied gesien 
word as lofpsalm tot eer van God 
wat deur die gemeente gesing word 


dra dit presies dieselfde karakter as 
die votum van die predikant naamlik 
dat dit 'n gebed is waarin erken word 
dat God se groot dade en sy genade 
voorafgaan aan die samekoms van die 
gemeente én dit moontlik maak. Dan 
is die voorsang net so `n duidelike 
begin van die godsdiensoefening as 
die votum van die predikant. 


As die vraag gestel word wanneer 
die godsdiensoefening begin, is die 
antwoord: df met die aanvangslied 
van die gemeente Of met die votum- 
seëngroet van die predikant. Die 
keuse vir die votum-seëngroet hang 
miskien saam met die mening van 
Dr. Abraham Kuyper van die vorige 
eeu wat die mening toegedaan was dat 
die votum van die predikant dieself- 
de beteken as die hamerslag van 'n 
voorsitter van `n vergadering waarmee 
die vergadering geopen word. Gesien 
die karakter van die votum, naamlik 
dat dit in wese `n gebed én lofpry- 
sing is, kan die mening van Kuyper 
nie as houdbaar geag word nie. In- 
teressant is dit byvoorbeeld dat Martin 
Micron in 1554 vir die Nederlandse 
vlugtelinggemeente in London vas- 
stel dat as die predikant op die preek- 
stoel kom hy sal sê: ,,Aangesien u, 
christelike broeders, hier byeen is om 
uit die Woord van God die saligheid 
vir u siel te leer, laat ons dan voor 
alles die Here vir sy goddelike genade 
aanroep.” 'n Ander Hervormer, V. 
Pollanus van Straatsburg wat sterk 
deur Calvyn beinvloed is, laat in 1551 
sy godsdiensoefening begin met 'n 
lofpsalm, daarn4 sing die gemeente 
die berymde 10 Gebooie en eers daar- 
na begin die predikant met 'n gebed 
naamlik Psalm 124:8. Dit is nogal be- 
langrik om te let op V. Pollanus se 
kwalifikasie van die voorsang of aan- 
vangslied want hy sê dat dit gesing 
moet word met ingetoënheid én die 
grootste erns sodat niks sal dien tot 
streling van die oor nie maar alles 
tot verering van God. 


Aan die anderkant is dit ék waar 
dat by Calvyn en die Sinode van 
Dordrecht 1574 die godsdiensoefening 
begin met die gebed naamlik Ps. 124:8. 
Net so gebeur dit by die Hervormer 
Zwingli in Ziirich en in Heidelberg in 
die Paltz. Ons kerk het tans daarvoor 
gekies dat die godsdiensoefening begin 
met die votum, dit wil sê Ps. 124:8 uit- 
gebrei met Ps. 146: 6 en Ps. 188:8. 
Hierdie votum, of wel gebed, word 
dan gevolg deur die seëngroet aan 
die gemeente soos die Briewe van 
die apostels byvoorbeeld begin met 
'n seëngroet aan die gemeente by- 
voorbeeld Rom. 1:7, I Kor. 1:8, H Kor. 
1:2. IT Petr. 1:2, TM Petr. 1:27 BEIOR 
1:8, Jud vs. 2. 


Die Hervormers is Oék nie eenstem- 
mig hoe die orde van die godsdiens- 


Die Hervormer, Augustus 1974, bladsy 14 


oefening n4 die votum verloop nie. 
Calvyn laat op die votum die open- 
bare skuldbelydenis volg, wat by ons 
opgeneem is in die Formuliergebed 
na die prediking, en eers dan volg 
die eerste psalmgesang. Martin Micron 
in London laat die gemeente die eerste 
maal net voor die Skriflesing sing. 
Maar by Micron begin die godsdiens- 
oefening eers formeel met die Skrif- 
lesing. 

Dit is duidelik dat daar, wat die 
geskiedenis betref, géén finale uitsluit- 
sel is oor presies met watter moment 
die reformatoriese vadere die gods- 
diensoefening laat begin nie. Sowel 
die votum as die aanvangslied kan 
as die aanvang van die godsdiensoefe- 
ning beskou word. Die feit dat die 
kerkraad onder die sing van die aan- 
vangslied die kerkgebou binnekom, 
is ook oer-ou christelike gebruik wat 
ons deur middel van die na-reforma- 
toriese Nederlandse kerk ontvang het. 
Dié gebruik hoef géén misverstand 
ten opsigte van die verhouding kerk- 
raad: gemeente te verwek nie veral 
nie as die karakter van die aanvangs- 
lied reg begryp word. Of die gemeente 
nou deur middel van `n aanvangslied 
wat gesing word en die predikant 
deur middel van die votum wat ook 
'n gebed is, die godsdiensoefening 
laat begin is, so wil dit my voorkom, 
volkome om 't ewe. 'n Mens kan selfs 
stel dat dit miskien beter is as die ge- 
meente met 'n aanvangslied die gods- 
diensoefening begin as dat die predi- 
kant dit met `n votum doen want dan 
kan weer die indruk geskep word dat 
die gemeente géén aktiewe deelname 
aan die godsdiensoefening het nie en 
maar net reageer op die aanwysings 
van die predikant! 

Hier kan dus `n keuse gemaak word 
in die gees waarin Martin Bucer ge- 
stel het dat hiér geoordeel moet word 
naamlik sê dat ,as gevolg van al hier- 
die aktiwiteite die gemeente beweeg 
kan word tot 'n ware en lewende son- 
debealydenis en berou én tot verster- 
king en toename in die geloof in 
Jesus Christus.” 

(Word vervolg) 


AANDAG 
PROSTAATKLIERLYERS 


n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 


Slegs R3,35 k.m.b. geen k.b.a. be- 
stellings. 


TJEK MET KOMMISSIE 10c. 


Regstreeks van Mev. R. Muller, 
Pk. Krugerspos, 
Lydenburg. 





SWAAR TYE IV 


OPVOEDINGSVERWATERING 


Die twee vernaamste instansies in 
die opvoeding was altyd die ouerhuis 
en die kerk. Vanuit hierdie twee in- 
stansies het die skole tot stand ge- 
kom as 'n derde en belangrike op- 
voedingsinstelling. In die Romeinse 


DR. H. G. VAN DER WESTHUIZEN 


tyd het dit geblyk dat as die huwelik 
verbrokkel en die godsdiensveruit- 
wendiging plaasvind, die skole mis- 
kien nog en juis bloei maar die op- 
voeding skade ly. Toe die jong Romein 
gesinswaardes aangekweek is en op 'n 
sterk godsdienstige grondslag die toe- 
koms ingedra was, het sy opvoeding 
van hom 'n mens uit een stuk ge- 
maak. Daarom was hulle werkywer 
so entoesiasties en hulle suksesse so 
wêreldomvattend. 


OPVOEDING VIR DIE ARBEIDS- 
MARK 


Gepaardgaande met ander aftake- 
lingsfaktore en bykomende eise van 
die magtige ryk, het die Romeinse 
opvoedingsproses `'n kentering ten 
kwade ondergaan. Die ouers was uit 
die huis — nie net die vader nie maar 
naderhand ook die moeder — ter wille 
van die arbeidstekort in 'n massiewe 
wêreld-ekonomie. Vandag nog het die 
toename in werkende moeders `n toe- 
name in jeugmisdaad (D.T. 08.08.74). 
Ook die jeug wat onder hierdie huis- 
like en godsdienstige verswaktheid 
opgegroei het, was benodig vir die 
arbeidsmark. Daarom is die opleiding 
van so vroeg moontlik in die inrigtings 
gerig op die bruikbaarheid van die toe- 
komstige arbeider. Sy opleiding, en 
daarmee sy ganse opvoeding, het al 
meer 'n nuttigheidsoogmerk gehad. 
Die pragmatisme het grondslag van 
die opvoeding geword. Waar dit so 
is, verskyn differensiasie in al fyner 
vorme. Elkeen kry almeer net on- 
derrig in waarvoor hy aangelê is of 
benodig word. Daarmee word die al- 
gemene grondslag, gebou op altyd gel- 
dende waardes, meer en meer onder- 
grawe. Met die gevolg dat Pilatus, ge- 
troue kind van sy tyd die vraag vra: 
Wat is die waarheid? (Joh. 18:38). 
Daar was nie meer vir die kosmopo- 
litiese Romein 'n algemene waarheid, 
doel en lewenssinvolheid nie. Alles 
het relatief geword en is ingestem op 
die bruikbaarheid. 


JEUG WORD SY EIE MAATSTAF 

Die jeug wat ouerloos, godsdiens- 
loos en sonder bowewaardes opgroei, 
word sy eie gesag, god en waarde. 
Hulle is ongehoorsaam aan ouers en 
gesag. So was dit in die Romeinse 
samelewing (Rom. 1:80) en so sal 
dit wees in die laaste samelewing (2 
Tim. 4:2). 

WAARHEID VERLOOR 

Ons tyd van wetenskap en ontwik- 
keling, word nie gekenmerk deur 'n 
gebrek aan studie en feite nie. En 
tog word ons al dommer in die waar- 
heid. Ons weet nie meer of 'n boek 
pornografie is of nie. Die een sê ja 
— die ander sê nee! Al sukkelend en 
struikelend word ons onderskeidsver- 
moë al minder en minder. Wat is 
waarheid? Wat is reg? Wat is goed? 
In die kuns, kultuur, spel, politiek ens. 
sal dit al moeiliker word om te onder- 
skei wat toelaatbaar is. 

Is ons nie al besig om tenspyte 
van voortdurende studie te misluk om 
tot kennis van die waarheid te kom 
nie (2 Tim 38:7)! Sal dit dalk wees as 
gevolg van ons studie? 

(Word vervolg) 





JY MAG NIE 
EGBREEK NIE 


[7] Vervolg van bladsy 8 


van dames? O, hoe luidrugtig kan ons 
tog lag oor 'n vuil grap wat deur 'n 
kollega vertel word, terwyl ons dan 
vergeet dat dit 'n oortreding is van 
die sewende gebod. En in ons verga- 
dering wil ons dan `n oordeel uit- 
spreek oor iemand anders wat ook 
die sewende gebod oortree het! 

Hierdie gebod eis dus baie meer 
as net om egskeiding te vermy. Dit 
eis van ons ware sedelikheid. Daar- 
mee stem die volgende Bybelgedeel- 
tes ooreen: 

1 Petrus 2:11 ,,Geliefdes, ek ver- 
maan julle as bywoners en huurlinge 
om julle te onthou van vleeslike be- 
geertes wat stryd voer teen die siel.” 


Filip. 4:8 ,,Verder broeders, alles 
wat waar is, alles wat eerbaar is, 
alles wat regverdig is, alles wat rein 
is, alles wat lieflik is, alles wat loflik 
is — watter deug en watter lof daar 
ook mag wees, bedink dit.” 

1 Kor. 6:18, 20 ,,Vlug vir die hoerery 

.. Wie hoerery bedryf, sondig teen 
sy eie liggaam.” 


Gal. 5:16 ,,Wandel deur die Gees, 
dan sal julle nooit die begeerlikheid 
van die vlees volbring nie.” 


Hebr. 18:4 ,,Laat die huwelik in alle 
opsigte eerbaar wees en die bed on- 
besmet; want God sal hoereerders 
en egbrekers oordeel.” 


Hierdie dinge moet deur die ge- 
meente bestry word, en die wyse waar- 
op dit bestry moet word, word deur 
Jesus Christus aangewys in die ont- 
moeting met die owerspelige vrou. 


Joh. 8:1-11. Nie die sondaar moet 
veroordeel word nie, maar die son- 
de en dan met erkenning van eie 
sonde. Dus sonder hardheid met lief- 
de. (Verg. Heidelbergse Kategismus 
—  'Teleman en Barger). Ons sal 
later in hierdie stuk weer daarop 
terugkom hoe die oortreder van die 
sewende gebod benader en ge-oor- 
deel moet word. 


(word vervolg). 


ONTDEKKERS WY IN 

Dit was inderdaad 'n dag van groot 
vreugde en dankbaarheid teenoor ons 
hemelse Vader. Telkemale het ons in 
die gedagtes weer die wording en 
ontwikkeling van die gemeente bele- 
we, teruggedink aan ontslape kerk- 
raadslede, aan ons vorige predikante 
di. J. A. P. van Tonder (1965-66) 
en F. Beytell (1969-72) en aan die 
vriendelike en waardevolle pastorale 
hulp van ds. T. Snyman en ds. J. H. H. 
Jacobs, maar ook aan die harde werk, 
soms tot laat in die nag, van die 
susters. 


Die inwydingsdiens is waargeneem 
deur prof. dr. J. P. Oberholder en 
sy treffende preek was na aanleiding 
van 1 Kor. 8:9 — ,Die gebou van 
God is julle”. Benewens die gebruik- 
like gelukwensing het die program 
drie koorstukke en 'n orreluitvoering 
ingesluit, en onder die jubeltone het 
mens onwillekeurig gedink aan 1 Sam. 
7:12 — ,Tot hiertoe het die Here ons 
gehelp.” 








Die medemenslikheid verskraal ge- 
maklik tot 'n ydel kreet, wanneer dit 
nie gevoed word uit die bron van die 
liefde tot God nie. 


— Prof. G. C. van Niftrik 

Die Herhegrafnis van President en Mev Willem (Cornelis van 
Rensehurg en 'n Familiesaamtrek van hul Afstammelinge 


'n Belangrike gebeurtenis in die 
geskiedenis van een van die beken- 
de takke van die 'Transvaalse Van 
Rensburg-familie, vind D.V. op Sater- 
dag, 17 Augustus 1974 plaas. Op daar- 
die dag sal oud-president Willem Cor- 
nelis Janse van Renseburg en sy eg- 
genote, Elisabetta Maria Jacoba du 
Plessis, in een graf in die helde-akker 
in die ou begraafplaas van Pretoria 
herbegrawe word. Op die oomblik 
lê albei begrawe in twee afsonderlike 
grafte op die historiese familieplaas, 
Kafferskraai 915, in een van die oud- 
ste plaaskerkhowe aan die noordekant 
van die Magaliesberg. 


H. M. REX 


Pres. Janse van Renseburg is in 
Augustus 1863 op sy woonplaas Kaf- 
ferskraal begrawe, bietjie meer as 'n 
jaar nadat hy in `n presidentsver- 
kiesing teen M. W. Pretorius die on- 
derspit gedelf en as `n amplose bur- 
ger na sy plaas en familie terugge- 
keer het. Sy eggenote, wat op 10 Mei 
1867 hertroud is met die wewenaar 
Jacobus Theodorus Breedt van die na- 
bygeleë plaas Buffelshoek, en in 1895 
oorlede is, is in dieselfde kerkhoffie 
begrawe waar die oud-president 380 
jaar vroeër op 47-jarige leeftyd te 
ruste gelê is. 


Nadat die bevolking van Kaffers- 
kraal en sy onmiddellike omgewing 
in die loop van die jare toegeneem 
en die historiese plaaskerkhoffie mie 
uitgebrei kon word nie, het 'n nuwe 
en meer sentraalgeleë plaaskerkhof 
digby Kafferskraalskool mettertyd tot 
stand gekom. 


Nadat die eertydse presidentsvrou 
in 1895 in die ou plaaskerkhoffie 
begrawe is, het gebeurtenisse van 
ingrypende nasionale belang hulle 
een na die ander op die bodem van 
Transvaal en die omliggende gebiede 
afgespeel. Die Jameson-inval (1895/ 
96), die runderpes, die afbranding van 
die Boerewonings, die vernietiging 
van familieskatte, die verwoesting van 
vrugteboorde, gesaaides en vee, die 
wegvoering van vrouens en kinders 
na die konsentrasiekampe — van Wie 
duisende en nogmaals duisende in 
die kampe gesterwe en mooit weer 
na hul verwoeste plase teruggekeer 
het nie — tydens die Tweede Vry- 
heidsoorlog, het nie alleen die on- 
dergang van die twee Boererepublie- 
ke tot gevolg gehad nie maar het 





Die handtekening van Willem Cornelis Janse van Renseburg, toe hy op 27 

Januarie 1863 in die landdroskantoor van Pretoria 'n staatsdokument in sy 

hoedanigheid as waarnemende president van die Zuid-Afrikansche Republiek 

moes onderteken. Nadat hy vanaf 1861 as president begin waarneem het, het 
hy vanaf Okt. 1863 tot Mei 1864 as verkose president gedien. 





Elisabetta Maria Jacoba du Plessis 
(1819-1895), wat in 1838 met W. C. 
Janse van Renseburg getroud is en 
wat vanaf 1839 tot 1861 die moeder 
van twaalf kinders geword het, waar: 
van ses grootgeword het. Sy was die 
aanvallige en waardige tweede presi- 
dentsvrou van die Zuid-Afrikaansche 
Republiek. 


ook gepaard gegaan `net lewensverlies 
op die slagvelde van weerbare man- 
ne, van vaders, broers, en familie- 

Martha Magdalena Janse van Rense- 
burg, 'n ouer suster van pres. W. C. 
Janse van Renseburg, wat getroud was 
met Jacobus Frederik van Staden, 
wat in die omgewing van Wolhuters- 
kop gewoon het. J. F. van Staden 
was `n jonger broer van oudl. P. J 
van Staden van Rustenburg. 


betrekkinge. Daarna het die moeilike 
jare van heropbou onder moeilike 
omstandighede gevolg, het die Unie 
van Suid-Afrika tot stand gekom, ge- 
volg deur die vier jaarlange Tweede 
Wêreldoorlog, die Gewapende Protes 
(Rebellie) en die politieke woelinge, 


CO] Na volgende bladsy 








ontwikkelinge en omwentelinge wat 
mekaar snel opgevolg het en uit- 
eindelik gelei het tot die totstand- 
koming van die Republiek van Suid- 
Afrika in 1961. 


Die bogenoemde epogmakende ge- 
beurtenisse in ons vaderland en die 
talle ander waarna nie verwys kan 
word nie, het gedeeltelik daartoe by- 
gedra dat die lewe en werk van 
Willem Cornelis Janse van Renseburg 
tot met sy afsterwe op sy plaas Kaf- 
ferskraal in 1865, in die loop van die 
jare in vergetelheid geraak het. 'n 
Verskeidenheid van omstandighede 
het daartoe bygedra dat 'n groot per- 
sentasie van sy volksgenote 'n eeu 
na sy afsterwe geen kennis meer ge- 
dra het van sy belangrike grondlig- 
gende werk as politikus, krygsman 
en staatsman nie en dat hulle onkun- 
dig was oor sy werk as een van die 
eerste Volksraadslede vir die gebied 
noord van die Magaliesberg en van 
Rustenburg by naam, oor sy werk as 
kommandant en waarnemende kom- 
1..Nndant-generaal, oor sy werk as lid 
van die Uitvoerende Raad, oor sy 
waarneming as president tydens die 
afwesigheid van pres. M. W. Pretorius 
in die Oranje-Vrystaat en in die moei- 
like jare van die Burgeroorlg, en 
uiteindelik oor sy bekleding van die 
amp van president van die Zuid-Afri- 
kaansche Republiek vanaf Oktober 
1863 tot Mei 1864. In die wordings- 
jare van die Boererepubliek ten noor- 
de van die Vaalrivier het Willem 
Cornelis Janse van Renseburg onteen- 
seglik `n belangrike rol as een van 

die leiersfigure van daardie jare ge- 
speel, terwyl die name van lede van 
die Van Rensburg-familie ook met eer 
vermeld word vir hul optrede tydens 
die Groot Trek en die vestiging van 
die Vootrekkers in Natal en elders. 


Dit is egter opmerklik dat skool 
handboeke, wat in die verlede gepu- 
bliseer is, sowel as geskiedkundige 
werke, sy lewe en werk as krygsman, 
politikus en staatsman skaars ver- 
meld. Die verswyging van sy aktiewe 
aandeel in die wordingsjare van die 
Boererepublieke en die feit dat daar 
geen foto bewaar gebly het van die 
rysige gestalte van een van die ver- 
meldenswaardige leiersfigure tydens 
die eerste twee dekades van die Zuid- 
Afrikaansche Republiek, het daartoe 
bygedra dat pres. Willem (Cornelis 
Janse van Renseburg vir tienduisende 
van sy eie volksgenote en selfs vir 
sommige van sy direkte afstammelinge 
eer `n onbekende figuur geword 

et. 


Daarby kom nog dat die gedeelte- 
like vernietiging van staatsdokumen- 
te van die Burgeroorlogtydperk (rond- 
om 1860) en die totale vernietiging 
van landdrosstukke en staatsdokumen- 
te in die Rustenburgse landdroskan- 





Petrus Stephanus (links op foto) en Lucas Willem Cornelis Janse van Renseburg, 
die tweede jongste en jongste seuns van president Janse van Renseburg. Die 
foto is in September 1936 op die plaas Kafferskraal geneem toe Petrus Stepha- 
nus 80 jaar oud was. Sover bekend bestaan daar geen foto of voorstelling 
van pres. Janse van Renseburg nie. Sy jongste seun, Lucas Willem Cornelis 
(regs op foto) het aan dr. Gustav Preller vertel dat sy, vader, die President, 
,'n besonder rysige gestalte (was) wat volgens die familielede wat hom geken 
het, en ander, veel oorcenkoms had met homself. Hy is 6 voet '6 duim; syl 
vader was 6 voet 3 duim lank.” 


toor omstreeks 1900, daartoe gelei het 
dat `n verskeidenheid van dokumente 
wat ons meer sou kon vertel het van 
die lewe en werk van Willem (Cor- 
nelis Janse van Renseburg, verlore ge- 
raak het. 

Een van die weinige historici wat 
hom vanaf die dertigerjare van hier- 
die eeu intens in die lotgevalle van 
die ou 'Transvaalse families, en by 
name van die Van Rensburg-familie, 
geinteresseer het, was prof. S. P. En- 
gelbrecht. In die Almanak van 1940 


het hy vir die eerste keer 'n artikel 
oor pres. Van Renseburg, gepubliseer. 
Prof. Engelbrecht begin sy artikel 
deur te wys op die feit dat daar des- 
tyds (1940) min mense oorgebly het 
wat nog iets van president Van Rense- 
burg weet” en dat hy nie verdien om 
vergeet te word nie. In Die Brandwag 
van daardie jare, oor die radio en in 
'n gedenkboek van die Ned. Herv. 
Gemeente Rustenburg, was prof. En- 
gelbrecht een van die weiniges wat 

] Blaai om 

VAN RENSEBURG 
HERBEGRAFNIS 


C] Vervolg van vorige bladsy 


deur sy geskrifte en radiopraatjies 
kennis oor die tweede president van 
die Zuid-Afikaansche Republiek en sy 
familie versprei het. In die sestiger- 
jare het sy opvolger as argivaris van 
die Ned. Herv. Kerk, die voorbeeld 
van prof. Engelbrecht gevolg en arti- 
kels in verskillende publikasies oor 
die lewe en werk van pres. Van Rense- 
burg gepubliseer, terwyl die heer Isak 
Dawid du Plessis, tans verbonde aan 
die personeel van ons buitelandse 
diens in Keulen, in 1964 'n deeglike 
M.A -verhandeling oor ,Die rol van 
Willem Conelis Janse van Rensburg 
in die geskiedenis van die Suid-Afri- 
kaanse Republiek” by die Universi- 
teit van Pretoria ingehandig het. 


Ofskoon tydskrifartikels oor pres. 
Van Renseburg en sy familie vanaf 
1940 verskyn het, het die inligting 
wat daarin voorkom, net die lesers 
van daardie betrokke tydskrifte be- 
reik en het die lewe en werk van 








Johannes Andries Janse van Renseburg, geb. 1842, en Susara Aletta Els met wie 

hy in 1862 in die huwelik getree het. Hul huwelik was geseën met dertien kin- 

ders en onder hulle afstammeling het di. P. A. R. C. van Wyk en H. N. Botha 

predikante van die Ned. Hervormde Kerk en ds. F. A. Smit van die N.G. Kerk 

geword, terwyl mev. (ds) T. Snyman van die Hervormde Kerk ook 'n af- 
stammeling van dié egpaar is. 


grafte van die oud-president en sy 
eggenote. Weliswaar lê die historiese 
plaaskerhoffie op Kaiferskraal nie ver 
van die grootpad tussen Pretoria en 
Rustenburg nie maar aangesien die 
kerkhof nie direk vanaf die groot- 
pad nie, maar alleen met 'n ompad 
bereik kan word, en dat daar langs 
die grootpad ook buitendien geen ken- 
nisgewing opgerig is om die ligging 
van die historiese besienswaardigheid 
op Kafferskraal onder die aandag van 
die reisende publiek te bring nie, was 
hierdie omstandigheid ook `n verdere 
bydraende faktor dat die tweede pre- 
sident van die Zuid-Afrikaansche Re- 
publiek feitlik `n onbekende en ver- 
gete fisuur geword het. 

Die feit dat hul Transvaalse stam- 
vader, wat hom meer as 'n eeu ge- 
lede as krygsman, politikus, staats- 
man en boer onderskei het, en sy 
eggenote, in `n afgesonderde plaas- 
kerkhoffie in die middel van ploeg- 


Vier geslagte wat die naam Petrus Stephanus Janse van Rensburg gedra het: 
In die middel van die foto sit die tweede jongste seun van die President (1856- 
1942); links op die foto sit sy seun en naamgenoot, oorl 1946; regs op die 
foto die seun en naamgenoot van lg., oorl. 1967, en op die skoot van sy 
oupagrootjie, `n verdere naamgenoot, tans algemeen bekend as Fanie van 
Rensburg, skoolhoof op die plaas Rietfontein 431, list. Rustenburg. 


pres. Van Renseburg algaande net by 
sekere mense bekendgeraak en het 
daar by die breë publiek nog steeds on- 
kunde oor een van die vier eertydse 
presidente van die ou Zuid-Afrikaan- 
sche Republiek geheers. Die MA.- 
verhandeling van die heer I. D. du 
Plessis was `n deeglike stuk werk 
oor die rol van pres. Van Renseburg 

maar omdat dit nooit gepubliseer is 
nie, het die belangrike inligting wat 
in hierdie studiestuk voorkom nooit 
die breë lae van ons volk bereik nie. 

Nog 'n belangrike faktor wat tot 
die betreklike onbekendheid van die 
lewe en werk van pres. Van Renseburg 
bygedra het, was sonder enige twy- 
fel die afgesonderde ligging van die 


lande te staan gekom het en dat net 
'n klein aantal van hul afstammelinge 
en volksgenote hulle af en toe die 
moeite getroos het om `n besoek aan 
die eertydse familiekerkhof af te lê, 
het afstammelinge en belangstellende 
volksgenote in die loop van die vyf- 
tiger- en sestigerjare, die vraag begin 
stel het of president Van Renseburg 
en sy eggenote nie opgegrawe behoort 
te word nie en elders op 'n meer 
sentrale en in `n makliker bereikbare 
plaas- of dorpskerkhof herbegrawe 
word. 


[] Na volgende bladsy 








Om 'n verskeidenheid van redes 
was sommige van die direkte afstam- 
melinge van pres. en mev. Van Rense- 
burg die gedagte nie goedgesind nie, 
kon die eendragtige samewerking van 
belanghebbendes nie verkry word nie 
en het daar van die goedbedoelde 
voorstel van 'n aantal jare gelede 
niks tereggekom nie. 

Mnr. P. S. Janse van Rensburg, 
'n kleinkind van een van die seuns 
van pres. en mev. Van Renseburg 
met dieselfde naam wat tot met sy 
aftrede `n staatsamptenaar was, het 
egter twee of drie jaar gelede in so 
'n mate onder die indruk gekom van 
die verwaarloosde toestand van die 
historiese plaaskerkhoffie op Kaffers- 
kraal en die vergetelheid waarin die 
Transvaalse stamvader van sy tak van 
die Van Rensburg-familie geraak het, 
dat hy besluit het om met 'n aan- 
tal afstammelinge oorleg te pleeg oor 
die wenslikheid van 'n herbegrafnis 
binne afsienbare tyd, en dan die voor- 
tou te neem om die herbegrawing op 
`n geskikte plek te bewerkstellig. In 
samewerking met `n aantal afstamme- 
linge en aangetroude familielede in 
die omgewing van MKafferskraal, op 
Brits en elders, het mnr. Piet van 
Rensburg in 1973 alle voorbereidende 
maatreëls vir die herbegrafnis begin 
tref, finansiële bydraes begin insamel 
en deur bemiddelling van mnr $S. W. 
Vercuiel, van Rustenburg, ook die sa- 
mewerking van die Rustenburgse 
Stadsraad verkry vir die herbegrafnis 
in die Ou Begraafplaas op Rustenburg. 
Om 'n verskeidenheid van redes is 
daar in die loop van 1973 besluit dat 
die Rustenburgse u begraafplaas, met 
sy sterk historiese assosiasies vir die 
Van Rensburg- en aanverwante fami- 
lies, voorkeur bo ander moontlike ter- 
reine in die Rustenburgse distrik be- 
hoort te geniet. Aan die moontlikheid 
en wenslikheid van 'n herbegrafnis 
Op Pretoria, is daar blykbaar aanm- 
vanklik geen oorweging geskenk nie. 

Ongeveer `n week voor die beoogde 
herbegrafnis op Rustenburg het di. 
Hennie Botha en Willem van Rens- 
burg en mnr. H. M. Rex, aldrie van 
Pretoria, 'n byeenkoms van familie- 
lede onder voorsitterskap van mnr. 
Piet van Rensburg, oorreed om op 
daardie laat stadium voorlopig af te 
Sien van die beoogde herbegrafnis op 
Rustenburg op 9 Oktober 1973, ten 
einde die moontlikheid te ondersoek 
van `n herbegrafnis van die presidents- 
paar in die helde-akker in Pretoria. 
In daardie gedeelte van die historiese 
ou Begraafplaas in Kerkstraat-Wes 1ê 
immers begrawe komdt.-genl. Andries 
Pretorius, wat in die negentigerjare 
op regeringskoste in Pretoria herbe- 
grawe is, pres. Thomas Francois Bur- 
gers en sy eggenote, Mary Bryson — 
wat albei op 'n stadium langs komdt.- 
genl. Pretorius herbegrawe is — Hen- 





Die graf van pres. W. C. Janse van Renseburg in die historiese kerkhoffie op 
die plaas Kafferskraal. Dr. Willem Punt staan naby die grafsteen met een van 
die president se afstammelinge en gesels. 


ning Pretorius, Hoof van die Staats- 
artillirie in die Zuid-Afrikaansche 
Republiek, kapt. Von Dalwig, wat be- 
kendheid en roem in die 'Tweede 
Vryheidsoorlog verwerf het, dr. E. G. 
Jansen, `n (Goewerneur-generaal van 
vyftigerjare, adv. J. G. Strijdom en 
dr. H. F. Verwoerd, terwyl die ge- 
denksteen vir hoofkommdt. Hendrik 
Potgieter, wat in die kerkhof van die 
verlate Schoemansdal (Zoutpansberg- 
dorp) begrawe lê, en wat deur die 
Boereregering by geleentheid van die 
die vyftigerjare, adv. J. G. Strijdom en 
herbegrafnis van komdt-genl. Preto- 
rius ter gedagtenis van een van die 
grondlêers van die ou Republiek op- 
gerig is, 'n plek langs die grafsteen 
van Pretorius gekry het. Nie ver van 
die graftes van leiersfigure in die 
helde-akker nie, lê pres. Kruger en 
Sommige van sy familielede, sowel as 
komdt. Jopie Fourie, vise-pres. C. J. 
Bodenstein en `n groot aantal bekende 
figure wat vanaf die ontstaan van die 
Zuid-Afrikaansche Republiek en die 
stigting van Pretoria as amptenare, 
sakemanne, staatsmanne, krygsmanne, 
skrywers, digters, skilders en in ver- 
skillende ander hoedanighede naam 
gemaak en hul besondere bydrae tot 
die opbou van die Republiek en sy 
regeringsetel gelewer het. Elke jaar 
word die ou begraafplaas, en vanaf 
1966 veral die helde-akker, deur dui- 
sende besoekers uit alle dele van die 


Republiek van Suid-Afrika en van an- 
der lande besoek. Dit was juis hierdie 
feit wat as een van die sterkste ar- 
gumente gebruik is waarom daar in 
Oktober 1973 op Kafferskraal aan af- 
stammelinge van pres. Janse van 
Renseburg voorgestel is dat daar goed 
gemotiveerde vertoë tot die owerheid 
gerig moet word vir toestemming tot 
die herbegrafnis van pres. en mev. Jan- 
se van Renseburg in die helde-akker 
op Pretoria. Deur die herbegrafnis en 
die onthulling van `n grafsteen, is 
daar aangevoer, sal daar hopelik 'n 
nuwe belangstelling in die lewe en 
werk van die onbekende en vergete 
tweede president van die Zuid-Afri- 
kaansche Republiek opgewek word en 
sal die laaste rusplek en grafsteen van 
hom en sy vrou daarna deur duisende 
besoekers uit Pretoria, van elders in 
die Republiek en van oorsee besoek 
en besigtig word. 

In weerwil van die feit dat alle 
voorbereidings vir die herbegrafnis op 
Rustenburg reeds getref was, dat ar- 
tikels oor die voorgenome herbegraf- 
nis in die plaaslike koerante ver- 
skyn 'het en dat 'n interessante en 
insiggewende vertelling oor pres. Jan- 
se van Renseburg en sy aanstaande 
herbegrafnis op Rustenburg deur 
mnr. W. C. Janse van Rensburg, 'n 
agterkleinseun van die president, daar- 
die selfde aand oor die radio uitge- 

] Blaai om 

HERBEGRAFNIS 
VAN RENSEBURG 


] Vervolg van vorige bladsy 


saai sou word, het die EE rs 
na deeglike onderlinge oorlegpleging 
besluit om die voorgenome herbe- 
grafnis op Rustenburg voorlopig vir 
'n onbepaalde tyd uit te stel en aan `n 
komitee, wat gekies sou word, op- 
drag te gee om met die owerheid 
oor die moontlikheid van `n herbegraf- 
nis in die helde-akker te onderhandel. 

`n Komitee is vervolgens saamge- 
stel, bestaande uit mnr. P. $. Janse 
van Rensburg, ds. H. N. Botha, van 
Villieria, ds. W. C. J. van Rensburg 
van Wespark, aldrie direkte afstamme- 
linge van president Janse van Rense- 
burg, en mnr. H. M. Rex, en nadat die 
herbegrafniskomitee kort daarna ge- 
konstitueer is met mnr. Piet van 
Rensburg as Voorsitter en ds. Willem 
van Rensburg as Sekretaris/Penning- 
meester, het hy onmiddellik aan die 
werk gespring en 'n gemotiveerde 
versoek tot die Departement van Open- 
bare Werke, gerig vir deursending en 
finale besluit deur die Kabinet. As 
gevolg van die energiekrisis, wat vir 
geruime tyd dringende aandag van 
die Regering geniet het, het die kabi- 
net eers in Februarie van hierdie Jaar 
in Kaapstad sy toestemming gegee 
dat pres. Janse van Renseburg en sy 
eggenote herbegrawe mag word in 'n 
grafperseel wat tussen dié van Hen- 
ning Pretorius en kapt Von Dalwig 
en skuins teenoor dié van dr. E. G. 
Jansen en dr. Verwoerd lê. Die ko- 
mitee en die ander afstammelinge van 
pres. Janse van Renseburg het met 
opregte dank en waardering kennis- 
geneem van die toestemmende besluit 
van die Kabinet en van toe af is daar 
voortgegaan met die voorbereidende 
reëlings vir die herbegrafnis om 10 
vm. op Saterdag, 17 Augustus 1974. 

Onmiddellik na die herbegrafnis- 
plegtigheid, sal `n gepaste en waar- 
dige grafsteen, wat ontwerp is deur 
oudl. Marthinus Pretorius, onthul word 
in die teenwoordigheid van `n groot 
aantal van die direkte afstammelinge 
van pres. en mev. Janse van Rense- 
burg, van lede van die Van Rense- 
burg- en ander bekende families wat 
aan die presidentstak van die Van 
Rensburg-familie verwant is deur af- 
stamming en huwelike belangstel 
lende volksgenote, van 'n aantal hoog- 
waardigheidsbekleërs, van verteen- 
woordigers van verskillende instansies 
en van verteenwoordigers van die pers 
en die radio. 

Na die plegtige verrigtinge in die 
helde-akker, sal die res van die ver- 
rigtinge vanaf 12 nm. voortgesit word 
in die naby-geleë Yskorklub. Die ver- 
rigtinge op die terrein en in die eet- 

Afstammelinge van pres. Janse van Renseburg wat in Oktober 1973 `n byeen- 
kome in die Kafferskraalskool bygewoon het, by watter geleentheid daar besluit 
is om toestemming van die regering te vra vir die herbegrafnis van pres. en 
mev. Janse van Renseburg in die heldeakker in die ou begraafplaas op Preto- 
ria. Ds. Hennie Botha staan regs op die foto, dan volg mnr. Dirk van Rensburg, 
mnr. P. S. J. van Rensburg (vierde van regs, met kortbroek), mnr. P. S. J. 
(Piet) van Rensburg, van Verwoerdburg en voorsitter van die herbegrafnis- 
komitee, mnr. P. S. J. (Fanie) van Rensbug, skoolhoof op Rietfontein 431, 
ds. Willem van Rensburg, mnr. Thomas Robbertse, van Brits, mnr. Boshoff 
van Rensburg, reg agter mev. Dan de Villiers, wat voorheen getroud was met 
wyle mnr. Lewies van Rensburg, dan volg mnr. Dan de Villiers, mnr. W. C. J. 
van Rensburg, hoofbestuurder van die Eierbeheerraad, laastens een van die 
jonger geslag Van Rensburgs van Kafferskraal. 


saal van Yskorklub sal grotendeels uit 
'n familiesaamtrek bestaan, ofskoon 
alle ander belangstellende volksgenote 
en lede van aanverwante families ook 
welkom sal wees. 


Die twee hooftoesprake by die ge- 
leentheid sal na die afhandeling van 
die ete deur Sy edele die Administra- 
teur van Transvaal en prof. dr. F. A. 
van Jaarsveld, hoof van die Dept. van 
Geskiedenis aan die Universiteit van 
Pretoria in die eetsaal gelewer word. 
Etekaartjies moet vooraf verkry word 
van enige lid van die herbegrafnis- 
komitee of van gekoëpteerde lede van 
die komitee wat op die dorpe of in 
die distrikte van Rustenburg, Brits, 
Pretoria en elders, waar daar afstam- 
melinge van pres. en mev. Janse van 
Renseburg woon. 


Die familiesaamtrek sal die eerste 
geleentheid wees, sover ons kennis 
strek, waar afstammelinge van pres. 
Janse van Renseburg op 'n georgani- 
seerde wyse saamgetrek word en daar- 
om word die hoop en vertroue uitge- 
spreek dat soveel as moontlik van die 
afstammelinge en lede van aanver- 
wante families 'n ernstige poging sal 
aanwend om na Pretoria te kom om 
by hernuwing of vir die eerste keer 
kennis te maak met ander lede van 
hierdie belangrike tak van die Janse 
van Rensburg-familie van Transvaal. 

Benewens die herbegrafnisplegtig- 
heid, die onthulling van die grafsteen 
en die familiesaamtrek in die Yskor- 
klub, gaan daar ook 'n ander belang- 
rike saak uit die byeenkoms voortvloei 

en dit is die samestelling van 'n nou- 
keurig saamgestelde geslagslys of 
stamregister van die direkte afstamme- 
linge van Willem Cornelis Janse van 
Renseburg (1818-1865) en Elisabetta 
Maria Jacoba du Plessis (1819-1895). 
Die belangrikste bronne wat geraad- 
pleeg word vir die samestelling van 
die geslagslys is doop-, lidmaats- en 
huweliksregisters van die drie susters- 
kerke; testamente en sterftesertifikate 
wat normaalweg deel vorm van boe- 
delstukke, wat in die Transvaalse Ar- 
giefbewaarplek in die Uniegebou en 
in die kantoor van die Weesheer in 
Pretoria bewaar en geraadpleeg kan 
word en grafopskrifte in kerkhowe. 
Daarbenewens kan die moeilike taak 
van die samesteller van die beoogde 
geslagslys in 'n mate verlig word as 
hy die aktiewe en geesdriftige same- 
werking van afstammelinge wat tans 
nog in lewe is, verkry. Daarom wil 
skrywer hiermee 'n vriendelike maar 
baie dringende beroep doen op af- 
stammelinge van pres. en mev. Janse 
van Renseburg, of familiebetrekkinge 
en vriende, om so spoedig moontlik 
per brief, per telefoon of in persoon 
met hom in verbinding te kom met die 
oog op die verstrekking van inligting 
van genealogiese aard oor hulself, hul 
huisgesin, hul ouers en oor enige fa- 
milielid, lewend, sowel as gestorwe. 

Die president en sy vrou het twaalf 
kinders gehad, wat tussen die jare 
1839 en 1861 gebore is. Van hulle het 
ses die volwasse leeftyd bereik, in die 
huwelik getree en gesinne gestig, nl. 
Hendrik Nicolaas, geb. 1840, en om- 
streeks 1862 getroud met Johanna 
Petronella van Rooyen; Johannes An- 
dries, geb. 1842, en in November 1862 
getroud met Susara Aletta Els; Wil 
lem Cornelis, geb. 1844, en in Febru- 
arie 1863 getroud met Anna Barbara 
Robbertse (of: Robbetse); Johanna 
Petronella, geb. 1847, en in November 
1864 getroud met Thomas Engenaas 
(Ingenaas, of: Ignatius) Steenekamp 
Robbetse (of: Robbertse); Petrus Ste- 
phanus, geb. 1856 en in April 1878 ge- 
troud met Anna Cornelia v.d. West- 
huisen en laastens Lucas Willem Cor- 
nelis, geb. 1858 en in Junie 1878 
getroud met Petronella Josanna Mer 
ria de Jager. 


Bogenoemde ses kinders van die 
president en sy vrou, wat nie een meer 
in lewe is nie, het op hul beurt elkeen 
tussen 5 en 13 kinders gehad en skry- 
wer wil baie graag anvullende inlig- 
ting oor daardie bykans 50 kleinkin- 
ders van die president en hul nakome- 
linge hê. 

Om die taak van informante te ver- 
gemaklik, word die volgende inlig- 
ting oor die kleinkinders verstrek: 

1. Kinders van Hendrik Nicolaas: 
Willem Cornelis, geb. 1864; Hendrik 
Nicolaas, geb. 1869; Cornelis Johan- 
nes Christian, geb. 1871; Willem Cor- 





Mnr. D. A. Rossouw, sy vrou en moeder by die familiebybel wat oorspronklik 
aan hul voorvader, pres. W. C. Janse van Renseburg, behoort het. Hopelik sal 
die ou familiebybel vir die S. P. Engelbrechtmuseum aangekoop kan word. 


nelis II, geb. 1873 (Willem Cornelis 
1, geb. 1864, vermoedelik intussen oor- 
lede); Johanna Petronella, geb. 1876; 
Gysbert, geb. 1877; Susarah Aletta, 
geb. 1879 en Johanna Petronella An- 
drietta, geb. 1881. 


2. Kinders van Johannes Andries: 
Wilhelmina Hellemina (of: Wellemi- 
na) Elisabet, geb. 1864; Elisabeth Ma- 
ria Jacoba, geb. 1865; Susara Aletta, 
geb. 1967: Willem Cornelis, geb. 1869; 
Susara Aletta II, geb. 1871 (Susara 
Aletta 1I, geb. 1867, vermoedelik in- 
tussen oorlede); Johanna Petronella, 
geb. 1873; Johannes Marthinus, geb. 
1873; Anna Margaritha Elisabetta, geb. 
1877; Martha Magdalena, geb. 1879; 
Hendrik Nicolaas, geb. 1881; Johannes 
Andries, geb. 1883; Cornelia Johanna 
Christina, geb. 1885, en Petrus Stefa- 
nus, geb. 1889. 

3. Kinders van Willem Cornelis: 

Petronella Margaritha, geb. 1864; Wil 
lem Cornelis, geb. 1866; Elisabetta 
Maria Jacoba, geb. 1870; Anna Barba- 
ra, geb. 1872; Martha Magdalena, geb. 
1875; Jan Hendrik, geb. 1877; Jo- 
hanna Petronella, geb. 1879, en Isa- 
bella Elisabetta, geb. 1882. 
4. Kinders van Johanma Petronella 
Robbetse of Robbertse): Jan Hendrik, 
geb. 1869; Elizabetta Maria Jacoba, 
geb. 1872; Petronella Margaritha, geb. 
1874; Johanna Petronella, geb. 1877; 
Willem Cornelis, geb. 1879; Thomas 
Engenaas Steenekamp, geb. 1881; Isa- 
bella Elisabet, geb. 1884, en Willem 
Cornelis IT, geb. 1886 (Willem Corne- 
lis I, geb. 1879 vermoedelik intussen 
oorlede). 


5. Kinders van Petrus Stephanus: 
Willem Cornelis, geb. 1879; Johannes 
Christian, geb. 1881; Petrus Stepha- 
nus, geb. 1883; Adam Jacobus, geb. 
1886, en Hendrik Nicolaas, geb. 1889. 

6. Kinders van Lucas Willem Corne- 
lis: Louis Johannes Marthinus, geb. 
1881; Petronella Johanna Maria, geb. 
1883; Elisabetta Maria Jacoba, geb. 
1885; Willem Cornelis, geb. 1888, en 
Petronella Johanna Maria II (Petro- 
nella Johanna Maria 1, geb. 1883 ver- 
moedelik intussen oorlede). 

Volgens die doopregisters in die 
Argiefbewaarplek van die Ned. Herv. 
Kerk, wat ondergetekende tot op da- 
tum geraadpleeg het, blyk dit dat die 
ses kinders van pres. Janse van Rense- 
burg op hul beurt 47 kinders gehad 
het, waarvan 4 op jeugdige leeftyd 
oorlede is en hul name aan die daar- 
opvolgende seuns of dogters wat ge 
bore is, gegee is. Verder mag dit ook 
wees dat sommige van die oorblywen- 
de 43 of meer kinders ook oorlede is 
voordat hulle in die huwelik getree 
het. Hierdie en ander inligting sal 
ondergetekende baie graag van af- 
stammelinge ontvang. 

Skrywer sal dus baie graag in aan- 
raking wil kom met agter-, agteragter- 
en agteragteragterkleinkinders van 
pres. en mev. Janse van Renseburg 
om genealogiese gegewens oor hul- 
self, hul gesinslede, hul ouers, groot- 
ouers en enige afstammeling van die 
president te kry. 

Die spoedige terugbesorging van die 
drie blaaie van die gesinsblad, wat 

VROUERUBRIEK..... 


Hervormde Predikantsvroue 


26. Geertruy Susanna Meyboom, twee- 
eggenote van ds. C. B. Voltelen. 


Geertruy Susanna Meyboom, wat op 
6 Februarie 1752 — twee maande 
voor die honderdjarige herdenkings- 
fees iv.m. die koms van Jan van 
Riebeeck en die stigting van die 


H. M. REX 


blanke volksplanting aan die suidpunt 
van Afrika in April 1652 — met ds. 
Voltelen, predikant van die Zwart- 
land-gemeente, getroud is, was die 
oudste dogter van Floris Meyboom en 
Cornelia de Kock en `n kleindogter 
van Nicolaas Meyboom (1661-1721), 
die Nederlandse stamvader van die 
Meyboom-familie in Kaapland. Of- 
skoon die vader van Geertruy Mey- 
boom in Nederland gebore is en in 
1702 saam met sy moeder en suster 
na die Kaap gekom het, was haar 
moeder, die oudste doster van Ser- 
vaas de Kock, die stamvader van die 
De Kock-familie in Suid-Afrika, `n 
Kapenaar van geboorte. Ten tye van 
haar huwelik met ds. Voltelen in Fe- 
bruarie 1752 was Geertruy Meyboom, 
wat op 14 November 1734 in Kaapstad 
gedoop is, skaars sewentien jaar oud 
toe sy die pligte van `n predikants- 
vrou in 'n uitgestekte en dunbevolkte 
Kaapse plattelandse gemeente op haar 
skouers geneem het. 


Deur haar huwelik met ds. Voltelen 
het sy ingetrou in een van die des- 
tydse ou en vooraanstaande Neder- 
landse families. In die loop van die 
jare het minstens vyftien jongmanne 
van die Voltelen-familie predikante 
geword en dit was juis die omstan- 
digheid dat die grootvader van ds. 
Voltelen jn 1704 predikant in Suri- 
name geword het, wat daartoe gelei 
het dat Christiaan Benjamin Voltelen 
Oop 26 Januarie 1723 in Paramaribo 
gebore is waar sy vader 'n belangrike 
staatsbetrekking beklee het. 


Christiaan Benjamin Voltelen het 
hom op die voetspoor van 'n familie- 
tradisie ook tot die evangeliebediening 
aangetrokke gevoel en op twintigjari- 
ge ouderdom het hy met sy teolo- 
giese studie in Leiden begin. Voordat 
hy 24 jaar oud was, het hy sy propo- 
nentseksamen met sukses afgelê ge- 
had en was hy beroepbaar in die Her- 
vormde Kerk van Nederland of in 
een van die Nederlandse oorsese ge- 
biede. Totdat hy hom in 1748 vir diens 
in die Oos-Indiese Kerk aangemeld 
het, was hy as proponent in Doesburg 


in Suid-Afrika vanaf 1652 





Foto van die pastorie op die kerkplaas van die Zwartland-gemeente, waarvan 
die ontwerp en die bouwerk reeds in die tyd van ds. Voltelen dringende aandag 
van die predikant en sy kerkraad geniet het, maar wat uiteindelik eers in 
Desember 1771 voltooi is. In 1788 is die sierlike en gerieflike predikantswoning 
verder verfraai met die opbou van die ,,vaderlandsche stappen” aan die voor- 
kant van die gebou. In 1820 is die pastorie opgeknap teen `n bedrag van 10 000 
riksdaalders. Teen die einde van die agtiende eeu was dit beskou as een van 
die mooiste geboue op die kerkplein van die Zwartland-gemeente en met sy 
omliggende tuin, wingerd en koringlande het dit in die lente en somer `n 
baie mooi indruk op besoekers gemaak. Die reisiger, John Barrow, beskrywe die 
pastory as ,,very neat and comfortable parsonage house”. Prof. A. Moorrees, 
was een van 'n aantal bekende persoonlikhede, wat in die loop van die jare 
in die pastorie van Zwartland (Malmesbury) gebore is. 


woonagtig. Op 14 April 1749 het hy 
met Anna Christina Rasch in die hu- 
welik getree en eers teen die einde 
van daardie jaar het hy `n aanstelling 
gekry as predikant van die paar jaar- 
oue Zwartland-gemeente in Kaapland. 
Sy ordening met oplegging van han- 
de sowel as sy bevestiging as predi- 
kant van een van die destydse vyf 
Kaapse gemeentes, het albei op 6 Ok- 
tober 1749 in Nederland geskied. Sy 
vertrek na sy eerste gemeente is blyk- 
baar vertraag deur die geboorte van 
sy eerste kind wat teen die einde van 
1749 op hande was. Sy oudste seun, 
Arnoldus Wilhelmus, is op 12 Janu- 
arie 1750 gebore. Die afsterwe van 
die moeder twaalf dae later was vir 
ds. Voltelen 'n groot slag. Nadat die 
vader reëlings getref het vir die 
versorging van sy seun in Nederland, 
het hy die maandelange skeepsreis 

na Kaapstad aangepak. Hy het op daar- 
die stadium nie besef dat hy sy oudste 
seun, wat later as geneesheer in Win- 
terswyk (Nederland) gepraktiseer het, 
nooit weer sou sien nie aangesien 
ds. Voltelen agt jaar daarna in Kaap- 
stad te sterwe sou kom. 

Toe ds. Voltelen in Augustus 1750 
in Kaapstad aan wal gestap het, sou 
hy sonder verwyl sy reis na die kerk- 
plaas van die Zwartland-gemeente 
voortgesit het maar toe hy in Kaap- 
stad eers moes herstel van 'n siekte 
wat hy op sy skeepsreis opgedoen het, 
het hy eers in September 1750 in 
Sy gemeente aangekom. Hy was die 
opvolger van ds. Rutger Andries Weer- 
man, 'n skeepspredikant, wat op 27 
Junie 1745, direk na die formele 
stigting van die Zwartland-gemeente 


] Na volgende bladsy 











die eerste geordende predikant van 
die nuwe gemeente geword het. Voor 
daardie datum was daar op die kerk- 
plaas weliswaar 'n sieketrooster, Wiet- 
se Botes, wat naas sy werk as on- 
derwyser ook preekbeurte waargeneem 
en ander geestelike werk verrig het. 


Toe ds. Weerman in 1748 na Ba- 
tavié verplaas is, was die kerkgeboutjie 
digby die teenswoordige minerale 
warmwaterbronne van Malmesbury, 
nog in aanbou. Ten tye van die diens- 
aanvaarding van ds. Voltelen op 27 
September was die kerkplaas van die 
Zwartlandse gemeente, wat in 1829 
tot 'n dorp met die naam Malmesbury 
geproklameer is, nog sonder 'n kerk- 
gebou en 'n behoorlike predikantswo- 
ning en rondom die kerkgebou wat 
in aanbou was, het daar ongeveer 
vyf huise gestaan. Die sieketrooster 
Botes, ds. Weerman en ds. Voltelen 
het aanvanklik gaan woon in die huis 
van die Van der Westhuizen-gesin, 
van wie die familieplaas vir die doel- 
eindes van 'n kerkplaas en dorp 
aangekoop is. Volgens die oordeel van 
die Politieke Raad was die eertydse 
plaaswoning ,groot en beduaam ge- 
noeg tot huysvesting van een predi- 
kant.” Nadat ds. Voltelen vir meer as 
'n jaar lank sonder 'n predikantsvrou 
in sy uitgestrekte plattelandse ge- 
meente oor die weg moes kom, het hy 
in Februarie 1752 met die jeugdige 
Geertruy Meyboom in die huwelik 
getree. Deur sy ywer en deursettings- 
vermoë het ds. Voltelen daarin ge- 
slaag om die kerkgebou, waaraan daar 
ten tye van sy koms na die Zwartland- 
gemeente reeds jarelang gewerk is, 
opgerig te kry. In Augustus 1752, na 
die inwyding en ingebruikneming van 
die voltooide kerkgebou, het die Kerk- 
raad onder die kragtige leiding van 
ds. Voltelen besluit om `n daadwerk- 
like begin te maak met die bou van 
die pastorie. Die huwelik van ds. Vol- 
telen met `n Kaapse jongdame en die 
aankoms op die Zwartlandse kerk- 
plaas van die eerste predikantsvrou 
wat haar in die nuwe gemeente sou 
vestig, het waarskynlik ook die be- 
sluit tot die bou van 'n behoorlike 
pastorie verhaas. Die Voltelen-egpaar 
het egter nie die voorreg gehad om 
die eerste bewoners van die sierlike 
en gerieflike nuwe pastorie te wees 
nie. 


Kort nadat ds. Voltelen sy jong 
bruid na sy gemeente gebring het, 
het hy en die ander Kaapse predikan- 
te opdrag van die Kaapse owerheid 
ontvang om op Saterdag, 8 April 1752 
'n dankdag in elke gemeente te hou 
met die doel om die honderdjarige 
jubileum van die Kaapse volksplan- 
ting te gedenk. Op genoemde datum 
het ds. Voltelen in die plaaswoning, 
wat vir die eerste paar jaar vanaf 
die stigting van die nuwe gemeente 


as kerkgebou diens gedoen het, 'n 
herdenkingsdiens gehou om ,,S.E. 
Comps. Honderdjarige vredige Besit- 
tinge deser lands te gedenken en 
den Allerhoogste te smeken dat Hem 
behaage moge dit land verder voor 
alle rampen en onheylen in genade 
te bewaren.” Op dieselfde dag het 
ds. Petrus van der Spuy, die eerste 
Afrikaner wat in sy geboorteland pre- 
dikant geword het, 'n treffende fees- 
rede in Kaapstad n.a.v. Ps. 147:12-14 
uitgespreek. 


Mev. Geertruy Voltelen was byna 
vier jaar predikantsvrou in die Zwart- 
land-gemeente, toe haar man en ds. 
Croeser, die tweede predikant van 
Kaapstad, onderling ooreengekom het 
om hul standplase om te ruil. Nadat 
die Politieke Raad en die twee be- 
trokke kerkrade die onderlinge rui- 
lines goedgekeur het, het die Voltelen- 
gesin, bestaande uit die vader, moeder 
en twee kinders wat in die Zwart- 
land-gemeente gebore en gedoop is, 
in November 1755 na Kaapstad ver- 
huis waar ds. Voltelen op 18 Novem- 
ber sy dienswerk as predikant in 
Kaapstad begin het. Sy verblyf in 
Kaapstad en sy werk as predikant in 
die regeringsetel was egter van korte 
duur. Na 'n wekelange siekbed in die 
begin van 1758, is hy op 25 Maart 
van daardie jaar oorlede met die ag- 
terlating van sy 23-jarige vrou en 
hul drie kinders, waarvan die jongste 
in Junie 1756 in Kaapstd gebore is. 


Uit die huwelik van ds. Voltelen 
en Geertruy Meyboom, is een seun 
en twee dogters gebore. Floris Ja- 
cobus, wat op 28 Januarie 1753 in die 
Zwartland-gemeente gedoop is, het op 
aandrang van sy moeder in 1765 na 
Nederland vertrek onder beskerming 
van baron Van Rheede van Ouds- 
hoorn met die doel om daar in die 
teologie te studeer. Soos sy ouer hal- 
we broer, wat van plan was om in 
die medisyne te studeer, het Floris 
hom ook meer tot 'n studie van die 
medisyne aangetrokke gevoel. Nadat 
hy in 1778 aan die Universiteit van 
Leiden gepromoveer het, het hy vir 
tien jaar as geneesheer in Utrecht 
gepraktiseer totdat hy in 1788 `n pro- 
fessoraat aan sy alma mater aanvaar 
het. Daar het prof. Floris Voltelen, 
tot met sy oorlye in 1795 met groot 
sukses die vak geneeskunde gedoseer. 
Die tweede kind van ds. Voltelen en 
Geertruy Meyboom. wat op 22 Sep- 
tember 1754 in die Zwartland-gemeen- 
te gedoop is, Cornelia Elisabeth, het 
in Februarie 1785 met 'n Kaapstadse 
sakeman, David George Anosi, af- 
komstig van Arnhem (Nederland), in 
die huwelik getree. Uit dié huwelik 
is daar tussen 1786 en 1790, een seun 
en twee dogters gebore. Die jongste 
dogter, Maria Elisabeth Johanna Ano- 
si het in 1808 in die huwelik getree 


met J. P. (Jan) van Lier oudste seun 
van ds. Helperus Ritzema van Lier, 
een van die bekende predikante van 
Kaapstad. Na die dood van Cornelia 
Elizabeth Anosi, het haar man, David 
George, in Desember 1804 in die hu- 
welik getree met 'n suster van ds. 
Helperus Ritzema van Lier. Vanaf 
1813 het dié egpaar op die landgoed 
,De Schuur”, digby Kaapstad gewoon. 
Voor sy dood in Mei 1838, het die 
heer Anozi sy landgoed in twee dele 
verdeel, wat van toe af bekend staan 
as ,Onderschuur” (tans Westbrooke) 
en ,Groote Schuur”. Die grafsteen 
van D. G. Anosi uit die ,,Buitenkerk- 
hof” in Somersetweg het op `'n sta- 
dium `n plek aan die muur van die 
Kaapstadse Groote Kerk gekry, waar 
dit vandag nog te sien is. 


Die derde kind van die Voltelen- 
egpaar, Johanna Arnoldina, wat in 
Kaapstad gebore is en daar op 18 
Junie 1756 gedoop is, is op 28 Oktober 
1781 met Johannes Myndertse Cruy- 
wagen getroud. Uit dié huwelik is 
een dogter, Geertruida Susanna, in 
1785 gebore. In 1803 het laasgenoem- 
de met Philippus Alberts, een van 
die stamvaders van die Alberts-familie 
in Suid-Afrika getrou en die moeder 
van twee seuns geword. 


Nadat mev. Geertruy Voltelen vir 
meer as twaalf jaar 'n weduwee was 
en haar kinders deeglik opgevoed 
en versorg het, het sy op 7 April 1771 
vir die tweede keer in die huwelik 
getree met Pieter Diederik Boon- 
acker, afkomstig van Bergen (Neder- 
land). Waar sy na haar huwelik ge- 
woon het, of daar kinders uit die 
huwelik met Boonacker gebore is en 
wat die verdere lotgevalle en uit- 
einde van Geertruy Susanna Meyboom 
was, kan op hierdie stadium nie met 
sekerheid gesê word nie. 


OOOo 

JEUGRUBRIEK..... 


ONS EN DIE EVANGELISASIE 


1. AGTERGROND 

Dit is reeds aan almal bekend dat 
daar vanjaar besondere aandag aan 
die evangelisasie-opdrag van die kerk 
gegee word. Hierdie saak is veral deur 
die N. G. Kerk onder die aandag van 
die publiek gebring deurdat daar 
voortdurend oor die radio en in die 
ander nuusmedia daarna verwys word. 


DRS. A. J. CONRADIE 





Die Algemene Sinode van die N. G. 
Kerk van 1970 het na deeglike besin- 
ning eenparig besluit om deelnemers 
te wees aan die Wêreldwye Evangeli- 
sasie aksie, bekend as ,Evangelism- 
in-depth.” In hierdie verband is die 
volgende besluit deur die Sinode ge- 
neem: 

,1. Die Sinode besluit in beginsel 
tot 'n besamentlike en gelyktydige 
evangelisasie- en sendingaksie gedu- 
rende die reses dwarsdeur die kerk 
en dra dit aan die Alg. Kommissie vir 
Ampsbediening en Evangelisasie en 
die Alg. Kom. vir Sending op om die 
aangeleentheid te hanteer. 

2. Die samewerking van die dogter 
kerke en ander erkende kerke sal ook 
gesoek word, om op 'n parallellopende 
basis, elk op eie terrein, mee te werk 
aan die omvangryke evangelisasie-sen- 
ding program. 

3. Die Sinode beklemtoon ander- 
maal dat dit vir die getroue roepings- 
vervulling van die kerk — veral t.o.v. 
die uitbreiding van die kerk van God 
(op sending en evangelisasie gebied) 
— gebiedend noodsaaklik is dat die 
amp van die gelowige in elke ge- 
meente geaktiveer word. (Evangeli- 
sasie-aksie vir 1973-74, ITnligtingsbro- 
sjure aan Kerkrade, N. G. Kerk, pl) 
2. BESONDERE KENMERKE VAN 

HIERDIE ,INTENSIEWE EVAN- 
GELISASIE”-PATROON. 


In die verlede het daar dikwels pre- 
dikers vanuit die buiteland na Suid- 
Afrika gekom en in die groot stede 
vir 'n week of langer ,,spesiale” diens- 
te gehou. 

In hierdie evangelisasie-aksie wat 
deur die N. G. Kerk onder die slag- 
spreuk van ,,Leef vir Christus en sy 
Kerk” gevoer sal word, gaan alles van 
die kerk uit en is die predikers die 
eie kerk se predikante. ,In die reël 
is dit die plaaslike predikant wat aan 
die roer van sake staan. (bls.2.) 

In die verlede het die N. G. Kerk se 
,Evangelisasie-veldtogte” die klem op 
spesiale dienste laat val. In hierdie 
nuwe aksie val die klem nie op diens- 


reekse nie, maar op die voortgaande 
evangelisasie-aksie wat minstens twee 
jaar sal duur. Elke leraar, elke kerk- 
raadslid en elke meelewende lidmaat 
sal deurgaans betrokke wees in die 
aksie. (bls. 2). 

Die Alg. Sinode van die N. G. Kerk 
het bepaal dat die aksie nie interkerk- 
lik sal wees nie, maar dat elke mee- 
werkende kerk sy eie program sal 
opstel vir sy eie kerkverband. (bls. 4.) 
Afgesien van wat gemeentelik omtrent 
hierdie belangrike saak gedoen sou 
word, is daar ook besluit op 'n Jeug- 
tot-Jeug aksie, waarin veral jongmen- 
se betrek sou word. Van oor die hele 
land is ongeveer 50 jongmense gekies 
wat `'n intensiewe opleidingskursus 
Sou deurloop. Hierdie jongmense reis 
saam met `n paar leraars van die N. G. 
Kerk deur die land van groot sentrum 
na groot sentrum met die doel om die 
jeug voorligting te gee. Hulle program 
bestaan uit die sing van geestelike 
liedere, persoonlike geloofsgetuienis 
en ander ,,bekeringstegnieke.”. Hulle 
is nou reeds `n paar maande besig en 
hulle beweer dat hulle oral deur 'n 
groot groep jongmense verwelkom 
word. (Of hierdie jongmense kerk- 
losses en kerkloses is, word nie gesê 
nie.) 

Die N. G. Kerk het ook die Her- 
vormde Kerk uitgenooi om aan hier- 
die evangelisasie-aksie deel te neem. 
Op die Algemene Kerkvergadering 
van die Herv. Kerk wat plaasgevind 
het op die 25e April en volgende dae 
(verlede jaar) is daar besluit: 

(1) Dit word aanbeveel dat ons 
ook in ons eie gemeentes ge- 
durende 1974 besondere aan- 
dag aan die bearbeiding van 
buitekerklikes sal gee. Ons 
kerk moet dit egter heeltemaal 
op sy eie en volgens sy eie 
oortuiging doen. 

(2) Dat die samewerking van die 
N. G. Kerk en indien moontlik 
ook die (Geref. Kerk verkry 
word om vroeg in 1974 'n ge- 
samentlike van huis tot huis 
sensus dwarsdeur die land te 
hou.” (Notule van die 57e 
NES VN DIS 1225) 

Dit is dus duidelik dat ook ons kerk 
besluit het dat daar in hierdie jaar 
besondere aandag aan die buitekerk- 
likes gegee sal word. Ons sal nie deel- 
neem aan enige gesamentlike aksies 
nie. 

3. HOEKOM MET DIE N. G. KERK 

BESLUIT OM TOT SO 'N AKSIE 

OOR TE GAAN? 


Dr. A. C. Barnard, 'n sterk leiding- 

gewende figuur in die N. G. Kerk 
skryf in 'n brosjure ,,Kerk en ver- 
vreemding” van die groot probleem 
waarmee hulle te doen het. Hy praat 
van die ,,onbekeerde massa” binne in 
die kerk. (In ,Die stryd om die Kerk,” 
bls. 36.) 

Ds. M. Smuts (sr.), wat tans leiding 

gee in die Jeug-tot-Jeug aksie, meld 
dat sommige Ringe die persentasie 
lidmate ,,wat nooit meer die eredien- 
ste bywoon nie,” so hoog as 25% stel; 
ander meen weer 20% en sommige 
15%. Ds. Smuts skryf: ,,Volgens die 
1966 Jaarboek is daar meer as 750,000 
belydende lidmate in die ,,Moeder 
Kerk” en 20% hiervan is 150,000. Die 
verslag wat voor die Algemene Sinode 
gedien het, meen hierdie syfer is 
200,000 tot 250,000. Kom ons hou 
maar by die konserwatiewe syfer van 
150,000. Ek bring hier nie die 180,000 
— die verskil tussen die Staatssensus 
en die Kerklike Sensus in berekening 
nie; dit sou die getal opskuif na 
330,000. Ook bring ek nie in bereke- 
ning die aantal dooplidmate wat saam 
met hulle ouers vervreemd geraak het 
nie; dit sou die prentjie nog donker- 
der maak.” (Interne Evangelisasie — 
die Kerk se dringendste taak? Die 
Kerkbode C (5) bls. 163.) 

Dit is dus duidelik dat die N. G. 
Kerk met `n ontsettende probleem in 
eie geledere te doen het. Hulle het 
dus, gedwing deur `n noodsituasie, be- 
sluit om een of ander ,,aksie” te begin 
om die golf van ontkerkliking te stuit. 
Dat die N. G. Kerk erns maak met 
hulle roeping asook die besondere 
ywer waarmee hulle die taak aange- 
pak het, verdien sekerlik ons waar- 
dering. Aan die gemeentelike aksies 
wil ons nie hier aandag gee nie, maar 
veral die Jeug-tot-Jeug aksie bespreek. 

Die groot vraag is of dit die manier 

is waarop `n kerk moet werk met sy 
jong lidmate wat kerkloos en kerklos 
geword het. Moet 'n 50 stuks jong- 
mense afgerig word, wat dan van ge- 
meente na gemeente trek en met an- 
der jonges praat oor bekering, geloof, 
ens.? Prof. J. J. de Klerk, (Fakt. Teol. 
Afd. B., N .G. Kerk, Pretoria), noem 
die Jeug-tot-Jeug aksie 'n aanklag teen 
die kerk. Hy skryf: ,Die feit dat daar 
georganiseerde groepe binne die kerk 
geskool moet word om binne die kerk 
persoonlike werk te doen, plaas die 
kerk en sy ampsbediening in die be- 
skuldigde bank. £rens het daar 'n ge- 
weldige kortsluiting in die lewe van 
die kerk en sy bediening ingesluip.” 
(Persoonlike werk in ons Kerk, Kerk- 
bode, CXII (26), bl. 832.) 

4. HOE IS DIE TOESTAND IN ONS 
KERK? 


Dit is interessant dat dit ook uit 
Ringsverslae in ons kerk blyk dat ook 
ongeveer 20% (sommige gemeentes 
stel dit veel hoër) van ons lidmate 
glad nie meer eredienste bywoon nie. 
Swak bywoning van eredienste is die 
eerste simptoom van kerkloosheid wat 
voor die deur 1ê. Kommer word voort- 
durend uitgespreek oor die skynbare 
onvermoë van die kerk om kontak met 
die lidmate te behou. Prof. D. Booysen 
sê in sy boekie ,,Julle sal my getuies 
wees”, dat die probleem in werklik- 
heid groot is en dat daar bereken 
word dat tussen 1000 en 1500 lidmate 
per jaar uit die kerk verdwyn. `n An- 
der onrusbarende verskynsel is die 
geweldige verskil tussen die Staatsop- 
gawes en die kerklike opgawes t.o.v. 
die lidmate tal. Hierdie probleem van 
buitekerklikheid is daarom van ge- 
weldige omvang en verdien die ge- 
reelde aandag van elke lidmaat van 
die kerk. 


Ons gee veral aandag aan die mense 
wat nog formeel lidmaat is van die 
kerk en deur sy optrede laat blyk dat 
hy op pad uit die kerk is. 


5. Wat sê die Skrif: wie is die buite- 
kerklikes? 


Pvof. Booysen sê in sy boekie dat 
die Dvybel die volgende noem: 


5.1. DIE AFVALLIGES: 


Iliermee word pertinent bedoel die- 
gene wat van God afvallig geraak het. 
Hivle is diegene ,.wat afgewyk het 
van wat Ek beveel het.” (Deut. 9:12, 
16; 11:16, 28). Hulle is opstandig, 
hardnekkig, hardkoppig of wederstre- 
wig (Jes. 30:1; Jer. 6:28, Ps. 66:7). 

'n Baie belangrike voorbeeld in dié 
verband is die goue kalf episode (Ex. 
32). Hulle afwyking bestaan by uit- 
stek daarin dat hulle God anders wou 
dien as die wyse waarop die Here ge- 
dien wil word. Hulle het hul dan skul- 
dig gemaak aan 'n eie-willige gods- 
diensoefening. 

In die Nuwe Testament is daar ook 
etlike verwysings na hierdie probleem. 
Hebr. 10:25: ,En laat ons die onder- 
linge byeenkoms nie versuim Soos 
sommige die geewoonte het nie, maar 
laat ons mekaar vermaan . .” Afval 
ligheid begin derhalwe juis in die 
gemeente by diegene wat in onaktiwi- 
teit verval het 

Dit is opvallend dat `n gebrek aan 
die regte kennis van die Woord van 
God tot struikeling in die geloof lei. 
(Mal. 2:8, 8:7). 


Samevattend: 


(i) Afvalligheid beteken dat die 
verhouding tussen God en die mens 
versteur is, 


(ii) Die afvatiges ontken nie nood- 
wendig die bestaan van God nie, maar 


die probleem ontstaan daarin dat men- 
se God anders wil dien as wat voorge- 
skryf is. 

(iii) Die mens is self verantwoor- 
delik vir hierdie toestand waarin hy 
hom bevind. 


Hoc ken ons hulle? 

As ons die groepe kan onderskei 
volgens die riglyne van die Skrif sal 
ons beter in staat wees om die opdrag 
wat aan die kerk gegee is, uit te voer. 

Afvalliges ken ons as hulle wat: 

(i) Opstandig en wederstrewig is en 
hardnekkig volhard in hulle optrede, 
ofskoon dit direk indruis teen die leer 
en lewe van die kerk. Hulle onttrek 
hulle gewoonlik aan die gemeentelike 
aktiwiteite. 

Hulle neem ook `n passiewe houding 
in. `n Geestelike gesprek kan nouliks 
deur die predikant of ouderling met 
hulle gevoer word. Paulus noem hulle 
die vervreemdes en hy skryf die ver- 
vreemding toe aan onkunde en die 
verhardheid van hulle harte (Efes. 
4:18). 

52 DIE HIPOKRIETE. 

Hierdie groep tref ons aan binne die 
geledere van die gemeente. Dit is die 
skynheiliges. Hulle uitstaande ken- 
merk is hulle eie liefde en dit maak 
dit vir hulle uiters moeilik om tot 
selfverloëning te kom. (Vgl. Annanias 
en Safira in Hand. 5.) Johannes die 
Doper noem hulle `'n addergeslag 
(Matt. 3:7). D.w.s. hulle is slu en sleg. 
Die Fariseërs het graag geroem op 
hul dade en voortreflikhede sodat hul- 
le deur die mense gesien en geprys 
kon word. 

Tweedens, leer Luk. 10 dat hulle 
ook geneig is om op hulleself te ver- 
trou en nie op God vir hulle verlos- 
Sing nie. 

Hoc ken ons hulle? 

Ons tref hulle in die gemeente aan! 
Hulle is gewoonlik aktief! Hulle wil 
graag voortdurend die aandag op hul- 
leself vestig. Hille vertoon `n irrite- 
rende meerderwaardigheid teenoor an- 
der mense. As so 'n skynheilige ont- 
masker word, verdwyn hulle gewoonlik 
uit die kerk uit. 


5.3 DWAALLERAARS. 


Dit is een van die grootste probleme 
van die kerk. Onder die dekmantel van 
die ware geloof, kan die dwaalleer so 
maklik die gemeente en die kerk bin- 
nesluip. Die probleem ontstaan ge- 
woonlik omdat die gemeentelede 
klaarblyklik nie altyd by magte is om 
die ware leer van die valse te onder- 
skei nie. `n Sekere deel van die ver- 
lossingsleer word gewoonlik aangegryp 
as die enigste saligmakende feit: vir 
die gelowige lyk dit reg en hy word 
gou mislei omdat hy nie die Bybel 
ken nie. 

In die Ou Testament word skerp te 
velde gestrek teen die valse profete 
(Jer. 14:14, 6:13, 8:10). Valse profete 


verkondig leuens. Hulle probeer om 
die mense te behaag instede van Gods 
Woord suiwer en reg te sny. In Matt. 
7:15 waarsku Jesus teen valse profete 
wat in skaapsklere na julle toe kom 
en van binne roofsugtige wolwe is.” 

Die apostel Paulus het ook reeds 
las gehad van valse leraars (II Kor. 
10, 11 en Galate brief). In Fil 8:2 
noem hy hulle selfs honde! Hulle sluip 
die huise binne en dit is opvallend dat 
hulle blykbaar eerste met die vroue 
kontak maak. 


Hoe ken ons hulle? 


Die erkende kerke beskryf hulle as 
die sektes. Die groot dwaling van hier- 
die mense is dat die mens self in hulle 
leer in die middelpunt staan en nie 
die Verlosser wat vir ons alles eens-en- 
vir-altyd gedoen het nie. Hulle wil al- 
tyd bydra tot hulle eie verlossing. Vir 
hulle gaan dit dus om sake soos die 
groot doop, die Sabbatdag, moeder 
Maria, die apostelamp, ens, en nie 
om Christus die Here nie. 


5.4 DIE VERHARDES. 


Hierdie mense ken God en sy gebod 
maar hulle aanvaar niks daarvan nie. 
Hulle weier om God te dien en gaan 
hardnekkig voort op die pad van on- 
geloof (Ex. 7:14; 8:15; 19; Deut. 2:30.) 
In die Nuwe Testament word hulle ge- 
noem mense wie se hart verstomp is 
(Matt. 13:15; Hand. 28:27: Hebr. 3:8, 
15%) 

Hoe ken ons hulle? 


Hulle verontagsaam doelbewus die 
wil en gebod van God. Deur die hou- 
ding wat hulle aanslaan kom hulle in 
verset teen God en sy kerk op aarde. 
Hulle voel gewoonlik dat die kerk 
hulle vryheid inperk en daarom het 
die kerk vir hulle alleen negatiewe 
betekenis. Hulle is dan gewoonlik baie 
vinnig met kritiek op die kerk, die 
ampsdraers en ander lidmate. Som- 
miges kritiseer selfs die Bybel en dik- 
wels verhinder hulle ook lede van 
hulle huisgesin om deel te hê aan 
kerklike aktiwiteite. 


6. ONS TAAK. 


In art. 42 en 44 handel die Kerkwet 
oor hierdie belangrike saak. Elkeen in 
die gemeente is geroepe om hierdie 
werk te verrig: predikant, ouderling, 
diaken en lidmaat — elke gelowige! 
Die kerkraad het natuurlik die be- 
langrike verantwoordelikheid om toeë 
te sien dat daar beslis iets van tereg 
Kom. 

Sommige lidmate is van oordeel dat 
werk nooit in die gemeente gedoen 
word as dit nie na kommissie verwys 
word nie. Dit hoef natuurlik nie So 
te wees nie. 

In die eerste plek is dit die taak en 
verantwoordelikheid van die ouder- 
ling. Die ouderling is verantwoordelik 
vir die bearbeiding van sy wyk. Die 

1] Blaai om 


Die Hervormer, Augustus 1974, bladsy 25 


Die Hervormer 


ONS EN DIE 
EVANGELISASIE 


C] Vervolg van vorige bladsy 


enigste manier hoe hy op hoogte van 
sake kan bly is deur gereelde huisbe- 
soek. Sodoende sal hy betyds die nei- 
ging tot afdwaling bemerk. Die taak 
van die ouderling kan saamgevat word 
met die woorde van die bevestigings- 
formulier. .. (dat hy) naarstig- 
lik (sal) toesien of elkeen in belyde- 
nis en wandel hom behoorlik sal ge- 
dra, om die wat hulle onstigtelik ge- 
dra te vermaan . . . .” As lidmate nie 
wil reageer op die vermaninge, sal 
die volgende stap van die tug beslis 
toegepas moet word. Nadat `n lidmaat 
oproep is om voor die kerkraad te 
verskyn en geen positiewe gevolg het 
nie, sal sensuur en ten slotte die af- 
snyding met die formulier van die ban 
volg. ,Daarom moet jy hulle skerp 
bestraf sodat hulle gesond in die ge- 
loof kan wees.” (Titus 1:38). Opsig en 
tug kan nooit van mekaar geskei word 
nie. Ons mag ook nooit vergeet dat 
die toepassing van die tug genoem 
word een van die drie kenmerke van 
die ware kerk. 

Die apostel Paulus sê ook in dié 
verband: ,,Ek skrywe hicrdie dinge 
nie om julle te beskaam nie, maar ek 
vermaan julle as my geliefde kinders. 
(I Kor. 4:14; vel. ook I Kor. 4:16, 
I Thes. 2:11.) Prof. Booysen haal ook 
in sy genoemde werk `n ou gesegde 
aan wat die hele aangeleentheid vir 
ons mooi saamvat: ,.Liefde sonder tug 
is weekheid, tug sonder liefde is 
wreedheid!” 

Die bedoeling van die tug is juis 
om die hele probleem van afvallig- 
heid, vervreemding en verharding 
teen te werk. 


7. DIE ALGEMENE PRIESTERSKAP 
VAN DIE GELOWIGES. 


Hiermee bedoel die Bybel dat deur 
die verkondiging deur die semeente- 
lede die evangelie uitgedra sal word 
in die wêreld. Dit is die taak van die 
gelowiges om die wêreld te kersten so- 
dat die wêreld kerk sal word. Hier 
het die ouderling 'n belangrike taak 
want dit sal deel van sy taak wees as 
ampsdraer om die ,,heiliges toe te 
rus vir. hulle dienswerk.” Die ouder- 
ling kan sy wyksmense aktiveer deur 
wykslidmate te vra om nuwe intrek- 
kers te ontmoet en vas te stel aan 
watter kerk hulle behoort. Indien hul- 
le aan geen kerk behoort nie kan die 
kommissie vir arbeid onder buitekerk- 
likes dadelik aandag aan die saak gee. 
Immigrante moet veral baie getrou 
besoek word. 

(Word vervolg) 


(Vo'gende maand meer oor die N.H.J.V. 
se aandeel). 

MATRIKULANTE SAAMTREK: 


RING VAN POTCHEFSTROOM: 30 
MEI-2 JUNIE 1974. 


Skaam-skaam is daar Donderdag- 
middag tent opgeslaan by die Orkney- 
Vaal Ontspanningsoord, maar na die 
eerste ete het almal begin vrymoedig 
word. So het die matrikulante saam- 
trek vir 1974 van die Ring van Pot- 
chefstroom begin. 


Onder toesig van oom Ben en tant 
Hester Steyn is daar vanaf 30 Mei 
aangenaam gekamp tot 2 Junie. 


As die kenmerke van die kamp met 
sleutelwoorde saamgevat moet word is 
dit: geslaagd; opvoedkundig; spon- 
taan; lekker en vriendskapsbande is 
gesluit. 


Die kos was deurgaans uiters smaak- 
lik en is voorberei deur die N.H.S.V.- 
tak van Orkney onder leiding van mev. 
Steyn, met fondse wat deur die Ring 
van Potchefstroomse N.H.S.V. takke 
geskenk is. 


Die onderwerpe van die lesings wat 
gehou is, gedurende die kamp, is 
so gekies dat die hele grootmens- 
wêreld in breë trekke gedek word. 
Ons wens die sprekers geluk met 
hulle uitstaande uiteensetting van die 
onderwerpe. Onder leiding van ds. 
W. Steyn is die volgende referate 
gelewer: 


(i) Eiegeregtigheid — ds. N. H. Bui- 
tenweg. 


(ii) Ons aandeel aan Evangelisasie 
— ds. A. J. Conradie. 


(iit) Liberalisme — ds. H. J. Botes. 


(iv) Gesag en dissipline — ds. C. L. 
van den Berg. 


(v) Die Nederduitsch Hervormde 
Kerk en volkere verhoudings — 
dr. P. J. T. Koekemoer. 


(vi) Ons jeug en die Internasionale 
wêreld — ds. J. J. Steenkamp. 


(vii) Verhouding tussen geslagte — 
dr. P. W. Venter. 


Die kampsees was uitstekend en der- 
tig matrikulante het dit ten volle ge- 
niet. Daar was min slaap en baie 
pret. Die kampvader en -moeder (oom 
Ben en tant Hester) het hul rol uit- 
stekend behartig, veral oom Ben met 
sy ,,berugte” fluitjie. 


Die kamp is op hoë noot afgesluit 
met 'n geslaagde kampvuurkonsert. 


Sondag is almal saam kerk toe en 
daarna is afskeid geneem. Almal ver- 
trek na hulle tuistes met die hoop 
om mekaar weer eendag te ontmoet, 
in meerdere diens van ons kerk. 
JOHAN STOLS EN FANIE GROBBE- 
LAAR (Stolsie en China). 


JESUS NEEM DIÉ 
SONDAARS AAN 


Die Nederlandse Hervormde Kerk 
het in samewerking met die Gerefor- 
meerde Kerke en nog een of twee 
kleiner kerke 'n nuwe gesangbundel 
opgestel, ongeveer twee keer so groot 
as die huidige een. Sommige gesange 
uit die ou bundel is weggelaat in die 
nuwe bundel, ander is verkort of ge- 
wysig en baie nuwes het bygekom. 


JOH. DREYER 


Onder die gewysigdes kom ook voor 
die bekende gesang 39 ,,Jezus neemt 
de zondaars aan” wat 'n vertaling is 
van die Duitse lied: ,,Jesus nimmt die 
Siinder an” van Neumeister (1671- 
1756) wat die hoofpredikant van die 
St. Jacobikerk in Hamburg in Duits- 
land was. Die ou vertaling in Neder- 
lands was van Jan Scharp (1756-1750). 
Die vertaling in die nuwe bundel is 
van dr. J. W. Schulte Nordholt. Vers 
4 is nie opgeneem in die nuwe bundel 
nie. 

Die verbeterde vertaling in Neder- 
lands luis soos volg: 

1. Jezus neemt de zondaars aan — 
roept dit troostwoord toe aan 

allen, 
die verdwaald van Hem vandaan 
in het donker struik'len vallen. 
Hij leert hun zijn wegen gaan, 
Jezus neemt de Zondaars aan. 

2. Hoopt op Hem, heft op uw hoofd, 

want Hij houdt, — dat staat ge- 
schreven — 

wat Hij aan ons heeft beloofd. 

Hij zal ons het leven geven, 

't paradijs doen binnegaan, 

Jezus neemt de zondaars aan. 

3. Als een schaapje is verdwaald, 
zal de goede herder komen, 
die het vindt en die het haalt. 

Zo heeft Hij ons aangenomen, 
laat ons niet verloren gaan. 
Jezus neemt de Zondaars aan. 

5. Dit vertroost mij, geeft mij moed, 
zijn mijn Zonden als scharlaken, 
Hij zal door zijn kostbaar bloed 
wit als sneeuw mijn leven maken 
Hij zal mij terzijde staan, 

Jezus neemt de zondaars aan. 

6. Hoe `'t geweten spreekt in mij, 
hoe de wet mij aan wil klagen, 
Die mij oordeelt, spreekt mij vrij, 
Hij heeft zelf mijn schuld gedra- 

gen, 
en mijn zonden weggedaan. 
Jezus neemt de zondaars aan. 

7. Jezus neemt de zondaars aan, 
Mij ook heeft Hij aangenomen, 
doet de hemel opengaan. 

Tot mijn Heiland mag ik komen, 
die mij troost en bij zal staan. 
Jezus neemt de zondaars aam. 

Die wysie is van Joharmm Crilger 
(1598-1669) 

oOo 

Die Jesus-Revolusie as hesprekingspunt van die Teologiese 


Konferensie 26 en 27 April 1974 


Die jaarlikse Teologiese Konferen- 
sie van die studente van die drie Afri- 
kaanse kerke het vanjaar in Pretoria 
plaasgevind onder voorsitterskap van 
die N.G. studente van Pretoria. Die 
verskillende teologiese verenigings 
kry om die beurt die geleentheid om 
die kongres op eie werf aan te bied. 
Dit kan nie nagelaat word om Deo 
Gloria weer eens geluk te wens met 
die puik relings in verband met die 
verrigtinge nie. 

Die sogenaamde Jesus-beweging is 
gedurende die kongres soos volg on- 
dersoek en bespreek: 


1. `n Historiese oorsig van die 
grondslag van die Jesus-Revolusie 
deur Van der Hoff — Hervormde 
Teologiese vereniging. 


92. Die Jesus-Revolusie en die Skrif 
deur Polumnia — N.G. studente van 
Stellenbosch. 


3. Die metodes en organisasie van 
die Jesus-Revolusie deur T.S.V. Ge- 
reformeerde studente van Potchef- 
Stroom. 


4. 'n Kritiese beoordeling van die 
Jesus-Revolusie vanuit die struktuur 
van die kerk deur Deo Gloria — N.G. 
studente, Pretoria. 


Die referate het vrugbare bespre- 
kings uitgelok en soms is daar dan ook 
oor sekere punte verskil. As ons nou 
hier by wyse van `n opsomming oor 
die saak handel, moet die leser daarop 
let dat ons nie slegs die feitlike ge- 
gewens van die referate en bespre- 
kings wil weergee nie, maar dat ons 
probeer om `n kritiese waardering 
te gee vannmit die stadpunt van Van 
der Hoff. 


DIE HISTORIESE GRONDSLAG VAN 
DIE SOGENAAMDE JESUS-REVOLU- 
SIE. 


Daar bestaan soveel uiteenlopende 
opvattings oor die Jesus-Revolusie 
dat dit moeilik is om iets oor hulle 
te skryf. Of die bewegings self weet 
waar hulle vandaan kom, wat hulle 
doel is, of hulle enige leer het wat 
gegrond is op die hele Bybel en watter 
vrae `n mens ookal mag vra is nie 
altyd duidelik uit te maak nie. 


Die beweging word veral gevind 
onder jongmense wat geen toekoms 
meer sien in die ,,establishment” nie 
en hulle is veral gerig teen die geves- 
tigde struktuur. 


Die naam ,,Jesus” word deur hulle 
beklemtoon net soos die Pinksterbe- 





HANSIE WOLMARANS 


weging die klem geplaas het op die 
Heilige Gees. Daar word eerder ge- 
praat van Jesus as van Christus, want 
Christus is die opgestane Heer van die 
kerk wat na die hemel opgevaar het 
en dit druk volgens hulle `n sekere 
distansie uit. 


Die fout word baie gemaak deur 
te dink dat die Jesus-beweging `'n 
verenigde front verteenwoordig, So- 
dat 'n mens van een deel van die be- 
weging kan veralgemeen tot die hele 
beweging. Daar is inderdaad sulke 
groot verskille binne die beweging 
dat party groepe ander as on-Christe- 
lik klassifiseer. 


Dit is baie moeilik om te bepaal 
waar en wanneer die beweging begin 
het. Daar is 'n paar bewegings wat 
onafhanklik in 1967 en vroeg 1968 
begin het wat agter die hele Jesus- 
beweging van vandag lê. 


Een van hulle leiers beweer dat 
met die Sesdaagse oorlog in die Mid- 
de-Ooste die laaste dae aangebreek 
het voor die wederkoms van Christus. 
'n Profesie is dus vervul wat gevolg 
sal word deur 'n magtiee uitstorting 
van die Heilige Gees. Hierdie profe- 
sie het die jeug op die voorpunt ge- 
plaas van die geestelike revolusie wat. 
soos hierdie leier reken, nou vervul 
word deur die Jesus-beweging 





HANNES BEUKES 


Die Jesus-beweging het sy ontstaan 
in Kalifornië, die broeiplek van snaak- 
se godsdienstige strominge en bewe- 
gings. Wat ideologie aanbetref dek 
die Jesus-beweging `n baie groot veld. 
Daar is die uiters stompsinnige ,,anti- 
establishment” en strenge wetsheilige 
,Children of God” en hulle minder 
stompsinnige eweknie die ,,Christian 
Foundation”. Dan is daar groepe Soos 
die ,.Christian World Liberation Front” 
wat saam met geinstitueerde kerke 
werk onder ,,straatmense” en univer- 
Siteitstudente. Die mees gematigde 
groep is die ,,Campus Crusade for 
Christ”. Onafhanklike evangeliste soos 
Arthur Blessit en Duane Pederson, 
wat alle samewerking met die georga- 
niseerde kerke afgesweer het, was ook 
baie aktief in die Jesus-beweging. 


Drie hoof kenmerke kan onder die 
groepe bespeur word: 

1. Daar is die groepe wat dors na 
geregtigheid en strenger dissipline 
wat dan klein groepies vorm met hul 
eie verstarde onbuigbare idees. 

2. Dan is daar diegene wat nie ge- 
vind het waarna hulle gesoek het nie. 
Die Jesus ,,trip” was maar net So 
onbevredigend as al die ander trips” 
van verdowingsmiddels. 

3. Laastens is daar die groepe wat 
meer gematig is, wat die kerk nie 
SUummier verwerp nie en nie charis- 
matiese gawes soos spreek in tale 
en gesondmaking van siekes verab- 
soluteer nie. 


DIE CHRISTOLOGIE EN SKRIFGE- 
BRUIK VAN DIE JESUS-PEOPLE 


Polumnia het ,,dus `n ondersoek 
geloods na die vraag of die Jesus 
van die Jesus Revolusie die Christus 
van die Skrifte is. Met ander woorde 
hoe verstaan en gebruik die ,,Jesus- 
People” die Heilige Skrif? Kyk hulle 
reg na die Openbaring van God, na 
Jesus, om sê God se raadsplan en ver- 
lossingsplan met die wêreld en die 
mens reg te begryp in hulle ,,teolo- 
gie”? Die volgende is die resultaat 
waartoe die referent gekom het: 


Omdat daar feitlik geen geformu- 
leerde teologie van die ,Jesus-People” 
is nie, moet die Skrifgebruik en 
Christoiosie van die beweging dus 
uit sesprekke, dic bietjie beskikbare 
literatuur, tydskrifartikels. ens. ge- 
formuleer word. Daarom moot ons nie 
hierdie ,.spontane beweginc na Jesus 
toe” met `n stewige reformatoriese 
teologiese tradisie bestorm nie. Dit 
Saan in die navolging van Jesus Chris- 
tus eerder om gehoorsaamheid aan 
die Woord, as om `n korrek-geformu- 
leerde teologie. Die Skrifgebruik van 
die Jesus-People kan basies as `n ti- 
piese voorbeeld van biblisistiese fun- 
damentalisme getipeer word. Die ,,Je- 
Sus-People” het die pretensie om let- 
terlik die sesagvolle woorde van die 
Heilige Skrif ernstig op te neem. 
Die eienaardishede van hulle ,,teolo- 
gie” spruit dan ook uit hierdie funda- 
mentalistiese Skrifgebruik voort, en 
in ooreenstemming daarmee staan die 
,Jesus-People” dan stil by die Jesus 
van die Nuwe Testament en die kerk 
van Handelinge. 


Ten opsigte van die Christologie 
Sou gesê kan word dat die ,,Jesus- 
People” Jesus geromantiseer het tot 
'n ideale indentifikasie figuur en vooTr- 
beeld. Hy word wel as Verlosser en 
opgestane Heer bely, maar die rele- 
vansie van sv kruirdood en die ver- 
vulling van God se verbondsbeloftes 
en heilsplan met die mensheid word 
wegsedring deur die een oorweldigen- 
de (feit van sy teenwoordigheid nou 
hier. (Die indruk word geskep of 
hulle sommer net hier met Jesus in 
gesprek is.) Die teologie van die ,,Je- 
sus-People” kan dus 'n interims-er- 
varingsteologie senoem word. Jesus 
Christus sal spoedie terugkeer. Ten 


opsigte van die Heilige Gees word `n 
unitariese visie gehuldig, waar die 
Heilige Gees en die menslike gees 
So in mekaar saamgesmelt is in die 
mistieke spiritualiteit van persoonlike 
openbaringe en ervaringe. Die bewe- 
ging is dus sterk Neo-Pentekostalies 
georiënteerd. 


Die ,,Jesus-People” is feitlik anti- 
alles; anti-redelik, anti-histories, anti- 
polities, anti-sosiaal, anti-kerk, anti- 
kultureel. Uit hierdie anti-houding van 
die ,,Jesus-People” blyk duidelik in 
hoe `n mate hulle self- en ervarings- 
gesentreerd is in hulle Skrifbenade- 
ring, godsdienstige belewing en alge- 
hele lewensuitkyk. Hierdie anti-hou- 
ding moet gesien word teen die kultu- 
rele revolusie van die protesterende 
jeug waarbinne die Jesus-Revolusie 
as beweging geplaas moet word. `n 
Teen-kultuur teen ons westerse pres- 
tasie-maatskappy; 'n maatskappy waar 
geld die oorheersende faktor geword 
het. 


Polumnia se evaluasie van die be- 
weging is positief. Vir hulle staan 
Jesus as Heer self sentraal in die be- 
weging. Deur middel van hierdie be- 
wesing het baie jongmense vir Jesus 
ontdek. Alhoewel die beweging dus 
,on-teologies” beskou moet word, kan 
dit nie as ,,on-evangelies” beskou word 
nie, want die ,,Jesus-People” buig hul- 
le onvoorwaardelik voor die Skrifge- 
sae en die lewende realiteit van Jesus, 
die Here. En dit is, volgens Polumnia, 
meer as wat ons sogenaamde teolo- 
giese kerkmense kan sê. Die feit van 
die bestaan van die beweging is `n 
gewetensvolle aanklag teen die offisië- 
le kerke. Polumnia vra die vraag of 
die kerke nie te maklik veronderstel 
dat die Heilige Gees alleen kan of mag 
werk in en deur ons beproefde me- 
todes nie? Waai Gods Gees nie soms 
waar Hy wil en op plekke waar ons 
Hom nie so geredelik kan herken 
nie? Die kerke moet die ,,Jesus-Peo- 
ple” teologies help en ook van hulle 
leer. 


Die Van der Hoff Teologiese Ver- 
eniging het waardering gehad vir die 
netjiese uiteensettings van die ,,teolo- 
gie” van die ,,Jesus-People”, maar het 
tog sy bedenkinge teen die positiewe 
waardering. 


Ten eerste moet opgemerk word dat 
die kerk bely dat die dogma van die 
kerk in ooreenstemming met die Hei- 
lige Skrif wil wees. Dit kan dus nie 
sondermeer beweer word dat dit in 
die navolging van Jesus Christus eer- 
der om die gehoorsaamheid aan die 
Woord, as om 'n korrek-geformuleer- 
de teologie, gaan nie. As die ,Jesus- 
people” se teologie nie reg is nie, 
dan is dit met ander woorde nie Oor- 
eenkomstieg die Woord van God nie. 
En die ,,teologie” van die ,,Jesus 


Die Hervormer, Augustus 1974, bladsy 28 


People” is nie reg nie. Hulle aanbid 
nic die Jesus van die Skrifte nie. Die 
,Jesus-People” is `n na-bootsing van 
Jesus, en nie `n navolging nie. `n 
Mens kan nie sê ,,die Gees waai waar 
Hy wil waai nie”. God wil alleen soos 
wat Hy dit in die Heilige Skrif ge- 
openbaar het. God wil die Woord 
deur middel van sy kerk verkondig. 
Hy wat dus anti-kerk is, is teen God. 
Die verhouding van die kerk ten op- 
sigte van die ,,Jesus-People”, is `n 
verhouding in 'n sendingsituasie. Son- 
der om te beweer dat daar gladnie 
gelowiges onder hulle is nie, wil die 
kerk die evangelie aan die ,,Jesus- 
People” verkondig, terwyl die kerk 
bewus is van hulle eie aard en om- 
standighede. Die kerk hoef dus nie 
'n sieklike skuldgevoel te hê nie en 
hoef ook rie by die ,,Jesus-People” 
te gaan leer hoe om werklik kerk te 
wees nie. 


DIE METODES EN ORGANISASIE 
VAN DIE JESUS-REVOLUSIE EN 
DIE BEOORDELING VAN DIE BE- 
WEGING VANUIT DIE STRUTUUR 
VAN DIE KERK 


Duisende studente, lidmate, predi- 
kante monikke en nonne het by die 
Jesus-Revolusie aangesluit in opstand 
teen die tradisionele strukture en 
vorme van hulle kerke. Basies soek 
hulle geestelike vernuwing en bevre- 
diging vir hulleself. 


Hulle houding teenoor die kerk kom 
dus ook deels vanaf mense wat die 
kerk ken, maar oor die algemeen 
is die kritiek nie Bybels-fundeerbaar 
nie. Aan die hand van `n artikel wat 
in die ,,Vaderland” van Donderdag 17 
Januarie 1974 verskyn het, kan hulle 
besware teen die kerk behandel word. 
Mnr. Nurse Nelson van die ,Invisible 
Church” maak onder andere die vol- 
gende aantygings: 

(i) Die kerk is dood, en die jong- 
mense is moeg vir die klomp onver- 
staanbare reëls en reglemente waar- 
volgens kerk gehou moet word. Waar- 
om moet jy spesiaal in een rigting 
kyk as daar diens gehou word? Net 
sing uit `n bepaalde boek, op vasge- 
sette tye? 


(ii) Die kerk is vol skynheiliges, 
wie se lewe in Christus om Sondag- 
aand 12.00 nm. eindig. 

(iii) Baie jongmense voel 'n ,,be- 
hoefte” aan ,,iets” wat nie deur die 
kerk vervul word nie. 

Ander besware vanuit ander oorde 
is: 

(iv) Die kerk is deel van die op- 
pressiewe sisteem en al wat die le- 
wenswande! van sy lidmate toon is `n 
boodskap van toewyding aan materiële 
waardes en lojaliteit aan die sisteem. 

(V)Die kerk. as liggaam (van Chris- 
tus) het geen ,,beweging” nie — waar- 

onder verstaan word: wondere, gene- 
sings, spreke in tale en tonge. 

Dit is dus duidelik dat hulle be- 
sware teen die kerk afkomstig is 
uit bepaalde antropologiese beskou- 
ings, oor die algemecn nie Bybels- 
gefundeerd, waaruit die gevolgtrek- 
king gemaak kon word dat die reaksie 
van die Jesus-Revolusie teen die kerk 
as deel van die establishment”, `n 
reaksie is teen die liturgiese vorming 
van die kerk, teen die leer wat deur 
die eeue gesistematiseer is en dus 
mank gaan aan diepte. 

In reaksie hierteen het die Jesus- 
beweging vorm gegee aan sy erediens 
aan sy alle-daagse lewe. Die gevolg 
was `n kerk wat as volg daar uit- 
sien. In hulle verhoudinge teenoor 
mekaar deins hulle nie terug vir om- 
helsings en ander uitinge van toege- 
neentheid teenoor mekaar nie. Die 
,erediens” word gekenmerk deur in- 
formaliteit: Kleredrag is nie nou `ʼn 
faktor nie, nagmaal het geen bepaalde 
vorm nie en hulle sang en gebede 
word ook gekenmerk deur vormloos- 
heid. Een hippie Christen het opge- 
merk: ,You can worship by singing 
and praying and dancing — whatever 
you think will honour God.” 1. Hulle 
musiek is ook `n reaksie teen kerk- 
musiek: Christelike ,,Rock” vind nou 
sy plek binne die kerk: Vorm en in- 
houd word heeltemal apart gesien. In 
sy reaksie teen die kerkmusiek het 
die Jesus-Revolusie té ver gegaan: Die 
boodskap wat die musiek oordra is 
skadu-agtig: Christus word gesien as 
Jesus, die mens, — ,,simply the right 
man at the right time in the right 
place.” 

2. Dit is onrusbarend dat talle jong- 
mense by sogenaamde ,,Rock”-konser- 
te tot bekering kom. Veral as mense 
in ag neem dat hierdie liedjies in die 
reël nie Christosentries is nie, maar 
'n vae verlange na iemand in die 
lug. Sodanige ,,bekering” is dus ui- 
ters oppervlakkig. Die ampte wat By- 
bels gefundeer is word ook oor die 
algemeen deur die Jesus-Revolusie 
misken. Almal doen maar iets omdat 
hulle dit ,,wil” doen. 


In hulle metodiek is die Jesus-Re- 
volusie duidelik riaksionêr met die 
metodes van die advertensiewese — 
plakkate, rolprente, veelkleurige lig- 
te en dies meer —word die evangelie 
in `n vorm gedruk waarin hy moeilik 
pas. Koerante word uitgegee en berge 
literatuur gepubliseer. Hierdie meto- 
diek word daarop gemik om resultate 
te kry. Ons word egter deur die By- 
bel aangespoor — nie tot die ontdek 
van nuwe tegnieke nie — maar tot 
verkondiging van die evangelie. Die 
apostel was daarvan oortuig dat mis- 
lukking om getalle te kry, nie enige 
verandering in die boodskap teweeg 
moet bring nie. Hierdie mense se meet- 


snoer is egter dat groot skares en 
baie dag-datum bekerings, spirituele 
sukses uitspel. Die apostels het nooit 
hulle boodskap so versnipper om aan 
te pas by die onderskeie filosofieë 
van hulle gehore nie. Sou die kerk 
$6 optree, sou hy nie in `n gesonde 
posisie wees om 'n ,,deur sonde ge- 
kreupelde jeug aan te spreek nie. 
Petrus en Johannes sou goed aan ons 
geslag kon sê: ,,Duur musikale buiten- 
sporighede, sensuele dansbewegings, 
hippie lewenswyses en ondergrondse 
ritmes het ons nie. Maar soveel ons 
het gee ons aan julle.” Hulle kom- 
munes toon oor die algemeen 'n hoë 
standaard van moraliteit en dissipli- 
ne, waarin Bybelstudie `n belangrike 
plek inneem. Die vraag is egter of 
dit nie die resultaat is van `n ver- 
vlakking van die evangelie nie: Jesus 
word maar slegs as `n navolgens- 
waardige persoon gesien en sodoen- 
de word die evangelie vervlak tot `n 
goedkoop moraalleer. 

Uit reaksie beklemtoon die Jesus- 
Revolusie die leer van die kerk bitter 
min. Een skrywer stel dit so: Die be- 
weging is `n nuwe ekstremisme — 
“that worships a Jesus from whom 
most of us shy away constitutionally 
a hip Jesus of the cheap-grace dguick 
fix, the easy answer”. 

3. Die gevolg is dat daar radikaal 
teenstellende leerstellings binne die 
beweging verteenwoordig is, sonder 
dat dit enigiemand hinder. Daar is 
ook 'n sterk afkeur aan wetenskap- 
like ondersoek van die Bybel. Daar 
moet meer op direkte openbaring 
peil getrek word en elkeen moet die 
Bybel vir homself interpreteer. 

Die hele swak plek in die Jesus 
Revolusie is die ekstremisme waarmee 
hulle in reaksie tree. Dit lei daartoe 
dat die vorm van die erediens by- 
voorbeeld nie volgens die Bybel ge- 
vorm word nie, maar vanuit die re- 
sultate van popmusiek en die adver- 
tensiewese. Sê `n kompromie met die 
wêreld is onaanvaarbaar. 


Hulle anti-institusionele sentimente 
lei tot `n maatskaplike verwaarlosing 
en te veel klem op die emosionele 
(sodat `n erediens met sy musiek, 
charismatiese belewenisse en beke- 
ringsverhale vervlak word tot `'n 
strip”). Jesus word ook as Christus, 
as die opgestane Heer van die kerk 
wat vanuit die hemel sy kerk regeer, 
vervlak tot die groot voorbeeld wat 
nagevolg moet word. 


Hulle kommersiële metodiek lei 
daartoe dat daar meer klem gelê word 
Op getalle. Die vraag bly of 'n appél 
tot die massa, nie 'n opoffering van 
beginsels impliseer nie. 


Die tekens is teenwoordig dat die 
Jesus-Revolusie begin ontwikkel tot 
'n selfstandige kerk. Maar hulle oor- 
drewe emosionalisme en onvoldoende 
diepte gaan lei tot skeurings, tot die 


vestiging van snaakse ,,mini-establish- 
ments” met hulle eie radikaliteite en 
onbuigsaamhede. 


As die leer en die geloof nie ge- 
vestig gaan word nie, gaan die einde 
van die Jesus-Revolusie tien maal 
erger wees as sy begin. Want dit wat 
die kerk deur eeue se ondervinding 
geleer het, dat dit wat die establish- 
ment deur honderde jare gevorm het, 
kan eenvoudig nie geignoreer word 
asof dit nie bestaan nie. Dit kan al 
leen maar katastrofiese gevolge hê. 


Ten slotte wil Van der Hoff graag 
sy dank uitspreek teenoor mnr. Han- 
nes Beukes (referent) en mnr. Han- 
sie Wolmarans (secudus) wat mna- 
mens Van der Hoff opgetree het en 
hulle uitstekend van hul taak gekwyt 
het. So ook vir mnr. Andries van 
Aarde wat gedurende die kongres `n 
sterk standpunt ingeneem het en ook 
gehelp het met die samestelling van 
hierdie stuk, wat slegs 'n kort op- 
somming en waardering is en hoege- 
naamd nie op volledigheid kan of 
wil aanspraak maak nie. 


(Opgestel deur J. Coetzee en Andries 
van Aarde). 

DIÉ KINDERS SE HERVORMER 


SEPTEMBER 1974. 
Indeling vir Sewejariges. 
EERSTE SONDAG 

Teks van vraag 25: 
Hy sien die Gees van God soos `n duif 
neerdaal en op Hom kom. 


Bybelse geskiedenis: 
Die geskiedenis van Josef. 


Jakob het `n liefling seun gehad. 
Sy naam was Josef. Jakob het hom 
voorgetrek. Hy was meer lief vir Josef 
as vir sy ander kinders. Jakob het vir 
Josef `n mooi rok gemaak. Josef het 
alles vir Jakob gaan vertel as die 
ander broers kwaad gedoen het. 

Josef was ook `n dromer. Hy het 
gedroom sy ouers en sy broers buig 
voor hom. Die drome het sy broers 
nog kwater gemaak. 

Eendag het Jakob vir Josef gestuur 
om te gaan hoor hoe dit met die an- 
der broers en die vee gaan. Die broers 
het vir Josef gevang, sy rok uitgetrek, 
dit vol bloed gesmeer en na Jakob 
teruggestuur. Jakob het gedink `n wil- 
de dier het vir Josef gevang. 

Intussen het die broers eers Vir 
Josef in 'n put gegooi en toe later 
verkoop aan koopmans of handelaars. 
Die handelaars het op kamele gery 
(kyk na die prentjie). Hulle het vir 
Josef na Egipteland geneem en hom 
verkoop aan die bevelvoerder van 
Farao se lyfwag. Sy naam was Potifar. 
Farao was die heerser vn Egipte. 'n 
Lyfwag is die soldate wat die koning 
beskerm en oppas. 


TWEEDE SONDAG 
Teks € van vraag 26 


Hy sal koning wees tot in ewigheid. 
Bybelse geskiedenis. 

Die vrou van Potifar het Josef vals 
beskuldig, maar Potifar het tog vir 
Josef in die tronk laat sit. In die 
tronk was ook die bakker en die skin- 
ker van Farao. Een nag het die bak- 
ker en die skinker snaakse drome ge- 
had. Die skinker het gedroom van drui- 
we en wyn en die bakker van brood 
en koek wat hy in 'n mandjie op sy 
kop dra, terwyl die voëls daaraan 
pik. Josef het die drome vir hulle 
uitgelê. Dit beteken dat hy vir hulle 
vertel het wat die drome beteken. 
Vir die skinker het hy voorspel dat 
die Farao hom weer in diens sou neem. 
Vir die bakker het hy voorspel dat 
die Farao hom sou doodmaak. Dit 
het alles net so gebeur soos Josef 
voorspel het. Josef het ook vir die 
skinker gevra om hom tog te onthou 
as hy weer vrygelaat word, maar die 
skinker was so bly toe hy losgelaat 
is, dat hy skoon van Josef vergeet het. 





DERDE SONDAG 


Teks van vraag 27. 
En die dissipels is Christene genoem. 
Bybelse geskiedenis. 

Eendag het Farao self `n eienaardige 
droom gehad. Hy droom hy stap langs 
die groot Nylrivier wat naby sy paleis 
verby vloei. Uit die rivier kom daar 
sewe mooi vet koeie en hulle wei in 
die riete. Toe kom daar sewe maer, 
lelike koeie. En kyk, die maer koeie 
eet die vet koeie op en hulle bly nog 
net so maer! 

Daarna droom die Farao nog 'n 
droom. Daar is sewe mooi vet koring- 
are. Toe kom daar sewe maer slegte 
koringare en hul eet die vet koringare 
op maar hul bly nog net so maer. 

Skielik onthou die skinker van Josef 
wat in die tronk sit. Josef het mos 
sy en die oorlede bakker se drome ver- 
klaar. Die skinker hardloop na Farao 
en vertel hom van Josef. Die koning 
laat dadelik vir Josef uit die tronk 
haal. Hy vertel vir Josef sy drome. 
,Die Here sal vir ons sê wat die 
koning se drome beteken”, sê Josef. 
,Daar gaan sewe baie mooi jare in 
Egipte kom. Die koring sal baie mooi 
groei. Dan sal daar sewe slegte jare 
kom. Dit sal droog wees en geen 0es- 
te sal gemaak word nie. Nou moet 
die koning iemand soek wat slim is. 
Hy moet help dat die mense baie kos 
en koring wegbêre gedurende die se- 
we vet jare. Anders sal almal dood- 
gaan van die honger as die sewe maer 
jare kom.” Die koning praat: ,Ek is 
seker dis alles net soos Josef gesê 

het. Hy is nou ook net die regte 
man om ons te help. Josef is die slim- 
ste man in Egipte. Trek vir hom mooi 
klere aan en sit `n baie mooi ring 
aan Sy vinger en 'n goue ketting om 
sy nek. As hy ry in sy strydwa, moet 
almal voor hom kniel. (Kyk na die 
tekening van `n strydwa). Hy is hoër 
as al die ander mense in die land. 
Net die koning sal hoër wees as 
Josef.” 

So het Josef die onderkoning van 

Egipte geword. 
VIERDE SONDAG 
Teks a van vraag 28. 
Leer hulle om alles te onderhou wat 
Ek julle beveel het. 
Bybelse geskiedenis 

Josef het groot pakhuise en skure 
laat bou en baie koring daarin weg- 
gebêre. Toe kom die sewe jaar droogte 
en hongersnood. Gou het al die ander 
mense van ander nasies gehoor dat 
daar baie koring in Egipte is. 

Daar vér in die land Kanain het die 
broers van Josef en hulle vader Ja- 
kob nog geleef. Die droogte en die 
hongersnood het tot in die land Ka- 
nain gekom. Jakob stuur toe ʼn paar 
van Josef se broers om koring in 
Egipte te gaan koop. Nou moet julle 
onthou dat daar nog nie motors en 
treine en vliegtuie en vragmotors was 
nie. Waarop, dink julle het Josef se 
broers gery op pad na Egipte? Ja, dit 
was seker maar donkies en kamele. 

Toe hulle voor Josef kom het hulle 
diep gebuig (onthou julle nog Josef 
se droom?) en gevra om koring te 

in die loop van Junie in sirkulasie 
gekom het en waarop sekere genealo- 
giese en ander inligting aangebring 
moet word, sal die taak van die same- 
steller van die geslagslys vergemak- 
lik en bespoedig. 

In opdrag van die herbegrafnisko- 
mitee is skrywer voorts ook be 
sis met die samestelling van `n 
gedenkalbum wat op een of ander 
tydstip na die herbegrafnis op 17 
Augustus 1974 gaan verskyn. Al die 
verrigtinge van daardie belangrike dag 
in die geskiedenis van die presidents- 
tak van al die Janse van Rensburg- 
familie sal in die gedenkalbum weer- 
spieël word. Hopelik sal die gedenk- 
album ryklik geillustreer word met fo- 
to's van die voorgeslagte sowel as 
van hulle wat nog in die lewe is. 
Die geslagslys sal ook 'n plek in die 
gedenkalbum kry en daar word ook 
aandag gegee aan die opname in die 
gedenkalbum van die M.A.-verhande- 
ling van die heer I. D. du Plessis. In- 
dien dit nie sal kan gebeur nie, sal 
dit baie waarskynlik binne 'afsien- 
bare tyd as 'n selfstandige publika- 
sie gepubliseer word. 

Interessantheidshalwe kan afslui- 
tend gemeld word dat drie predikante 
van die Hervormde Kerk, nl. di. P. 
A. R. C. (Piet) van Wyk, H. N. (Hen- 
nie) Botha en W. C. (Willem) Janse 
van Rensburg, een predikantsvrou van 
die Hervormde Kerk, nl. mev. (ds.) 
T. Snyman, en een predikant van die 
N. G. Kerk, nl. ds. F. A. Smit, direkte 
afstammelinge van pres. en mev. Jan- 
se van Renseburg is. 

Inligting moet asb. gestuur word 
aan of kontak gemaak word by: Ar- 
giefbewaarplek van die Ned. Herv. 
kerk, Posbus 2368, Pretoria (Foon 
35201 (werk en 474147 (woning). 


DOODSBERIGTE 


T F 
IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hull, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


VAN STADEN M. C. Hy is op 
6 Desember 1903 in Groot Ma- 
rico gebore en te Pamona 
Kempton Park op 22 April 
1974 oorlede. Hy het vir etlike 
jare as ouderling gedien eers 
in Germiston en daarna in 
Kempton Park. Wat sal wees, 
sal wees. 

Ons berus soos die Here wil. 
Eggenote, kinders en 
kleinkinders. 

Van Staden en Olivier 
Kempton Park. 

DIE KINDERS SE 
HERVORMER 


C] Vervolg van bladsy 40 


koop. Josef het dadeik sy broers her- 
ken, maar die broers het nie vir Josef 
in sy pragtige klere herken nie. Josef 
besluit om sy broers so `n bietjie te 
straf. Hy beskuldig hulle dat hulle 
spioene is. (Laat juffrou of meneer 
vir julle verduidelik wat `n spioen is). 

Met al die pratery vind Josef uit 
dat sy vader en sy broer Benjamin 
nog lewe. Hy besluit om een van sy 
broers agter te hou, totdat hulle vir 
Benjamin ook gebring het. (Liewe 
maats, wat verder gebeur het is so `n 
pragtige verhaal dat ek baie sal moet 
skryf om vir julle te vertel wat ver- 
der gebeur het. Die Bybel vertel dit 
vir ons so mooi, dat pappa of mamma, 
of juffrou of meneer in die Kategese- 
klas dit gerus vir julle kan lees. Dit 
staan in Genesis, hoofstukke 42, 43, 
44 en 45.) 


Op die ou end het Josef vir sy 
broers vertel dat hy Josef is, hulle 
broer, wat deur hulle verkoop is aan 
die handelaars. Hulle moet net nie vir 
hom bang of bevrees word nie, want 
dit was die wil van die Here dat hy 
na Egipte moes kom. So het Josef 
dan ook sy familie gered van die 
vreeslike hongersnood. 


INDELING VIR AGTJARIGES. 
EERSTE SONDAG 
Teks van vraag 60. 
En hy het die teken ontvang as `n 
seël van geregtigheid van die geloof. 
Bybelse geskiedenis. 

Jesus het met gelykenisse vir die 
mense verduidelik wat die koninkryk 
van die hemele is. So vertel Jesus 
dan aan `n groot klomp mense die ge- 
lykenis van die saaier. 

'n Saaier is iemand wat saad saai. 
Dit kan koring of mielies of enige 
saad wees. In die ou tyd van Jesus, 
het die mense nie masjiene gehad 
wat die saad geplant het nie. Die 
ploeg het vooraf die diep vore getrek. 
Agter die ploeg het die saaier uit 
'n sak wat om sy lyf hang, die saad 
uitgestrooi. Dan het die eg gekom en 
die saad toegekrap of soos ons sal 
sê, toegeëg. 

So was daar eendag `n saaier wat 
sy saad gesaai het. Langs die land 
het `n pad verbygeloop en `n klom- 
pie van die saad het op die pad ge- 
val. Op die pad kan die eg nie kom 
nie. Die voëltjies het die saad op die 
harde pad sien lê en dit baie gou op- 
gepik. In die land was daar ook `n 
plek met groot rotse en klippe net 
onder die grond. Hier het ook sand 
oeval en opgekom. Maar gou-gou het 
die saad se worteltjies teen die rotse 


gekom en toe dit warm word, het hier- 
die plantjies verdroog. `n Ander deel 
van die saad het ook langs die land 
tussen die onkruid geval. Dit het ook 
opgekom, maar gou-gou het die on- 
kruid die plantjies toegegroei en die 
plantjies het doodgegaan. Die laaste 
saad het mooi in die geploegde grond 
geval. Dit is toegeëg en het mooi op- 
gekom, groot geword en baie graan 
gedra. 

Wat beteken hierdie gelykenis? Wat 
wil Jesus vir ons daarmee verduide- 
lik? Dit beteken dit: Die saaier is on- 
der andere die predikant en die saad 
wat hy elke Sondag saai, is die Woord 
van God. Waar die saad op die grond 
val, is ons harte. Ons luister na die 
Woord van God, of ons luister nie. Die 
saad wat op die pad en op die rotse en 
tussen die onkruid val, is daardie men- 
se wat die Woord hoor, maar nie 
luister nie. Die saad wat op die goeie 
grond geval het, is daardie mense wat 
die Woord hoor en daarna luister en 
goed doen. 

TWEEDE SONDAG 
Teks van vraag 61 
Doop hulle in die Naam van die Vader 
en die Seun en die Heilige Gees. 
Bybelse Geskiedenis 

Nos `n ander gelykenis het Jesus 
vertel. Dit is van die hemel. `n Man 
het 'n stuk land gehuur. Op hierdie 
land wou hy ploeg en saai en eg en 
graan oes. Maar eers het die man die 
land mooi gaan bekyk. En wat ont- 
dek hierdie man toe hy so deur die 
land stap? `n Verborge skat! Kom ons 
dink 'n bietjie in ons verbeelding na 
wat `n verborge skat is. Dit kon `n 
ou geroeste kis gewees het wat bo- 
kant die grond uitgesteek het. Die 
man maak die deksel oop en binne-in 
sien hy goud en pêrels en diamante 
en allerhande edelgesteentes. 

Maar wat nou gemaak? Die land be- 
hoort mos nie aan hom nie; hy het 
dit maar net gehuur. Dadelik gaan die 
man en verkoop sy huis en sy meu- 
bels en alles wat hy het, en gaan 
koop hierdie stukkie land. Hy weet 
mos nou dat hy niks kan verloor nie, 
want die skat wat hy gekry het, is 
baie meer werd as sy huis en sy 
meubels en al sy besittings. 

Wat beteken hierdie pragtige gely- 
kenis wat Jesus vertel het? Net dit: 
die verborge skat stel die hemel voor, 
daar waarheen ons n4 ons dood gaan 
as ons gelowig gelewe het. Die hemel 
en die ewige lewe is wonderlik; dit 
is meer werd as alles wat ons op 
aarde besit. `n Mens kan alles op 
aarde opoffer vir die ewige lewe in 
die hemel. 

DERDE SONDAG 
Teks van vraag 62. 
Maar julle het gekom by Jesus, die 
Middelaar van die Nuwe Testament, 
en die bloed van die besprenkeling. 


Die Hervormer, Augustus 1974, bladsy 32 


Bybelse geskiedenis 


Een van die mooiste gelykenisse is 
dié van die verlore seun wat ons 
lees in Lukas 15 vanaf vers 11 tot 32. 


Jesus vertel: `n Vader het twee 
seuns gehad. Op `n dag kom die 
jongste seun en vra sy besittings van 
die vader. Dit beteken dat die vader 
al sy geld en vee moes verdeel en 
vir die jongste seun sy deel gee. 

Toe is die jongste seun weg met 
sy besittings en hy het ver rondgereis 
en sommer gou-gou was al sy geld 
op. Iemand wat baie geld het, het mos 
ook baie vriende. Toe die jongste seun 
agterkom, het hy niks meer oor nie, 
nie eers `n sent (of penning, soos 
die naam van die geld was in die 
dae van Jesus) om `n brood te koop 
nie. As 'n mens nie eers meer kos 
het om te eet nie, dan gaan dit maar 
droewig met jou. Die seun besluit om 
te gaan werk, maar hy kan ook geen 
werk kry nie. Uiteindelik kry hy darem 
werk. Hy moet varke oppas! Wat 'n 
skande! Hy was So 'n ryk seun en 
nou moet hy varke oppas. En hy kry 
ook nie eers kos nie. Hy moet maar 
van dieselfde peule en kos eet wat 
die varke eet. Droewig, alleen, een- 
saam en armoedig sit die seun daar 
by die varke. 

En toe besluit hy: Hy sal na sy 
vader teruggaan en al maak sy vader 
hom `n oppasser van die vee, dan sal 
dit nog beter wees as hier waar hy 
varke oppas. Hy besluit ook dat hy 
vir sy vader sal sê hoe jammer hy is 
oor al die verdriet wat hy hom aan- 
gedoen het. Dadelik staan hy op en hy 
kry koers, terug na sy vader en Ouer- 
huis. 

'n Vader is `n wonderlike mens. 
Elke dag het hy na die pad gekyk 
en gewonder of sy verlore seun nie 
maar wil terugkom huis toe nie. En 
waarlik, daar sien hy `'n arm, ver- 
flenterde, honger skepsel met die pad 
aankom en hy weet sommer dis sy ver- 
lore seun. Hy hardloop na hom toe 
en omhels hom en soen hom. En hoe 
die seun ookal vertel hoe jammer hy 
is oor alles, die vader luister nie eers 
na hom nie. Hy trek vir hom mooi 
klere aan en hy maak 'n groot ete vir 
hom reg en sê vir al die mense: ,My 
seun wat dood was, het weer lewen- 
dig geword en my verlore seun het ek 
teruggevind.” 

Wat beteken hierdie pragtige ver- 
haal? Wat wil Jesus vir ons vertel? 
Hy wil vir ons vertel dat die Vader 
in die hemel net so bly is oor elke 
sondaar wai bekeer raak en terugkom 
na Hom toe. Ja, almal in die hemel 
juig saam met die Vader oor elke ver- 
lore kind wat terugkom. 


MIKE ROOS 


(Jammer maar daar was nie meer 
ruimte vir die vierde Sondag nie). 





